ശ്രീറാം പുതിയ ഇന്ത്യന് ഐഡല്\nMonday 16th August 2010 11:47am\nമുംബൈ: രാജ്യത്തെ ഏറ്റവും വലിയ സംഗീത റിയാലിറ്റി ഷോ ഇന്ത്യന് ഐഡല് സീസണ് 5ന്റെ വിജയിയായി ഹൈദരാബാദിലെ ശ്രീറാം ചന്ദ്രയെ തിരഞ്ഞെടുത്തു. മെഗാസ്റ്റാര് അമിതാഭ് ബച്ചനാണ് കഴിഞ്ഞ ദിവസം നടന്ന മെഗാഫിനാലെയില് വിജയിയെ പ്രഖ്യാപിച്ചത്.\nആഗ്രയിലെ രാകേഷ് മൈനി, ബറോഡയിലെ ഭൂമി ത്രിവേദി എന്നിവരെയാണ് 24 കാരനായ രാകേഷ് പിന്തള്ളിയത്. സംഗീതലോകത്തുള്ള എല്ലാവരുടെയും അഭിനന്ദനങ്ങള് കൈപ്പറ്റി ഇതുവരെയുള്ള എല്ലാ എപ്പിസോഡും മനോഹരമായ ഗാനങ്ങള് പാടിയാണ് ശ്രീറാം മുന്നേറിയത്.\n50 ലക്ഷം രൂപയാണ് സമ്മാനമായി ശ്രീറാമിനു ലഭിക്കുക, സോണി ബി എം ജിയുമായി ഒരു വര്‍ഷത്തെ കരാര്, ടാറ്റ വിങര് കാര്, ബൈക്ക് കൂടാതെ യശ് രാജ് സിനിമയില് പാടാനുള്ള അവസരം എന്നിവയാണ് ശ്രീറാമിനെ കാത്തിരിക്കുന്നത്.\nതനിക്ക് വേണ്ടി പ്രാര്‍ഥിക്കുകയും വോട്ടുചെയ്യുകയും ചെയ്ത എല്ലാവര്‍ക്കും ശ്രീറാം നന്ദി പറഞ്ഞു. സെക്കന്തരാബാദിലെ ബോവന്‍പള്ളിയിലാണ് ശ്രീരാമിന്റെ കുടുംബം. സ്വാതന്ത്ര്യദിനത്തില് വിജയിയാവാന് സാധിച്ചതില് സന്തുഷ്ടനാണെന്നും ശ്രീറാം പറഞ്ഞു.\nമുംബൈയിലെ ഫിലിംസ്ഥാന് സ്റ്റുഡിയോയില് നടന്ന ഫിനാലെ കാണാന് കരീന കപൂര്, കൈലാഷ് ഖേര്, റിച്ച ശര്‍മ, അലിഷ ചിനായ്, ശങ്കര് മഹാദേവന് എന്നിവരും എത്തിയിരുന്നു.


അടൂർ ബിവറേജസ് ഔട്ട്ലറ്റിൽ മോഷണം : മദ്യവും മൊബൈൽഫോണുകളും കവർന്നു | Pathanamthitta Media\nSaturday, May 7, 2022 11:58 pm\nഅടൂര് : അടൂര് ബൈപാസിനരികിലെ ബിവറേജസ് കോര്‍പറേഷന് ഔട്ട്ലറ്റില് മോഷണം. മദ്യം ഉള്‍പ്പെടെ മോഷണം പോയി. പണം സൂക്ഷിച്ചിരുന്ന ചെസ്റ്റ് സേഫ് ലോക്കര് കുത്തിത്തുറക്കാന് ശ്രമിച്ചെങ്കിലും വിഫലമായി. വ്യാഴാഴ്ച രാത്രിയായിരുന്നു മോഷണം. ബിവറേജസിന്‍റെ പിന്നിലൂടെയാണ് മോഷ്ടാക്കള് ഉള്ളില് പ്രവേശിച്ച് ഇരുമ്ബ് ഗ്രില്ലിന്റെയും ഷട്ടറിന്‍റെ ഇരുവശത്തെയും പൂട്ട് തകര്‍ത്തത്. അകത്തുകയറിയ മോഷ്ടാക്കള് കൈയില് കരുതിയ ആയുധവും സിമന്‍റ് കട്ടയും ഉപയോഗിച്ച് പൂട്ട് തകര്‍ക്കാന് ശ്രമിച്ചു. ഇതോടെ ലോക്കറിന്‍റെ പിടി ഇളകിപ്പോയി.\nശ്രമം വിഫലമായതോടെ റാക്കില് വെച്ചിരുന്ന മദ്യക്കുപ്പികളുമായി മോഷ്ടാക്കള് കടക്കുകയായിരുന്നു. മോഷ്ടാക്കളെ കണ്ടെത്താതിരിക്കാന് സി.സി ടി.വിയുടെ ഡി.വി.ആര് യൂണിറ്റ് ഇളക്കിക്കൊണ്ടുപോകുകയും ചെയ്തു. മേശയില് സൂക്ഷിച്ച രണ്ട് മൊബൈല് ഫോണും മോഷണം പോയി. സി.സി ടി.വി അനുബന്ധ സാധനങ്ങളും മറ്റ് ഉപകരണങ്ങളും മോഷണം പോയ ഇനത്തില് ഒന്നരലക്ഷം രൂപയുടെ നഷ്ടം ഉണ്ടായതായി ഉദ്യോഗസ്ഥര് പറഞ്ഞു. എന്നാല് എത്ര രൂപയുടെ വിദേശമദ്യം മോഷണം പോയി എന്നത് സംബന്ധിച്ച് കണക്കെടുപ്പിന് ശേഷമേ പറയാന് കഴിയൂ.\nഅടൂര് ഡിവൈ.എസ്.പി ആര്. ബിനു, സി.ഐ ടി.ഡി. പ്രജീഷ് എന്നിവര് സ്ഥലത്തെത്തി പരിശോധന നടത്തി. ഫിംഗര് പ്രിന്‍റ് ടെസ്റ്റര് ഇന്‍സ്പെക്ടര് ബിജുലാല്, രവികുമാര്, ശ്രീജിത്ത് എന്നിവരുടെ നേതൃത്വത്തിലുള്ള വിരലടയാള വിദഗ്ധരും ഡോഗ് സ്ക്വാഡും സ്ഥലത്തെത്തി തെളിവെടുത്തു. കാല്‍കോടിയിലധികം വിറ്റുവരവുള്ള ഇവിടെ നാല് സുരക്ഷ ജീവനക്കാര് മുമ്പ് ഉണ്ടായിരുന്നെങ്കിലും ഇപ്പോള് ആരുമില്ല.\nNext articleഎന്റെ കേരളം പ്രദര്‍ശന വിപണനമേള ചരിത്രത്തില് ഇടംപിടിക്കും : മന്ത്രി വീണാ ജോര്‍ജ്


ദീപാ നിഷാന്ത് കവിത മോഷ്ടിച്ചു!!. ദീപാ നിഷാന്തിനെതിരെ സാഹിത്യ മോഷണാരോപണവുമായി | Daily Indian Herald\nNovember 30, 2018 4:23 am By : Indian Herald Staff\nകൊച്ചി: ദീപ നിശാന്ത് തന്റെ കവിത മോഷ്‍ടിച്ച് വികലമാക്കി പ്രസിദ്ധീകരിച്ചെന്ന് ആരോപണം .കേരള വര്‍മ്മ കോളേജ് അധ്യാപികയും എഴുത്തുകാരിയുമായ ദീപാ നിശാന്ത് സാഹിത്യ മോഷണം നടത്തിയതായി ആരോപണം ഉന്നയിച്ചത് യുവ കവിയായ എസ് കലേഷാണ് .തന്റെ കവിത ചെറിയ മാറ്റങ്ങളോടെ സ്വന്തം പേരില് അദ്ധ്യാപകരുടെ മുഖപുസ്തകത്തിലാണ് പ്രസിദ്ധീകരിച്ചത് എന്ന് കലേഷ് ആരോപിച്ചു .2011ല് എഴുതിയ അങ്ങനെയിരിക്കെ മരിച്ചു പോയി ഞാൻ / നീ എന്ന തന്റെ കവിത അതേപടിയും, മറ്റു ചിലയിടത്ത് വികലമാക്കിയും ദീപ നിശാന്തിന്റെ പേരില് പ്രസിദ്ധീകരിച്ചെന്നാണ് എസ് കലേഷ് ആരോപിച്ചിരിക്കുന്നത്.\nഎന്നാല് തന്റേതല്ലാത്ത ഒരു വരിയും ഇന്നുവരെ തന്റേതെന്ന് അവകാശപ്പെടാതിരുന്നിട്ടും തനിക്ക് ഇന്ന് സംഭവിച്ച ദുഃഖത്തിൽ ഒപ്പം നിൽക്കുന്ന എല്ലാവരോടും നന്ദിയുണ്ട് എന്നാണ് ദീപ നിശാന്തിന്റെ പ്രതികരണം. ഫേസ്ബുക്കിലൂടെയാണ് കലേഷ് ആരോപണം ഉന്നയിച്ചിരിക്കുന്നതും ദീപ നിശാന്ത് മറുപടി നല്‍കിയിരിക്കുന്നതും.\nഎസ് കലേഷിന്റെ ഫേസ്ബുക്ക് പോസ്റ്റ്\n2011 മാർച്ച് നാലിനാണ് അങ്ങനെയിരിക്കെ മരിച്ചു പോയി ഞാൻ / നീ എന്ന കവിത എഴുതിതീർത്ത് ബ്ലോഗിൽ പോസ്റ്റ് ചെയ്യുന്നത്. അന്നത് മികച്ച പ്രതികരണം ഉണ്ടാക്കിയെന്നോർക്കുന്നു. ആ കവിതയിലൂടെ എന്റെ കവിതയ്ക്ക് അനേകം പുതിയ സുഹൃത്തുക്കളെ കിട്ടി. പിന്നീടത് മാധ്യമം ആഴ്ചപ്പതിപ്പിൽ പ്രസിദ്ധീകരിച്ചു. അതുവായിച്ച് ഇഷ്ടപ്പെട്ട ഏ.ജെ തോമസിന്റെ Alaichanickal Joseph Thomasഅഭിപ്രായപ്രകാരം സി. എസ്. വെങ്കിടേശ്വരൻ Venkit Eswaran കവിത ഇംഗ്ലീഷിലേക്ക് വിവർത്തനം ചെയ്ത് ഇന്ത്യൻ ലിറ്ററേച്ചറിൽ പ്രസിദ്ധീകരിച്ചു. 2015-ൽ ഇറങ്ങിയ ശബ്ദമഹാസമുദ്രത്തിൽ ആ കവിത ഉൾപ്പെട്ടു. ഇന്നലെ അതേ കവിത മറ്റൊരു വ്യക്തിയുടെ പേരിൽ വരികൾ ചിലയിടത്ത് അതേപടിയും, മറ്റു ചിലയിടത്ത് വികലമാക്കിയും പ്രസിദ്ധീകരിച്ചതിന്റെ പകർപ്പ് ചില സുഹൃത്തുക്കൾ അയച്ചു തന്നു. AKPCTA യുടെ ജേർണലിലാണ് കവിത അച്ചടിച്ചുവന്നത്. വിഷമം തോന്നി. അല്ലാതെന്ത് തോന്നാൻ!…\nകവിത മോഷ്ടിച്ചവൾ എന്നൊരു തസ്തിക കൂടി ഇന്ന് പുതുതായി ലഭിച്ചിട്ടുണ്ട്. എസ് കലേഷ് മുൻപെഴുതിയ ഒരു കവിത ഞാൻ മോഷ്ടിച്ച് പ്രസിദ്ധീകരിച്ചു എന്നാണ് ഒരുപാട് പേർ ആർത്തുവിളിക്കുന്നത്. കിട്ടിയ സന്ദർഭം മുതലാക്കി മുൻപു മുതലേ എന്റെ നിലപാടുകളിൽ അമർഷമുള്ളവരും ആഘോഷം തുടങ്ങിയിട്ടുണ്ട്. അവസരം മുതലാക്കി ആർപ്പുവിളിക്കുന്നവരോട് ഒന്നേ പറയാനുള്ളൂ. ഒരു സർവ്വീസ് മാസികയുടെ താളിൽ ഒരു കവിത മോഷ്ടിച്ചു നൽകി എഴുത്തുകാരിയാകാൻ മോഹിക്കുന്ന ഒരാളാണ് ഞാനെന്ന് വിശ്വസിക്കുന്നവർ അങ്ങനെ വിശ്വസിക്കുക. തെളിവുകളാണല്ലോ സുപ്രധാനം. ചില എഴുത്തുകൾക്കു പുറകിലെ വൈകാരികപരിസരങ്ങളെ നമുക്ക് അക്കമിട്ട് നിരത്തി തെളിയിക്കാനാകില്ല.\nകവിത എന്റെ സ്ഥിരം തട്ടകമേയല്ല. കവിതയിലല്ല ദീപാനിശാന്ത് എന്ന പേര് ഇന്ന് ആരും അറിയുന്നതും. ഒരു സർവ്വീസ് പ്രസിദ്ധീകരണത്തിനായി സ്വന്തം ആധികാരികത മുഴുവൻ ചോദ്യം ചെയ്യുന്ന ഒരു പ്രവൃത്തി ഞാൻ ചെയ്യും എന്നു കരുതുന്നുണ്ടെങ്കിൽ അങ്ങനെ തന്നെ മുന്നോട്ട് പോകുക.\nഞാനിതിൽ വീണുപോകും എന്ന് ആരും മോഹിക്കേണ്ടതില്ല. കഴിഞ്ഞ കുറേക്കാലമായി പരിഹാസങ്ങൾക്കും അപവാദങ്ങൾക്കും മധ്യേയാണ് എന്റെ ജീവിതം കടന്നു പോയത്. ഇതും അതിലൊരധ്യായം എന്നേ കരുതുന്നുള്ളൂ. എന്റെ സർഗാത്മക ജീവിതവും രാഷ്ട്രീയ ജീവിതവുമെല്ലാം ശിരസ്സുയർത്തിപ്പിടിച്ചു തന്നെ ഇനിയും തുടരും.\nഎന്റേതല്ലാത്ത ഒരു വരിയും ഇന്നുവരെ എന്റേതെന്ന് അവകാശപ്പെടാതിരുന്നിട്ടും എനിക്ക് ഇന്ന് സംഭവിച്ച ദുഃഖത്തിൽ ഒപ്പം നിൽക്കുന്ന എല്ലാവരോടും നന്ദിയുണ്ട്.\nഇക്കാര്യത്തിൽ എന്റെ ആദ്യത്തെയും അവസാനത്തെയും വിശദീകരണമാണിത്. ഇതിൽ കൂടുതലായി ഒന്നും പറയാനില്ല. ചില അനുഭവങ്ങൾ ഇങ്ങനെയും ബാക്കിയുണ്ടാവും എന്നു മാത്രം കരുതുന്നു.\nTags: deepa nisanth, deepa nishanth\nഇരുട്ടിയാല് റോഡിലിറങ്ങുന്നത് അപരാധമായി കണ്ടിരുന്ന സ്ത്രീകളൊക്കെ നാമജപ ഘോഷയാത്രയായി ഏത് രാത്രിയിലും റോഡിലിറങ്ങാന് തുടങ്ങി.ശബരിമലയിലെ സ്ത്രീ പ്രവേശന വിധിയ്‌ക്കെതിരെ സമരത്തിനിറങ്ങിയ സ്ത്രീകളെ പരിഹസിച്ച് ദീപ നിഷാന്ത്


02.08.20 Avyakt Bapdada Malayalam Murli 01.03.86 Om Shanti Madhuban\nഹോളിഹംസബുദ്ധി, വൃത്തി, ദൃഷ്ടിയുംമുഖവും\nഇന്ന് ബാപ്ദാദ സര്വ്വ ഹോളി ഹംസങ്ങളുടെ സഭയെ കണ്ടു കൊണ്ടിരിക്കുകയായിരുന്നു. ഇത് സാധാരണ സഭയല്ല. എന്നാല് ആത്മീയ ഹോളീ ഹംസങ്ങളുടെ സഭയാണ്. ബാപ്ദാദ ഓരോ ഹോളീ ഹംസങ്ങള കണ്ടു കൊണ്ടിരിക്കുകയായിരുന്നു- സര്വ്വരും എത്രത്തോളം ഹോളീ ഹംസങ്ങളായി തീര്ന്നുവെന്ന്. ഹംസങ്ങളുടെ വിശേഷതയെന്തെന്ന് നല്ല രീതിയിലൂടെ അറിയാമോ? ഏറ്റവും ആദ്യം ഹംസ ബുദ്ധി അര്ത്ഥം സദാ ഓരോ ആത്മാവിനെ പ്രതി ശ്രേഷ്ഠവും ശുഭവുമായി ചിന്തിക്കുന്നവര്. ഹോളീ ഹംസം അര്ത്ഥം കക്കയും രത്നവും നല്ല രീതിയില് തിരിച്ചറിയുന്നവര്, പിന്നെ ധാരണ ചെയ്യുന്നവര്. ആദ്യം ഓരോ ആത്മാവിന്റെ ഭാവത്തെ തിരിച്ചറിയുന്നവര് പിന്നീട് ധാരണ ചെയ്യുന്നവര്. ഒരിക്കലും ബുദ്ധിയില് ഒരു ആത്മാവിനെയും പ്രതി അശുഭം അഥവാ സാധാരണ ഭാവം ധാരണ ചെയ്യുന്നവരാകരുത്. സദാ ശുഭ ഭാവവും ശുഭ ഭാവനയും ധാരണ ചെയ്യണം. ഭാവത്തെ മനസ്സിലാക്കുന്നതിലൂടെ ഒരിക്കലും ആരുടെയും സാധാരണ സ്വഭാവം അഥവാ വ്യര്ത്ഥമായ സ്വഭാവത്തിന്റെ പ്രഭാവം ഉണ്ടാകില്ല. ശുഭ ഭാവം, ശുഭ ഭാവന, ഏതൊന്നിനെയാണൊ ഭാവ സ്വഭാവം, വ്യര്ത്ഥം എന്ന് പറയുന്നത് അതിനെ പരിവര്ത്തനപ്പെടുത്തണം. ബാപ്ദാദ കണ്ടു കൊണ്ടിരിക്കുകയാണ്- അങ്ങനെയുള്ള ഹംസ ബുദ്ധി എത്രത്തോളമായി? അതേപോലെ ഹംസ വൃത്തി അര്ത്ഥം സദാ ഓരോ ആത്മാവിനെ പ്രതി ശ്രേഷ്ഠമായ മംഗളത്തിന്റെ വൃത്തി. ഓരോ ആത്മാവിന്റെ അമംഗളത്തന്റെ കാര്യം കേട്ടിട്ടും, കണ്ടിട്ടും അമംഗളത്തെ മംഗളത്തിന്റെ വൃത്തിയിലൂടെ പരിവര്ത്തനപ്പെടുത്തണം- ഇതിനെയാണ് പറയുന്നത് ഹോളി ഹംസ വൃത്തി. തന്റെ മംഗളത്തിന്റെ വൃത്തിയിലൂടെ മറ്റുള്ളവരെയും പരിവര്ത്തനപ്പെടുത്താം. അവരുടെ അമംഗളത്തിന്റെ വൃത്തിയെ തന്റെ മംഗളത്തിന്റെ വൃത്തിയിലൂടെ പരിവര്ത്തനപ്പെടുത്തണം- ഇത് തന്നെയാണ് ഹോളീ ഹംസത്തിന്റെ കര്ത്തവ്യം. ഇതേ രീതിയില് ദൃഷ്ടിയില് സദാ ഓരോ ആത്മാവിനെ പ്രതി ശ്രേഷ്ഠവും ശുദ്ധവുമായ സ്നേഹത്തിന്റെ ദൃഷ്ടിയുണ്ടാകണം. എങ്ങനെയുള്ളവരാകട്ടെ സര്വ്വരെ പ്രതി തന്റെ ഭാഗത്ത് നിന്നും സ്നേഹത്തിന്റെ ദൃഷ്ടി ധാരണ ചെയ്യണം. ഇതിനെയാണ് പറയുന്നത് ഹോളി ഹംസ ദൃഷ്ടി. ഇതേപോലെ വാക്കിലും ആദ്യം കേള്പ്പിച്ചല്ലോ- മോശമായ വാക്ക് അത് വേറെയാണ്. ബ്രാഹ്മണര്ക്ക് ആ പരിവര്ത്തനം ഉണ്ടായി എന്നാല് വ്യര്ത്ഥമായ വാക്കുകളെ പോലും ഹോളി ഹംസ മുഖം എന്ന് പറയില്ല. മുഖവും ഹോളി ഹംസ മുഖമായിരിക്കണം. മുഖത്തിലൂടെ ഒരിക്കലും വ്യര്ത്ഥം വരരുത്, അതിനെയാണ് ഹംസ മുഖ സ്ഥിതിയെന്ന് പറയുന്നത്. അതിനാല് ഹോളി ഹംസ ബുദ്ധി, വൃത്തി, ദൃഷ്ടി, മുഖം. ഇത് പവിത്രം അര്ത്ഥം ശ്രേഷ്ഠമാകുമ്പോള് സ്വതവേ തന്നെ ഹോളി ഹം,സ സ്ഥിതിയുടെ പ്രത്യക്ഷ പ്രഭാവം കാണപ്പെടുന്നു. അതിനാല് സര്വ്വരും സ്വയത്തെ കാണൂ- നടക്കുമ്പോഴും കറങ്ങുമ്പോഴും എത്രത്തോളം സദാ ഹോളി ഹംസമായി എന്ന്. കാരണം സ്വഉന്നതിയുടെ സമയം ഇനി അധികമില്ല, അതിനാല് സ്വയത്തെ ചെക്ക് ചെയ്യൂ, പരിവര്ത്തനപ്പെടുത്തൂ.\nഈ സമയത്തെ പരിവര്ത്തനം വളരെ കാലത്തെ പരിവര്ത്തനം ചെയ്യുന്ന സ്വര്ണ്ണിമ ലോകത്തിന്റെ ആദികാരിയാക്കും. ഈ സൂചന ബാപ്ദാദ നേരത്തെ തന്നെ നല്കിയിട്ടുണ്ട്. സ്വയത്തിന്റെ നേര്ക്ക് ഡബിള് അടിവരയിട്ട് സര്വ്വര്ക്കും ശ്രദ്ധയുണ്ടോ? കുറച്ച് സമയത്തെ ശ്രദ്ധയുണ്ട്, വളരെ കാലത്തെ ശ്രദ്ധയുടെ ഫല സ്വരൂപമായി ശ്രേഷ്ഠ പ്രാപ്തി ലഭിക്കുന്നു, അതിനാല് ഈ കുറച്ച് സമയം വളരെ ശ്രേഷ്ഠമാണ്. പരിശ്രമവും ഇല്ല കേവലം ബാബയെന്ത് പറഞ്ഞുവൊ അത് ധാരണ ചെയ്തു. ധാരണ ചെയ്യുന്നതിലൂടെ പ്രാക്ടിക്കലില് സ്വതവേ നട്കകും. ഹോളീ ഹംസങ്ങളുടെ കര്ത്തവ്യമാണ് ധാരണ ചെയ്യുക. അതിനാല് അങ്ങനെയുള്ള ഹോളി ഹംസങ്ങളുടെ സഭയല്ലേയിത്. നോളേജേഫുള് ആയി. വ്യര്ത്ഥം അഥവാ സാധാരണതയെ നല്ല രീതിയില് മനസ്സിലാക്കി. അതിനാല് മനസ്സിലാക്കിയതിന് ശേഷം കര്മ്മത്തില് സ്വതവേ വരുന്നു. സാധാരണ ഭാഷയില് പറയാറില്ലേ- ഇപ്പോള് എനിക്ക് മനസ്സിലായി എന്ന്. പിന്നെ ചെയ്യാതിരിക്കാന് സാധിക്കില്ല. അതിനാല് ആദ്യം ചെക്ക് ചെയ്യൂ- സാധാരണ അഥവാ വ്യര്ത്ഥം എന്താണ് എന്ന്. ഒരിക്കലും വ്യര്ത്ഥം അഥവാ സാധാരണതയെ ശ്രേഷ്ഠമാണെന്ന് മനസ്സിലാക്കുന്നില്ലല്ലോ? അതിനാല് ആദ്യം മുഖ്യമായത് ഹോലി ഹംസ ബുദ്ധിയാണ്. അതില് തിരിച്ചറിയാനുള്ള ശക്തി സ്വതവേ ഉണ്ടാകുന്നു. കാരണം തെറ്റാണൊ ശരിയാണൊ എന്ന് തിരിച്ചറിയാന് പറ്റാതാകുമ്പോഴാണ് സമയവും സങ്കല്പവും വ്യര്ത്ഥമാകുന്നത.് തന്റെ വ്യര്ത്ഥത്തെ, തെറ്റിനെ ശരിയാണെന്ന് മനസ്സിലാക്കുന്നു, അപ്പോഴാണ് സമയം കൂടുതല് വ്യര്ത്ഥമാകുന്നത്. വ്യര്ത്ഥമാണ് എന്നാല് ഞാന് സമര്ത്ഥനാണ്, ശരിയായി ചിന്തിച്ചു കൊണ്ടിരിക്കുന്നു, ഞാന് പറഞ്ഞതാണ് ശരി. ഇതില് തിരിച്ചറിയാനുള്ള ശക്തിയില്ലാത്തത് കാരണം മനസ്സിന്റെ ശക്തി, സമയത്തിന്റെ ശക്തി, വാക്കുകളുടെ ശക്തി സര്വ്വതും വ്യര്ത്ഥമാകുന്നു. മറ്റുള്ളവരുടെ പരിശ്രമം എടുക്കുന്നതിന്റെ ഭാരവും വര്ദ്ധിക്കുന്നു. കാരണമെന്ത്? കാരണം ഹോളി ഹംസ ബുദ്ധിയിട്ടില്ല. അതിനാല് ബാപ്ദാദ സര്വ്വ ഹോളി ഹംസങ്ങള്ക്ക് വീണ്ടും സൂചന നല്കി കൊണ്ടിരിക്കുകയാണ്- തല തലകീഴായിട്ടുള്ളവരെ നേരെയാക്കൂ. ഇവര് മോശമാണ്, ഇങ്ങനെ ചിന്തിക്കരുത് എന്നാല് മോശമായവരെ എങ്ങനെ നേരെയാക്കാം എന്ന് ചിന്തിക്കൂ. ഇതിനെയാണ് മംഗളത്തിന്റെ ഭാവന എന്ന് പറയുന്നത്. ശ്രേഷ്ഠമായ ഭാവം, ശുഭ ഭാവനയിലൂടെ തന്റെ വ്യര്ത്ഥ ഭാവ- സ്വഭാവത്തെ, മറ്റുള്ളവരുടെ ഭാവ-സ്വഭാവത്തെ പരിവര്ത്തനപ്പെടുത്തുന്നതിന്റെ വിജയം പ്രാപ്തമാക്കും. മനസ്സിലായോ! ആദ്യം സ്വയത്തിന്റെ മേല് വിജയി, പിന്നെ സര്വ്വരുടെയും മേല് വിജയി, പിന്നെ പ്രകൃതിയുടെ മേല് വിജയിയാകും. ഈ മൂന്ന് വിജയം നിങ്ങളെ വിജയ മാലയിലെ മുത്താക്കും. പ്രകൃതിയില് വായുമണ്ഡലം, വൈബ്രേഷന് അഥവാ സ്ഥൂലമായ പ്രകൃതിയുടെ പ്രശ്നങ്ങല് സര്വ്വതും വരുന്നു. അപ്പോള് മുന്നിന്റെയും മേല് വിജയിയായോ? ഈ ആധാരത്തിലൂടെയാണ് വിജ മാലയിലെ തന്റെ നമ്പര് അറിയാന് സാധിക്കൂ. അതിനാല് പേര് തന്നെ വൈജയന്തി മാല എന്നാണ് വച്ചിരിക്കുന്നത്. സര്വ്വരും വിജയിയല്ലേ? ശരി!\nഇന്ന് ആസ്ട്രേലിയക്കാരുടെ ഊഴമാണ്. ആസ്ട്രേലിയക്കാര്ക്ക് മധുബനില് നിന്ന് തന്നെ ഗോള്ഡന് ചാന്സലാറാകാനുള്ള അവസരം ലഭിക്കുന്നു കാരണം സര്വ്വരെയും മുന്നില് വയ്ക്കുന്നതിനുള്ള അവസരം നല്കുന്നു, ഇതും വിശേഷതയാണ്. മറ്റുള്ളവരെ മുന്നില് വയ്ക്കുക, ഈ അവസരം നല്കുക അര്ത്ഥം ചാന്സലാറുക. ചാന്സ് എടുക്കുന്നവരെയും, ചാന്സ് നല്കുന്നവരെയും രണ്ട് പേരെയും ചാന്സലര് എന്നാണ് പറയുന്നത്. ബാപ്ദാദ സദാ ഓരോ കുട്ടിയുടെയും വിശേഷത കാണുന്നു, വര്ണ്ണിക്കുന്നു. ഓസ്ട്രേലിയയില് പാണ്വര്ക്ക് സേവനത്തിന്റെ വിശേഷ ചാന്സ് ലഭിച്ചിട്ടുണ്ട്. കൂടുതല് സേവാ കേന്ദ്രങ്ങളും പാണ്ഡവരാണ് സംരക്ഷിക്കുന്നത്. ശക്തികള് പാണ്ഡവര്ക്ക് ചാന്സ് നല്കി. മുന്നില് വയ്ക്കുന്നവര് സദാ മുന്നില് തന്നെയായിരിക്കും. ഇതും ശക്തികളുടെ വിശാലതയാണ്. എന്നാല് പാണ്ഡവര് സ്വയത്തെ സദാ നിമിത്തമാണെന്ന് മനസ്സിലാക്കി സേവനത്തില് മുന്നോട്ട് പൊയ്ക്കൊണ്ടിരിക്കുകയല്ലേ. സേവനത്തില് നിമിത്ത ഭാവം തന്നെയാണ് സേവനത്തിന്രെ സഫലതയുടെ ആധാരം. ബാപ്ദാദ മൂന്ന് ശബ്ദം പറയാറില്ലേ, സാകാരത്തിലൂടെയും അവസാനം ഉച്ഛരിച്ചു. നിരാകാരി, നിര്വ്വികാരി, നിരഹങ്കാരി. ഈ മൂന്ന് വിശേഷതകള് നിമിത്ത ഭാവത്തിലൂടെ സ്വതവേ ഉണ്ടാകുന്നു. നിമിത്ത ഭാവമില്ലായെങ്കില് ഈ മൂന്ന് വിശേഷതകളുടെ അനുഭവം ഉണ്ടാകില്ല. നിമിത്ത ഭാവം അനേക പ്രകാരത്തിലുള്ള ഞാന്, എന്റെ എന്ന ബോധത്തെ സഹജമായി തന്നെയില്ലാതാക്കുന്നു. ഞാനുമില്ല, എന്റേയുമില്ല. ഇവയിലേതിന്റേയെങ്കിലും കുറവുണ്ടാകുമ്പോഴാണ് സ്ഥിതി ചഞ്ചലമാകുന്നത്. സേവനത്തിലും പരിശ്രമിക്കേണ്ടി വരുന്നു, തന്റെ പറക്കുന്ന കലയുടെ സ്ഥിതിയിലും പരിശ്രമിക്കേണ്ടി വരുന്നു. നിമിത്തമാണ് അര്ത്തം നിമിത്തമാക്കുന്നവന്റെ ഓര്മ്മ സദാ ഉണ്ടായിരിക്കണം. അതിനാല് ഈ വിശേഷതയിലൂടെ സദാ സേവനത്തിന്റെ അഭിവൃദ്ധി ചെയ്ത് മുന്നോട്ട് പൊയ്ക്കൊണ്ടിരിക്കുകയല്ലേ. സേവനത്തിന്റെ വിസ്താരം ഉണ്ടാകുക, ഇതും സേവനത്തിന്രെ സഫലതയുടെ ലക്ഷണമാണ്. ഇപ്പോള് അചഞ്ചലവും. സുദൃഢവുമായ സ്ഥിതിയുടെ ശ്രേഷ്ഠമായ അനുഭവികളായി. മനസ്സിലായോ- ഓസ്ട്രേലിയ അര്ത്ഥം മറ്റുള്ളവരിലില്ലാത്ത എന്തോ എക്സ്ട്രാ ഉണ്ട്. ഓസ്ട്രേലിയയില് മറ്റ് വ്യത്യസ്ഥമായ ഗുജറാത്തികളില്ല. ഔദാര്യം വീട്ടില് നിന്ന് തുടങ്ങണം എന്നത് ചെയ്ത് കാണിച്ചു. സമപ്രായക്കാരം ഉണര്ത്തി. കുമാര് കുമാരിമാരുടെ മല്ല മംഗളം ഉണ്ടായി കൊണ്ടിരിക്കുന്നു. ഈ ജീവിതത്തില് തന്റെ ജീവിതത്തിന്റെ ശ്രേഷ്ഠമായ തീരുമാനം എടുക്കേണ്ടി വരുന്നു. തന്റെ ജീവിതത്തെ ശ്രേഷ്ഠമാക്കി അതിനാല് സദാ ശ്രേഷ്ഠമായി തീര്ന്നു. വിപരീതമായി പടി കയറുന്നതില് നിന്നും മുക്തമായി. ബാപ്ദാദയ്ക്ക് സന്തോഷമുണ്ട്- ഒരാളില് നിന്നും അനേകം ദീപങ്ങള് തെളിഞ്ഞ് ദീപമാല ഉണ്ടായി കൊണ്ടിരിക്കുന്നു. നല്ല ഉണര്വ്വും ഉത്സാഹവുമുണ്ട്. സേവനത്തില് ബിസിയായിട്ടിരിക്കുന്നതിലൂടെ നല്ല ഉന്നതി ചെയ്തു കൊണ്ടിരിക്കുന്നു.\nഒന്ന് നിമിത്തമായ ബാവത്തിന്റെ കാര്യം കേള്പ്പിച്ചു, രണ്ട് സേവനത്തിന് നിമിത്തമാകുന്നവര്ക്ക് സ്വ ഉന്നതി അഥവാ സേവനത്തിന്റെ ഉന്നതിയെ പ്രതി വിശേഷ സ്ലോഗന് സുരക്ഷയുടെ സാധനമാണ്. നിമിത്തമായ നമ്മള് എന്ത് ചെയ്യുന്നുവൊ അത് കണ്ട് സര്വ്വരും ചെയ്യുന്നു കാരണം സേവനത്തിന് നിമിത്തമാകുക അര്ത്ഥം സ്റ്റേജില് വരിക. പാര്ട്ടഭിനയിക്കുന്നവര് സ്റ്റേജില് വരുമ്പോള് എത്രമാത്രം ശ്രദ്ധിക്കുന്നു. അതിനാല് സേവനത്തിന് നിമിത്തമാകുക അര്ത്ഥം സ്റ്റേജില് പാര്ട്ടഭിനയിക്കുക. സ്റ്റേജിലേക്ക് സര്വ്വരുടെയും ദൃഷ്ടി പോകുന്നു. ആര് എത്രത്തോളം ഹീറോ ആക്ടറാണൊ അവരിലായിരിക്കും കൂടുതല് ദൃഷ്ടി പോകുന്നത്. അതിനാല് ഈ സ്ലോഗന് സുരക്ഷയുടെ സാധനമാണ്, ഇതിലൂടെ സ്വതവേ പറക്കുന്ന കലയുടെ അനുഭവം ചെയ്യാനാകും. സെന്ററിലാകട്ടെ എവിടെയിരുന്നും സേവനം ചെയ്താലും സര്വ്വരും സേവാധാരികളാണ്. ചിലര് തന്റെ നിമിത്തമായ സ്ഥലങ്ങളിലിരുന്ന് സേവനത്തിന്റെ ചാന്സ് എടുക്കുന്നു, അവരും സേവനത്തിന്റെ സ്റ്റേജിലാണ്. സേവനമില്ലാതെ തന്റെ സമയത്തെ വ്യര്ത്ഥമാക്കി കളയരുത്. സേവനത്തിന്റെയും കണക്ക് വളരെ ശേഖരിക്കപ്പെടുന്നു. സത്യമായ ഹൃദയത്തോടെ സേവനം ചെയ്യുന്നവര്ക്ക് വളരെ നന്നായി സമ്പാദിക്കാന് സാധിക്കും. ബാപ്ദാദായുടെയടുത്ത് ഓരോ കുട്ടിയുടെയും ആദി മുതല് അന്ത്യം വരെയുള്ള സേവനത്തിന്റെ കണക്കുണ്ട്, സ്വതവേ അതില് ശേഖരിക്കപ്പെടുന്നു. ഒരോരുത്തരുടെ കണക്ക് വയ്ക്കേണ്ടി വരുന്നില്ല. കണക്ക് വയ്ക്കുന്നവരുടെയടുത്ത് നിറയേ ഫൈലുകള് ഉണ്ടായിരിക്കും. ബാബയുടെയടുത്ത് സ്ഥുലമായ ഫൈലുകളില്ല. ഒരു സെക്കന്റില് ഓരോരുത്തരുടെയും ആദി മുതല് ഇപ്പോള് വരെയുള്ള റജിസ്ടര് സെക്കന്റില് പ്രത്യക്ഷപ്പെടുന്നു. സ്വതവേ ശേഖരിക്കപ്പെടുന്നു. എന്നെ ആരും കാണുന്നില്ല, എന്ന് ഒരിക്കലും മനസ്സിലാക്കരുത്. ബാപ്ദാദയുടെയടുത്ത് ആര് എങ്ങനെ ചെയ്യുന്നു, എത്ര ചെയ്യുന്നു, ഏത് സ്ഥിതിയിലൂടെ ചെയ്യുന്നു സര്വ്വതും ശേഖരിക്കപ്പെടുന്നു. ഫൈലുകലില്ല എന്നാല് ഫൈനലാണ്. ഓസ്ട്രേലിയയില് ശക്തികള് ബാബയുടേതാകുന്നതിന്റെ, ബാബയെ തിരിച്ചറിഞ്ഞ് ബാബയോടുള്ള സ്നേഹം നിറവേറ്റുന്നതില് വളരെ നല്ല ധൈര്യം കാണിച്ചു. ചഞ്ചലതയുടെ തെറ്റുണ്ടാകുകയാണെങ്കില് അത് ചില സ്ഥലത്തിന്റെ, ഭൂമിയുടെ അഥവാ മുന് ജന്മത്തിലെ ജീവിതത്തിന്റെ സംസ്ക്കാരം കാരണമാണ് ഉണ്ടാകുന്നത്. അതിനെയും മറി കടന്ന് സ്നേഹത്തന്റെ ബന്ധനത്തില് മുന്നോട്ടു പൊയ്ക്കൊണ്ടിരിക്കുന്നു അതിനാല് ബാപ്ദാദ ശക്തികളുടെ ധൈര്യം കണ്ട് ആശംസകള് നല്കുന്നു. ഒരു ബലം ഒരു വിശ്വാസം സദാ മുന്നോട്ടുയര്ത്തി കൊണ്ടിരിക്കുന്നു. അതിനാല് ശക്തികളുടെ ധൈര്യവും പാണ്ഡവരുടെ സേവനത്തിന്റെ ഉണര്വ്വും രണ്ട് ചിറകുകളും പക്കാ ആയി. സേവനത്തിന്റെ ക്ഷേത്രത്തില് പാണ്ഡവരും മഹാവീരരായി മുന്നോട്ടു പൊയ്ക്കൊണ്ടിരിക്കുന്നു. ചഞ്ചലതയെ മറി കടക്കുന്നതില് സമര്ത്ഥരായി. സര്വ്വരുടെയും ചിത്രം അത് തന്നെയാണ്. പാണ്ഡവരെ വണ്ണവും, പൊക്കവും ഉള്ളതായാണ് കാണിക്കുന്നത് കാരണം സ്ഥിതി അത്രയും ഉയര്ന്നതും ശക്തവുമാണ് അതിനാല് പാണ്ഡവര് ഉയര്ന്നതും സാമര്ത്ഥക്കാരുമായി കാണിച്ചിരിക്കുന്നു. ഓസ്ടേലിയക്കാര് കൂടുതല് ദയാമനസ്ക്കരാണ്, അലയുന്ന ആത്മാക്കള്ക്കളുടെ മേല് ദയാമനസ്ക്കരായി സേവനത്തില് മുന്നോട്ട് പൊയ്ക്കൊണ്ടിരിക്കുന്നു. അവര്ക്ക് ഒരിക്കലും സേവനമില്ലാതെയിരിക്കാന് സാധിക്കില്ല. കുട്ടികളുടെ മുന്നോട്ടുയരുന്നതിന്റെ വിശേഷതയില് ബാബയ്ക്ക് സദാ സന്തോഷമുണ്ട്. നിശേഷിച്ചും സൗഭാഗ്യശാലികളാണ്. ഓരോ കുട്ടിയുടെയും ഉണര്വ്വും ഉത്സാഹവും കണ്ട് ബാബ ഹര്ഷിതമാകുന്നു. എങ്ങനെ ഓരോരുത്തരും ശ്രേഷ്ഠമായ ലക്ഷ്യത്തോടെ മുന്നോട്ട് പൊയ്ക്കൊണ്ടിരിക്കുന്നു, മുന്നോട്ട് പൊയ്ക്കൊണ്ടിരിക്കും. ബാപ്ദാദ സദാ വിശേഷതയെ തന്നെയാണ് കാണുന്നത്. ഓരോരുത്തരും വളരെ പ്രിയപ്പെട്ടതാണ്. നിങ്ങളും പരസ്പരം കാണുമ്പോള് ഈ വിധിയിലൂടെയല്ലേ കാണുന്നത്! ആരെ കാണുമ്പോഴും പ്രിയപ്പെട്ടവരായി കാണണം കാരണം 5000 വര്ഷങ്ങള്ക്ക് ശേഷം കാണാതെ പോയവര് പരസ്പരം മിലനം ചെയ്തിരിക്കുന്നു അപ്പോള് എത്രയോ പ്രിയപ്പെട്ടവരാണ്. ബാബയോടുള്ള സ്നേഹത്തിന്റെ ലക്ഷണമാണ്- സര്വ്വ ബ്രാഹ്മണ ആത്മാക്കളും പ്രിയപ്പെട്ടവരായി അനുഭവപ്പെടും. ഓരോ ബ്രാഹ്മണനും പ്രിയപ്പെട്ടതാകുക അര്ത്ഥം ബാബയോടുള്ള സ്നേഹമാണ്. മാലയില് പരസ്പരം സംബന്ധത്തില് ബ്രാഹ്മണര് തന്നെയാണ് വരുന്നത്. ബാബ വിരമിച്ചിരുന്ന് കാണും അതിനാല് ബാബയോടുള്ള സ്നേഹത്തിന്റെ ലക്ഷണത്തെ സദാ അനുഭവം ചെയ്യൂ. സര്വ്വരും ബാബയുടെ പ്രിയപ്പെട്ടവരാണ് അപ്പോള് നമ്മുക്കും പ്രിയപ്പെട്ടവരാണ്. ശരി.\n1) സര്വ്വരും സ്വയത്തെ വിശേഷ ആത്മാക്കളാണെന്ന് മനസ്സിലാക്കുന്നുണ്ടോ? വിശേഷ ആത്മാവാണ്, വിശേഷ കാര്യത്തിന് നിമിത്തമാണ്, വിശേഷതകളെ കാണിക്കണം- അങ്ങനെ സദാ സ്മൃതിയിലുണ്ടാകണം. വിശേഷ സ്മൃതി സാധാരണ സ്മൃതിയെ പോലും ശക്തിശാലിയാക്കുന്നു. വ്യര്ത്ഥത്തെ പോലും സമാപ്തമാക്കുന്നു. അതിനാല് സദാ ഈ വിശേഷം എന്ന ശബ്ദം ഓര്മ്മയുണ്ടായിരിക്കണം. സംസാരിക്കുന്നതും വിശേഷം, കാണുന്നതും വിശേഷം, ചെയ്യുന്നതും വിശേഷം, ചിന്തിക്കുന്നതും വിശേഷം. ഓരോ കാര്യത്തില് ഈ വിശേഷം എന്ന ശബ്ദം കൊണ്ടു വരുന്നതിലൂടെ സ്വതവേ പരിവര്ത്തനപ്പെടും. ഇതേ സ്മൃതിയിലൂടെ സ്വപരിവര്ത്തനം, വിശ്വപരിവര്ത്തനം സഹജമാകും. ഓരോ കാര്യത്തില് വിശേശം എന്ന ശബ്ദം ചേര്ത്തു കൊണ്ടിരിക്കണം. ഇതിലൂടെ സമ്പൂര്ണ്ണതയുടെ ലക്ഷ്യത്തെ പ്രാപ്തമാക്കാന് സാധിക്കും.\n2) സദാ ബാബയുടയും സമ്പത്തിന്റെയും സ്മൃതിയാലാണൊ ഇരിക്കുന്നത്? ശ്രേഷ്ഠ സ്മൃതിയിലൂടെ ശ്രേഷ്ഠമായ സ്ഥിതിയുടെ അനുഭവം ചെയ്യുന്നുണ്ടോ? സ്ഥിതിയുടെ ആധാരമാണ് സ്മൃതി. സ്മൃതി ശക്തിഹീനമാമെങ്കില് സ്ഥിതിയും ശക്തിഹീനമായി തീരുന്നു. സ്മൃതി സദാ ശക്തിശാലിയായിരിക്കണം. ആ ശക്തിശാലി സ്മൃതിയാണ്- ഞാന് ബാബയുടേത്, ബാബ എന്റേത്. ഈ സ്മൃതിയിലൂടെ സ്ഥിതി ശക്തിശാലിയാകും, മറ്റുള്ളവരെയും ശക്തിശാലിയാക്കാന് സാധിക്കും. അതിനാല് സദാ സ്മൃതിയുടെ മേല് വിശേഷ ശ്രദ്ധയുണ്ടായിരിക്കണം. സമ്ര്ത്ഥമായ സ്മൃതി, സമര്ത്ഥ സ്ഥിതി, സമര്ത്ഥ സേവനം സ്വതവേ ഉണ്ടാകും. സ്മൃതി, സ്ഥിതി, സേവനം മൂന്നും സമര്ത്ഥമായിരിക്കണം. ഏതുപോലെ സ്വിച്ച് ഓണ് ചെയ്യുമ്പോള് പ്രകാശം വരുന്നു, ഓഫാക്കുമ്പോള് അന്ധകാരവും, അതേപോലെ ഈ സ്മൃതിയും ഒരു സ്വിച്ചാണ്. സ്മൃതിയുടെ സ്വിച്ച് ശക്തിഹീനമാണെങ്കില് സ്ഥിതിയും ശക്തിഹീനമാണ്. സദാ സ്മൃതിയാകുന്ന സ്വിച്ചില് ശ്രദ്ധയുണ്ടായിരിക്കണം. ഇതിലൂടെ തന്നെയാണ് സ്വയത്തിന്റെയും സര്വ്വരുടെയും മംഗളമുണ്ടാകുന്നത്. പുതു ജന്മമുണ്ടായി അപ്പോള് പുതിയ സ്മൃതിയാകണം. പഴയ സ്മൃതികള് സര്വ്വതും സമാപ്തം. അതിനാല് ഈ വിധിയിലൂടെ സദാ സിദ്ധിയെ പ്രാപ്തമാക്കി മുന്നോട്ട് പോകൂ.\n3) സര്വ്വരും സ്വയത്തെ ഭാഗ്യവാനാണെന്ന് മനസ്സിലാക്കുന്നുണ്ടോ? വരദാന ഭൂമിയില് വരുക എന്നതും മഹാന് ഭാഗ്യമാണ്. വരദാന ഭൂമിയില് എത്തുന്നതിന്റെ ഒരു ഭാഗ്യം ലഭിച്ചു, ഈ ബാഗ്യത്തെ എത്ര വേണമെങ്കിലും ശ്രേഷ്ഠമാക്കാന് സാധിക്കും. ശ്രേഷ്ഠമായ നിര്ദ്ദേശം തന്നെയാണ് ഭാഗ്യത്തിന്റെ രേഖ വരയ്ക്കുന്നതിനുള്ള പേന. ഇവിടെ എത്രത്തോളം തന്റെ രേഖയെ ശ്രേഷ്ഠമാക്കുന്നുവൊ അത്രത്തോളം ശ്രേഷ്ഠമായി തീരും. മുഴുവന് കല്പത്തിലും ഭാഗ്യത്തിന്റെ രേഖ ഉണ്ടാക്കുന്നതിനുള്ള ശ്രേഷ്ഠമായ സമയമാണിത്. അങ്ങനെയുള്ള സമയത്ത് അങ്ങനെയുള്ള സ്ഥാനത്ത് എത്തി പേര്ന്നു. അതിനാല് ചെറിയ കാര്യത്തില് സന്തോഷിക്കുന്നവരല്ലല്ലോ. നല്കുന്ന ദാതാവ് നല്കി കൊണ്ടിരിക്കുന്നു അപ്പോള് എടുക്കുന്നവര് എന്തിന് ക്ഷീണിക്കുന്നു. ബാബയുടെ ഓര്മ്മ തന്നെയാണ് ശ്രേഷ്ഠമാക്കുന്നത്. ബാബയെ ഓര്മ്മിക്കുക അര്ത്ഥം പാവനമാകുക. ജന്മ ജന്മത്തെ സംബന്ധമാണ് അപ്പോള് ഓര്മ്മ പ്രയാസമാണൊ? കേവലം സംബന്ധത്തിലൂടെ സ്നേഹത്തിലൂടെ ഓര്മ്മിക്കൂ. സ്നേഹമുള്ളയിടത്ത് ഓര്മ്മ വരാതിരിക്കില്ല. മറക്കാന് ശ്രമിച്ചാലും ഓര്മ്മ വരുന്നു. ശരി.\nമസ്തകത്തിലൂടെ സന്തുഷ്ടതയുടെ തിളക്കത്തിന്റെ അത്ഭുകം കാണിക്കുന്ന സാക്ഷാത്ക്കാര് മൂര്ത്തായി ഭവിക്കട്ടെ.\nസദാ സന്തുഷ്ടരായിരിക്കുന്നവരുടെ മസ്തകത്തിലൂടെ സദാ സന്തുഷ്ടതയുടെ തിളക്കം ഉണ്ടാകും, ഏതെങ്കിലും ഉദാസീനരായ ആത്മാവ് അവരെ കാണുമ്പോള് അവര്ക്കും സന്തോഷമുണ്ടാകുന്നു, അവരുടെ ഉദാസീനതയില്ലാതാകുന്നു. സന്തുഷ്ടതയുടെ സന്തോഷത്തിന്റെ ഖജനാവ് ഉള്ളവരുടെ പിന്നാലെ സ്വതവേ സര്വ്വരും ആകര്ഷിക്കപ്പെടുന്നു. അവരുടെ സന്തോഷത്തിന്റെ മുഖം ചൈതന്യ ബോര്ഡായി മാറുന്നു, അനേക ആത്മാക്കളുടെ രചയിതാവിന്റെ പരിചയം നല്കുന്നു. അതിനാല് അങ്ങനെയുള്ള സന്തുഷ്ടരായിരിക്കുന്നവരും സര്വ്വരെ സന്തുഷ്ടരാക്കുന്ന സന്തുഷ്ട മണികളാകൂ അതിലൂടെ അനേകര്ക്ക് സാക്ഷാത്ക്കാരം ഉണ്ടാകും.\nമുറിവേല്പ്പിക്കുന്നവരുടെ കര്ത്തവ്യമാണ് മുറിവേല്പ്പിക്കുക എന്നത്, നിങ്ങളുടെ കര്ത്തവ്യമാണ് സ്വയത്തെ സംരക്ഷിക്കുക


ക്രിക്കറ്റര് ഓഫ് ദ ഇയര് പുരസ്കാരം ഇന്ത്യന് ക്യാപ്റ്റന് വിരാട് കോഹ്ലിക്ക് | Gramajyothi News\nJanuary 18, 2018 1:49 pm Published by : Web Desk\nദുബായ്: ഐ.സി.സി ക്രിക്കറ്റര് ഓഫ് ദ ഇയര് പുരസ്കാരം വിരാട് കോഹ്ലിക്ക്. അന്താരാഷ്ട്ര ക്രിക്കറ്റിലെ കഴിഞ്ഞ വര്‍ഷം മികച്ച പ്രകടനമാണ് കോഹ്ലിയെ ലോക ക്രിക്കറ്റര് പദവിക്ക് അര്‍ഹനാക്കിയത്. ഏകദിനത്തിലെ മികച്ച താരത്തിനുള്ള പുരസ്കാരവും കോഹ്ലിക്ക് തന്നെ ലഭിച്ചു. ടെസ്റ്റില് മികച്ച താരമായി തെരഞ്ഞെടുക്കപ്പെട്ടത് ഓസ്ട്രേലിയന് ക്യാപ്റ്റന് സ്റ്റീവ് സ്മിത്താണ്. ഇത് രണ്ടാം തവണയാണ് സ്മിത്ത് മികച്ച ടെസ്റ്റ് താരമായി തെരഞ്ഞെടുക്കപ്പെടുന്നത്\nമികച്ച ഏകദിന താരത്തിനുള്ള ബഹുമതി ഇത് രണ്ടാം തവണയാണ് കോഹ്ലി സ്വന്തമാക്കുന്നത്. നേരത്തെ 2012ലും കൊഹ്ലിക്കായിരുന്നു ഈ അവാര്‍ഡ്. 2016 സെപ്തംബര് മുതല് 2017 ഡിസംബര് വരെയുള്ള കാലയളവിലെ മിന്നുന്ന പ്രകടനമാണ് കൊഹ്ലിയെ അവാര്‍ഡിനര്‍ഹനാക്കിയത്. 77.80 ശരാശരിയില് 8 സെഞ്ചുറികള് ഉള്‍പ്പെടെ 2203 റണ്‍സാണ് ടെസ്റ്റില് ഇക്കാലയളവില് കൊഹ്ലി സ്വന്തമാക്കിയത്.\nഏകദിനത്തില് ഏഴു സെഞ്ചുറികള് ഉള്‍പ്പെടെ 82.63 ശരാശരിയില് 1818 റണ്‍സാണ് ഇൗ കാലയളവില് കോഹ്ലി അടിച്ചെടുത്തത്. 153 സ്ട്രൈക്ക് റേറ്റില് 299 ട്വന്‍റി 20റണ്‍സും പോയ വര്‍ഷം കോഹ്ലി നേടി. മികച്ച ക്രിക്കറ്റ് താരത്തിനുള്ള പുരസ്കാരം സ്വന്തമാക്കുന്ന നാലാമത്തെ ഇന്ത്യന് താരമാണ് കോഹ്ലി. നേരത്തേ സചിന് ടെണ്ടുല്‍ക്കര്, രാഹുല് ദ്രാവിഡ്, രവിചന്ദ്ര അശ്വിന് എന്നിവരാണ് ഈ പുരസ്ക്കരം നേടിയിട്ടുള്ളത്.\nഐ.സി.സിയുടെ ഏകദിന ടെസ്റ്റ് ടീമിെന്‍റ ക്യാപ്റ്റനായും കൊഹ്ലിയെ തെരഞ്ഞെടുത്തു. ഐ.സി.സിയുടെ ഏകദിന ടീമില് രോഹിത് ശര്‍മ്മ, ജസ് പ്രീത് ബു(മ എന്നിവര് ഇടം പിടിച്ചു. രവിചന്ദ്ര അശ്വിന്, ചേതേശ്വര് പൂജാര എന്നിവരാണ് ടെസ്റ്റ് ടീമിലുള്‍പ്പെട്ട ഇന്ത്യന് താരങ്ങള്


നിരത്തുകളിൽ പിടഞ്ഞു മരിക്കുന്നത് എണ്ണമറ്റ നിരപരാധികൾ, അശ്രദ്ധയും അമിതവേഗതയും കൊണ്ട് വീഥികളെ ചോരപ്പുഴയാക്കി മാറ്റുന്ന മനോവൈകൃതക്കാരെ പൂട്ടാൻ നിയമത്തിനു കഴിയില്ലേ…? » Newsthen\nനിരത്തുകളിൽ പിടഞ്ഞു മരിക്കുന്നത് എണ്ണമറ്റ നിരപരാധികൾ, അശ്രദ്ധയും അമിതവേഗതയും കൊണ്ട് വീഥികളെ ചോരപ്പുഴയാക്കി മാറ്റുന്ന മനോവൈകൃതക്കാരെ പൂട്ടാൻ നിയമത്തിനു കഴിയില്ലേ…?\nവൈക്കം തലയോലപ്പറമ്പില് ബൈക്ക് അപകടത്തിൽ എസ്.ഐ മരിച്ചത് ഇന്നലെ രാത്രിയാണ്. ഡ്യട്ടി കഴിഞ്ഞ് വീട്ടിലേയ്ക്ക് മടങ്ങിയ വെള്ളൂര് പൊലീസ് സ്റ്റേഷനിലെ എസ്.ഐ ടിവി പുരം സ്വദേശി സജിയാണ് (53) മരിച്ചത്. രാത്രി പത്തു മണിയോടെ തലപ്പാറയ്ക്കും- പൊതിപാലത്തിനും സമീപം ബൈക്കും ടെമ്പോ ട്രാവലറും കൂട്ടിയിടിച്ചായിരുന്നു അപകടം.\nഎതിര് ദിശയില് നിന്നും വന്ന ടെമ്പോ ട്രാവലര് നിയന്ത്രണം വിട്ട് ഇദ്ദേഹം സഞ്ചരിച്ച ബൈക്കില് ഇടിക്കുകയായിരുന്നു.\nകോട്ടയ്ക്കൽ ഊരകം കുന്നത്ത് ടോറസ് ലോറിയും ബൈക്കും കൂട്ടിയിടിച്ചുണ്ടായ അപകടത്തിൽ ഗുരുതരമായി പരുക്കേറ്റ ബൈക്ക് യാത്രിൻ മരണപ്പെട്ടതും ഇന്നലെ തന്നെ. പരേതനായ തോട്ടശ്ശേരി മുഹമ്മദിൻ്റെ മകൻ സുബൈർ (34) ആണ് രാത്രി എട്ടോടെ കോട്ടക്കൽ സ്വകാര്യ ആശുപത്രിയിൽ മരിച്ചത്.\nചൊവ്വാഴ്‌ച ഉച്ചക്ക് രണ്ടരയോടെ ഊരകം കുന്നത്ത് വില്ലേജ് ഓഫീസിന് സമീപമാണ് അപകടം സംഭവിച്ചത്. വേങ്ങര ഭാഗത്തു നിന്നും വരികയായിരുന്ന ബൈക്കും ലോഡുമായി കയറ്റം കയറി വരുന്ന ടോറസും കൂട്ടിയിടിക്കുകയായിരുന്നു.\nഭാര്യ: സമീറ. മക്കൾ: ഷംലാജ്, ഷാൻഷ,\nഎറണാകുളം പള്ളുരുത്തി സ്വദേശി ഷംലയുടെ മകൻ കെ.എൻ നിയാസ് (25) സ്കൂട്ടർ അപകടത്തിൽ മരിച്ചത് ഇന്ന് പുലർച്ചെ. താനൂർ ചിറമംഗലത്ത് വച്ച് നിയാസിൻ്റെ സ്കൂട്ടറിൽ ബസ് ഇടിക്കുകയായിരുന്നു.\nഇന്ന് രാവിലെ 6.20 തോടെയാണ്\nഅപകടം സംഭവിച്ചത്. നിയാസ് സഞ്ചരിച്ചിരുന്ന സ്കൂട്ടർ പൂർണ്ണമായും തകർന്നു. കോഴിക്കോട്ടേക്ക് പോകുകയായിരുന്ന സ്വകാര്യബസ്സാണ് സ്കൂട്ടറിലിടിച്ച് അപകടമുണ്ടായത്.\nശ്രീകണ്ഠപുരം കോട്ടൂരിൽ ബൈക്ക് മതിലിൽ ഇടിച്ച് മുനവ്വിർ (23) മരിച്ചതും ഇന്ന് രാവിലെ. കോട്ടൂരിൽ വെച്ച് രാവിലെ9മണിക്ക് ഉണ്ടായ ബൈക്ക് അപകടത്തിലാണ് ഇരിക്കൂർ വയക്കാൻ കോട് പൈസായിൽ താമസിക്കുന്ന മുനവ്വിർ മരിച്ചത്. സ്കൂളിന് സമീപം ആണ് അപകടം നടന്നത്.\nകാഞ്ഞിരപ്പള്ളിയിൽ വിദ്യാർഥികൾ സഞ്ചരിച്ചിരുന്ന ബൈക്ക് നിയന്ത്രണം വിട്ട് വീടിന്റെ ഗേറ്റ് ഇടിച്ച് തകർത്ത് മറിഞ്ഞ് പിറകിലിരുന്ന വിദ്യാർഥിനി മരിച്ചത് കഴിഞ്ഞ ദിവസമാണ്. രാമങ്കരി ‘തിരുവാതിര’യിൽ മോഹനന്റെയും ശുഭയുടെയും മകൾ അനുപമ മോഹൻ (21) ആണ് മരിച്ചത്. ബൈക്ക് ഓടിച്ചിരുന്ന സുഹൃത്ത് കൂട്ടിക്കൽ ഓലിക്കപാറയിൽ അമീറി(21)നെ ഗുരുതര പരിക്കുകളോടെ കോട്ടയത്ത് സ്വകാര്യ ആശുപത്രിയിൽ പ്രവേശിപ്പിച്ചു. ഇരുവരും കുട്ടിക്കാനം മരിയൻ കോളേജിലെ മൂന്നാം വർഷ ബിരുദ വിദ്യാർഥികളാണ്.\nരാജ്യാന്തര ബൈക്ക് റൈഡറായ കോഴിക്കോട് ബാലുശ്ശേരി സ്വദേശി ജപിൻ ജയപ്രകാശ് (37) ബൈക്ക് അപകടത്തിൽ മരിച്ചതും കഴിഞ്ഞ ദിവസം. ഫുജൈറ ദിബ്ബയിൽ വച്ചാണ് അപകടം നടന്നത്. ബൈക്ക് റൈഡിനിടെയാണ് ജപിൻ ജയപ്രകാശിന് അപകടം സംഭവിക്കുന്നത്. ഗുരുതരമായി പരിക്കേറ്റ ജപിനെ ആശുപത്രിയിൽ എത്തിച്ചെങ്കിലും മരണം സംഭവിക്കുകയായിരുന്നു. ജപിൻ ജയപ്രകാശിന്റെ മൃതദേഹം സ്വദേശത്ത് എത്തിച്ച് ഇന്നലെ വീട്ടുവളപ്പിൽ സംസ്കരിച്ചു.\nവാഹനാപകടങ്ങളിൽ ജീവൻ പൊലിഞ്ഞു പോകുന്നവരുടെ നിര ഇങ്ങനെ നീളുകയാണ്.\nഅമിത വേഗതയും അശ്രദ്ധമായ ഡ്രൈവിംഗും മദ്യത്തിൻ്റെയും മയക്കുമരുന്നുകളുടെയും ഉപയോഗവുമാണ് ഈ അപകടങ്ങൾക്കു കാരണം.\nനിരത്തുകളിൽ ഒരു പറ്റം യുവാക്കൾ കാട്ടുന്നത് തികഞ്ഞ മനോവൈകൃതമാണ്. ശരവേഗത്തിൽ പാഞ്ഞു പോകുന്ന കൗമാരക്കാർക്കും യുവാക്കൾക്കും പൂട്ടിടാൻ നമ്മുടെ നിയമ സംവിധാനങ്ങൾക്കു കഴിയുന്നില്ല. പൊലീസും മോട്ടോർ വാഹന വകുപ്പുമൊക്കെ നിരത്തുകളിലൂടെ സദാ റോന്തു ചുറ്റുന്നുണ്ടെങ്കിലും ഈ വിരുതന്മാരെ ഇവരൊന്നും ഗൗനിക്കാറില്ലെന്നു തോന്നുന്നു.\nതന്റെ വാഹനത്തെ ഓവര്‍ടേക്ക് ചെയ്യുന്ന വാഹനങ്ങളെ കല്ലെറിഞ്ഞു വീഴ്ത്തുന്ന ഒരുവനെ കഴിഞ്ഞ ദിവസം കണ്ണൂരിൽ പൊലീസ് പിടികൂടി.\nഎതിര്‍ദിശയില്‍നിന്ന് ഏതെങ്കിലും വാഹനം ഓവര്‍ടേക്ക് ചെയ്താല് അതിന് നേരെ കല്ലെറിയുന്ന ചാല ഈസ്റ്റ് പൊതുവാച്ചേരി സ്വദേശി ഷംസീര് എന്നയാളെയാണ് പൊലീസ് അറസ്റ്റ് ചെയ്തത്.\nബൈക്കിനു മുന്നിലെ ബാഗില് ഇയാള് കല്ലുകള് സൂക്ഷിച്ചിരിക്കും. ആംബുലന്‍സിന്റേതടക്കം ചില്ലുകള് ഇയാള് എറിഞ്ഞ് തകര്‍ത്തിട്ടുണ്ട്.\nതന്റെ വാഹനത്തിന് മുന്നിലേക്ക് ഏതെങ്കിലും വാഹനം ഓവര്‍ടേക്ക് ചെയ്ത് കടന്നാല് കല്ലെറിയും എന്നാണ് ഇയാള് പൊലീസിനോട് പറഞ്ഞത്. ഇയാള്‍ക്കെതിരെ വധശ്രമത്തിന് കേസെടുത്തു.\nഹെൽമറ്റും സീറ്റ് ബെൽറ്റും ധരിക്കാതെ വാഹനമോടിക്കുന്നവരുടെ ലൈസൻസ് സസ്പെൻഡ് ചെയ്യണമെന്നാണ് ട്രാൻസ്പോർട്ട് കമ്മിഷണറുടെ കർശന നിർദേശം. അപകടങ്ങൾക്കു കാരണമാകുന്ന നിയമ ലംഘനങ്ങൾക്കു ലൈസൻസ് സസ്പെൻഡ് ചെയ്യണമെന്ന് റോഡ് സുരക്ഷ സംബന്ധിച്ച് സുപ്രീം കോടതി സമിതി ശുപാർശ ചെയ്തിരുന്നു.\nപക്ഷേ ഈ പ്രഖ്യാപനം കൊണ്ടൊക്കെ കാര്യമായ ഫലം ലഭിക്കുമോ എന്നു കണ്ടറിയണം\nഇന്ധന വില കുറയാത്തത് സാധാരണക്കാരന് വലിയ ദുരിതം; കേരളം അടക്കം വില കുറയ്ക്കണം: നരേന്ദ്ര മോദി\nമതസ്വാതന്ത്ര്യം നഷ്ടപ്പെടുന്ന 15 രാജ്യങ്ങളുടെ പട്ടികയിൽ ഇന്ത്യയും


നടി പായൽ റോഹ്ത്തഗിയുടെ പരാമർശം മതവിശ്വാസത്തെ അവഹേളിക്കുന്നത് -കോടതി | 06Apr2021\nനടി പായൽ റോഹ്ത്തഗിയുടെ പരാമർശം മതവിശ്വാസത്തെ അവഹേളിക്കുന്നത് -കോടതി\nമുംബൈ: ജാമിയ മിലിയ സർവകലാശാലയിലെ വിദ്യാർഥിനി സഫൂറ സർഗാറിന്റെ അറസ്റ്റിനെപ്പറ്റി നടി പായൽ റോഹ്ത്തഗി സമൂഹമാധ്യമങ്ങളിലൂടെ നടത്തിയ പരാമർശം മുസ്‌ലിം വനിതകളെ അവഹേളിക്കുന്നതാണെന്ന് അന്ധേരി മജിസ്‌ട്രേറ്റ് കോടതി അഭിപ്രായപ്പെട്ടു. സ്വന്തം മതവിശ്വാസം പിന്തുടരാൻ ഏതൊരാൾക്കും അവകാശമുണ്ടെന്ന് മജിസ്‌ട്രേറ്റ് ഭാഗവത് സിരാപ്പേ ചൂണ്ടിക്കാട്ടി.\nമതവിദ്വേഷം ജനിപ്പിക്കുന്ന തരത്തിൽ ട്വിറ്റർ സന്ദേശമിട്ടതിന് പായലിനെതിരേ കേസെടുക്കാനും 30-ന് മുമ്പ് പ്രാഥമിക അന്വേഷണ റിപ്പോർട്ട് സമർപ്പിക്കാനും മാർച്ച് 30-നാണ് കോടതി ഉത്തരവിട്ടത്. വിശദമായ വിധിന്യായം കഴിഞ്ഞ ദിവസമാണ് പുറത്തുവന്നത്. പ്രഥമദൃഷ്ട്യാ മുസ്‌ലിം വനിതകളെയും ഇസ്‌ലാം മതത്തെ മൊത്തത്തിലും അവഹേളിക്കുന്നതാണ് നടിയുടെ പരാമർശങ്ങളെന്ന് കോടതി അഭിപ്രായപ്പെട്ടു.\nഗർഭിണിയായ സഫൂറയെ പൗരത്വനിയമ ഭേദഗതിക്കെതിരായ പ്രക്ഷോഭത്തിനിടെ അറസ്റ്റുചെയ്ത് ജയിലിലിട്ടതിനെക്കുറിച്ച് 2020 ജൂണിലായിരുന്നു പായൽ റോഹ്ത്തഗിയുടെ വിവാദ പരാമർശം. ഖുർ ആനെയും ഇസ്‌ലാം മതത്തിലെ അനാചാരങ്ങളെയും ചൂണ്ടിക്കാണിച്ച നടി സഫൂറയുടെ വീട്ടിനടുത്തുള്ള മരുന്നു കടയിൽ ഗർഭനിരോധന ഉറ ഇല്ലായിരുന്നോ എന്നും ചോദിച്ചിരുന്നു.\nമതവിദ്വേഷം പരത്തുന്ന ഈ പരാമർശങ്ങളുടെ പേരിൽ നടിക്കെതിരേ കേസെടുക്കണം എന്ന് ആവശ്യപ്പെട്ട് അഭിഭാഷകനായ അലി കാഷിഫ് ദേശ്‌മുഖ് ആണ് കോടതിയെ സമീപിച്ചത്. കേസെടുക്കണമെന്ന ആവശ്യം പോലീസ് നിരാകരിച്ചപ്പോഴാണ് അദ്ദേഹം മജിസ്‌ട്രേറ്റ് കോടതിയിൽ ഹർജി നൽകിയത്. ക്രിമിനൽ നടപടിച്ചട്ടത്തിലെ 202-ാം വകുപ്പ് അനുസരിച്ച് നടിക്കെതിരേ അന്വേഷണം നടത്താനാണ് കോടതിയുടെ നിർദേശം. വിദ്വേഷ പരാമർശങ്ങളുടെ പേരിൽ ഇതിനുമുമ്പ് പലതവണ നിയമനടപടി നേരിട്ടയാളാണ് പായൽ റോഹ്ത്തഗി. അവരുടെ ട്വിറ്റർ അക്കൗണ്ട് ഒന്നിലേറെത്തവണ റദ്ദാക്കപ്പെട്ടിട്ടുമുണ്ട്.


പെണ്‍കുട്ടിയെ മൂന്ന് പേര് ചേര്‍ന്ന് തട്ടിക്കൊണ്ടു പോയി കൂട്ടബലാത്സംഗം ചെയ്ത സംഭവം; പതിനേഴുകാരി ആത്മഹത്യ ചെയ്തു - BIGNEWSLIVE | Latest Malayalam News\nയുപിയില് സ്ത്രീകള്‍ക്കെതിരായ അതിക്രമങ്ങള് അറുതിയൊന്നുമില്ല. ദിനംപ്രതി സ്ത്രീകള്‍ക്കെതിരായുള്ള ആക്രമണങ്ങളുടെ വാര്‍ത്താണ് നാം കേട്ടുകൊണ്ടിരിക്കുന്നത്. കാണ്‍പൂരില് കൂട്ടബലാത്സംഗത്തിനിരയായ പെണ്‍കുട്ടി ആത്മഹത്യ ചെയ്തു.\nകാണ്‍പുര്: യുപിയില് സ്ത്രീകള്‍ക്കെതിരായ അതിക്രമങ്ങള് അറുതിയൊന്നുമില്ല. ദിനംപ്രതി സ്ത്രീകള്‍ക്കെതിരായുള്ള ആക്രമണങ്ങളുടെ വാര്‍ത്താണ് നാം കേട്ടുകൊണ്ടിരിക്കുന്നത്. കാണ്‍പൂരില് കൂട്ടബലാത്സംഗത്തിനിരയായ പെണ്‍കുട്ടി ആത്മഹത്യ ചെയ്തു.\nനവംബര് പതിനാറിനാണ് കേസിനാസ്പദമായ സംഭവം. പെണ്‍കുട്ടിയെ മൂന്ന് പേര് ചേര്‍ന്ന് തട്ടിക്കൊണ്ടുപോയ ശേഷം മുറിയില് പൂട്ടിയിട്ട് പീഡിപ്പിക്കുകയായിരുന്നു. മൂന്ന് ദിവസത്തിന് പെണ്‍കുട്ടി വീട്ടില് തിരിച്ചെത്തിയപ്പോഴാണ് പീഡനവിവരം പുറത്തറിയുന്നത്. പെണ്‍കുട്ടിയുടെ അച്ഛന്റെ പരാതിയില് പോലീസ് ബന്ധുക്കളായ രണ്ട് പേരെ അറസ്റ്റ് ചെയ്തിരുന്നു.\nആത്മഹത്യയുടെ കാരണം വ്യക്തമായിട്ടില്ല. ബലാത്സംഗക്കേസ് അന്വേഷിച്ചിരുന്ന സംഘം തന്നെ പെണ്‍കുട്ടിയുടെ ആത്മഹത്യയും അന്വേഷിക്കും എന്ന് കാണ്‍പുര് എസ്പി അറിയിച്ചു. അതേസമയം, പീഡനപരാതിയില് പോലീസ് നടപടി എടുക്കാതിരുന്ന മനോവിഷമത്തിലാണ് പെണ്‍കുട്ടി ആത്മഹത്യ ചെയ്തതെന്ന് ബന്ധുക്കള് ആരോപിക്കുന്നു.\nപെണ്‍കുട്ടിയെ തട്ടിക്കൊണ്ടു പോയി കൂട്ടബലാത്സംഗം ചെയ്തിട്ടും പക്ഷേ ദുര്‍ബല വകുപ്പുകള് ചേര്‍ത്താണ് പോലീസ് കേസെടുത്തത്. തട്ടിക്കൊണ്ടു പോയതിനും, ബലമായി വിവാഹം കഴിക്കാന് പ്രേരിപ്പിച്ചതിനുമായിരുന്നു പോലീസ് കേസെടുത്തതെന്ന് പെണ്‍കുട്ടിയുടെ കുടുംബം ആരോപിക്കുന്നു.\nTags: rape caseUTHERPRADESH


കാറുകൾക്ക് പോണ്ടിച്ചേരി രജിസ്ട്രേഷൻ; അമലാ പോളിനും സുരേഷ് ഗോപിക്കുമെതിരെ കുറ്റപത്രം ഉടൻ | charge sheet against amala paul and suresh gopi on pondicherry vehicle registration case - Malayalam Oneindia\nകാറുകൾക്ക് പോണ്ടിച്ചേരി രജിസ്ട്രേഷൻ; അമലാ പോളിനും സുരേഷ് ഗോപിക്കുമെതിരെ കുറ്റപത്രം ഉടൻ\nPublished: June 17 2018, 10:04 [IST]\nതിരുവനന്തപുരം: ആഡംബരക്കാറുകൾ പുതുച്ചേരിയിൽ വ്യാജവിലാസത്തിൽ രജിസ്റ്റർ ചെയ്ത് നികുതി തട്ടിപ്പ് നടത്തിയെന്ന ആരോപണത്തിൽ നടനും ബിജെപി എം പിയുമായ സുരേഷ് ഗോപിക്കും നടി അമലാപോളിനുമെതിരെയുള്ള കുറ്റപത്രം ഒരുമാസത്തിനകം സമർപ്പിക്കുമെന്ന് ക്രൈംബ്രാഞ്ച് വൃത്തങ്ങൾ അറിയിച്ചു. പോണ്ടിച്ചേരിയിൽ വാഹനം രജിസ്റ്റർ ചെയ്ത വഴി സുരേഷ് ഗോപി 30 ലക്ഷവും അമലാ പോൾ 20 ലക്ഷവും രൂപ വെട്ടിപ്പ് നടത്തിയെന്നാണ് കണ്ടെത്തിയിരിക്കുന്നത്.\nരജിസ്ട്രേഷന് വേണ്ടി ഇരുവരും നൽകിയ തെളിവുകൾ വ്യാജമാണെന്ന് കണ്ടെത്തിയിട്ടുണ്ട്. വ്യാജരേഖ ചമയ്ക്കൽ, നികുതി വെട്ടിപ്പ് എന്നികുറ്റങ്ങൾ ചുമത്തി കുറ്റപത്രം സമർപ്പിക്കാനാണ് ക്രൈംബ്രാഞ്ച് നീക്കം. നികുതി വെട്ടിപ്പിന് കൂട്ട് നിന്ന ഷോറൂം ഏജൻസികൾക്കെതിരെയും കുറ്റപത്രം സമർപ്പിക്കും.\nഅറസ്റ്റ് ചെയ്ത് വിട്ടയച്ചു\nനടൻ സുരേഷ് ഗോപിയെ നേരത്തെ അറസ്റ്റ് രേഖപ്പെടുത്തിയ ശേഷം വിട്ടയക്കുകയായിരുന്നു. 2010ലും എം പി ആയതിനുശേഷവുമായി വാങ്ങിയ2കാറുകൾ പോണ്ടിച്ചേരിയിൽ രജിസ്റ്റർ ചെയ്ത വഴി 30 ലക്ഷത്തിന്റെ നികുതിവെട്ടിപ്പാണ് സുരേഷ് ഗോപി നടത്തിയത്. പോണ്ടിച്ചേരിയിൽ സ്വന്തമായി സ്ഥലമുണ്ടെന്നും വാടക വീട്ടിലെ മേൽവിലാസത്തിലാണ് കാർ രജിസ്ട്രർ ചെയ്തതെന്നുമായിരുന്നു സുരേഷ് ഗോപിയുടെ വിശദീകരണം.എന്നാൽ അത് കളവാണെന്ന് അന്വേഷണസംഘം കണ്ടെത്തുകയായിരുന്നു.\nഅമലയുടെ ബെൻസ് എസ് ക്ലാസ്സ്\nആഗസ്റ്റ് നാലിന് ചെന്നൈയിലെ ട്രാൻസ് കാർ ഡീലറിൽ നിന്നാണ് അമലാ പോൾ ഒരു കോടി 12 ലക്ഷം രൂപ വിലമതിക്കുന്ന ബെൻസ് എസ് ക്ലാസ് സ്വന്തമാക്കിയത്. കേരളത്തിൽ രജിസ്റ്റർ ചെയ്താൽ അടയ്ക്കേണ്ട വൻ നികുതി ഒഴിവാക്കാൻ വ്യാജ മേൽവിലാസം ഉപയോഗിച്ച് പോണ്ടിച്ചേരിയിൽ രജിസ്റ്റർ ചെയ്യുകയായിരുന്നു. 20 ലക്ഷം രൂപയുടെ വെട്ടിപ്പാണ് അമല നടത്തിയിരിക്കുന്നത്. ഷൂട്ടിംഗിന് പോകുമ്പോൾ താമസിക്കാനായി സ്ഥിരമായി വാടക വീടുണ്ടെന്നും ഇൗ വിലാസമാണ് രജിസ്ട്രേഷന് ഉപയോഗിച്ചതെന്നുമാണ് അമലയുടെ മൊഴി. എന്നാൽ ഇൗ വിലാസം ഉപയോഗിച്ച് നിരവധി കാറുകൾ രജിസ്റ്റർ ചെയ്തിട്ടുണ്ടെന്നും അമലയുടെ വാദങ്ങൾ തെറ്റാണെന്നും കണ്ടെത്തുകയായിരുന്നു.\nനടൻ ഫഹദ് ഫാസിലും പോണ്ടിച്ചേരി രജിസ്ട്രേഷനിലുള്ള വാഹനമാണ് ഉപയോഗിക്കുന്നതെന്ന് കണ്ടെത്തിയിരുന്നു. എന്നാൽ ഫഹദ് പിന്നീട് പിഴയടച്ചു. വെട്ടിപ്പ് കണ്ടെത്തിയതിനെ തുടർന്ന് 17.68 ലക്ഷം രൂപയാണ് ഫഹദ് ഫാസിൽ പിഴയടച്ചത് . പിഴയൊടുക്കിയെങ്കിലും ഫഹദിനെതിരെ എന്ത് നടപടി സ്വീകരിക്കുമെന്ന കാര്യത്തിൽ സർക്കാർ തീരുമാനമെടുക്കും. നികുതിവെട്ടിപ്പു നടത്തിയ വാഹന ഉടമകള്‍ക്ക് പിഴ അടച്ച് കേരള റജിസ്ട്രേഷനിലേക്ക് മാറ്റാനുള്ള അവസരം ഗതാഗത വകുപ്പ് നൽകിയിരുന്നു. ഇത് ചെയ്യാതിരിക്കുന്ന വാഹന ഉടമകൾക്കേ നേരെയും ഉടൻ നടപടി ഉണ്ടാകുമെന്ന് അന്വേഷണസംഘം വ്യക്തമാക്കി.\nകൂടുതൽ chargesheet വാർത്തകൾ\nഅഗസ്റ്റവെസ്റ്റ്‌ലാന്‍ഡ് അഴിമതിയുടെ കുറ്റപത്രം മാധ്യമങ്ങള് റിപ്പോര്‍ട്ട് ചെയ്തതില് തെറ്റില്ലെന്ന്\nഹീരാ തട്ടിപ്പ്: ഹലീമക്കെതിരെ മുംബൈ പോലീസ് മൂവായിരം പേജുള്ള കുറ്റപത്രം സമര്‍പ്പിച്ചു\nഅശ്ലീല ഗാനം... രഹസ്യഭാഗങ്ങളില് മര്‍ദ്ദനം, അതിഥികളുടെ ബാലാല്‍സംഗം... കുറ്റപത്രം ഞെട്ടിക്കുന്നത്\nchargesheet car registration case tax pondicherry കുറ്റപത്രം സുരേഷ് ഗോപി നികുതി\ncharge sheet against amala paul and suresh gopi on pondicherry vehicle registration case\nStory first published: Sunday, June 17, 2018, 10:04 [IST]


കോതമംഗലം വടാട്ടുപാറയില് വീട്ടമ്മയെ കഴുത്തറുത്ത് കൊലപ്പെടുത്തി; അയല്‍വാസി അറസ്‌റ്റില് - Kannur Varthakal Online\nകോതമംഗലം വടാട്ടുപാറയില് വീട്ടമ്മയെ കഴുത്തറുത്ത് കൊലപ്പെടുത്തി; അയല്‍വാസി അറസ്‌റ്റില്\nവടാട്ടുപാറയില് വീട്ടമ്മയെ പട്ടാപ്പകല് കഴുത്തറുത്ത് കൊലപ്പെടുത്തി. സംഭവത്തില് അയല്‍വാസി അറസ്‌റ്റില്. പണ്ടാരസിറ്റിക്ക് സമീപം താമസിക്കുന്ന കുറിഞ്ചിലിക്കാട്ട് മാത്യുവിന്റെ ഭാര്യ മേരിയാണ് കൊല്ലപ്പെട്ടത്.\nകഴുത്തില് മുറിവേറ്റ് ചോരവാര്‍ന്ന നിലയില് വീടിന്റെ പിന്‍ഭാഗത്തുള്ള റബര് തോട്ടത്തില് ഇന്നലെ രാവിലെ 11ന് മൃതദേഹം കണ്ടെത്തുകയായിരുന്നു. രാവിലെ 10ന് റബര്‍പാലെടുക്കാന് പോയ മേരി മടങ്ങിവരാന് വൈകിയതുകൊണ്ട് മാത്യു തോട്ടത്തിലേക്ക് ചെന്നപ്പോഴാണ് മേരി വീണുകിടക്കുന്നത് കണ്ടത്.മാത്യു ബഹളംവച്ചതിനെ തുടര്‍ന്ന്, അയല്‍വാസികള് ഓടിയെത്തി. ഇവര് പിടിച്ചെഴുന്നേല്‍പ്പിക്കാന് ശ്രമിച്ചപ്പോഴാണ് മരിച്ചതായി മനസിലാകുന്നത്. ഉടനെ കുട്ടമ്പുഴ പോലീസില് വിവരമറിയിച്ചു. തുടര്‍ന്ന് വിരലടയാള വിദഗ്‌ധര്, പോലീസ് നായ, ഫോറന്‍സിക് എന്നീ വിഭാഗങ്ങള് സ്‌ഥലത്തെത്തി പരിശോധന നടത്തി.മേരിയുടെ ആഭരണങ്ങള് നഷ്‌ടപ്പെട്ടിട്ടില്ല. സംഭവവുമായി ബന്ധപ്പെട്ട് മാത്യുവിന്റെ വീട്ടില് റബര് ടാപ്പിങ് നടത്തുന്ന കരിവള്ളില് മുഹമ്മദിനെ പോലീസ് അറസ്‌റ്റ് ചെയ്‌തു. ഇയാള് മാനസികാസ്വാസ്‌ഥ്യത്തിന് ചികിത്സയിലായിരുന്നു.\nPrevious കെഎസ്‌യു സംസ്ഥാന വ്യാപകമായി ഇന്ന് വിദ്യാഭ്യാസ ബന്ദ് ആചരിക്കും\nNext വൈദ്യുത നിരക്കില് വര്‍ധന ഉടന്


Anti-Tobacco Day ഇന്ന് ലോക പുകയില വിരുദ്ധ ദിനം\nഎന്നാൽ, ഇക്കുറി കൊവിഡ് മഹാമാരി ലോകത്തെ പിടിമുറുക്കുന്നതിനിടെയാണ് ഇത്തവണ പുകയില വിരുദ്ധ ദിനം എത്തുന്നതെന്നതും ശ്രദ്ദേയമാണ്. കൊവിഡ് പുകവലിക്കുന്നവരെ വേഗത്തിൽ മരണത്തിലേക്ക് എത്തിക്കുന്നുവെന്നാണ് ലോകാരോഗ്യ സംഘടന നൽകുന്ന വിവരം.\nകൊവിഡും പുകവലിയും തമ്മിലുള്ള ബന്ധത്തെക്കുറിച്ച് 35 പഠനങ്ങൾ നടക്കുന്നുണ്ടെന്നാണ് ലോകാരോഗ്യ സംഘടന നൽകുന്ന വിവരം. കൊവിഡ് പുകവലിക്കാരിൽ മരണ കാരണമാകാനുള്ള സാധ്യതയും രോഗം പെട്ടെന്ന് മൂർച്ഛിക്കാനുള്ള സാധ്യയും കൂടുതലാണെന്ന് ഡബ്ല്യുഎച്ച്ഒ വ്യക്തമാക്കുന്നു. എന്നാൽ, കൊവിഡ് വ്യാപനത്തിന് പുകവലി കാരണമാകുന്നതായി തെളിവുകൾ ലഭിച്ചിട്ടില്ല. മാത്രമല്ല, ഇതിന് ജനസംഖ്യാടിസ്ഥാനത്തിലുള്ള പഠനം വേണമെന്നാണ് സംഘടനയുടെ പക്ഷം.\nഅതേസയമം, ഇന്ത്യോനേഷ്യയിൽ നിന്നുള്ള ഗവേഷകർ പങ്കുവയ്ക്കുന്ന വിവരത്തിന്റെ അടിസ്ഥാനത്തിൽ മരിച്ച ഭൂരിപക്ഷം കൊവിഡ് രോഗികളുടെയും ശ്വാസകോശം പുകവലി ശീലം മൂലം രോഗാവസ്ഥയിലെത്തിയിരുന്നു എന്നാണ്.\nപുകവലി ആരോഗ്യ പ്രശ്‌നങ്ങൾക്ക് കാരണമാകും എന്ന് വേരുറച്ച വസ്തുതയാണ്. ഓരോ ലക്ഷവും 80 ലക്ഷം മരണങ്ങൾക്കാണ് പുകവലി കാരണമാകുന്നത്. ഹൃദ്രോഗങ്ങൾ, ശ്വാസകോശ രോഗങ്ങൾ, പ്രമേഹം, രക്ത സമ്മർദ്ദം തുടങ്ങി രോഗങ്ങളെ സമ്മാനിക്കുന്ന ദുശീലമാണ് പുകവലി.\n‘പുകവലിയിൽ നിന്നും പുകവലി കമ്പനികളുടെ കൗശലത്തിൽ നിന്നും യുവാക്കളെ സംരക്ഷിക്കുക’ എന്നതാണ് ഇത്തവണ ലോകാരോഗ്യ സംഘടന മുന്നോട്ട് വയ്ക്കുന്ന മുദ്രാവാക്യം.\nStory highlight: Today is World Anti-Tobacco Day\nലോകാരോഗ്യസംഘടന തലവൻ ക്വാറന്റീനിൽ


ഡല്‍ഹിക്കെതിരെ സച്ചിന് ബേബിക്കും സെഞ്ച്വറി-\nഡല്‍ഹിക്കെതിരെ സച്ചിന് ബേബിക്കും സെഞ്ച്വറി\nDecember 10, 2019, 01:57:00 pm\nരഞ്ജി ട്രോഫി ക്രിക്കറ്റ് മത്സരത്തില് കേരളം ശക്തമായ നിലയില്. പ്രബലരായ ഡല്‍ഹിക്കെതിരെ കേരളം അഞ്ച് വിക്കറ്റ് നഷ്ടത്തില് 420 റണ്‍സ് എടുത്തു. ക്യാപ്റ്റന് സച്ചിന് ബേബിയുടെ സെഞ്ച്വറിയാണ് രണ്ടാം ദിവസത്തിന്റെ പ്രത്യേകത. തുമ്പയില് നടക്കുന്ന മത്സരത്തില് ആദ്യ ദിനമായ ഇന്നലെ കേരളത്തിന്റെ അതിഥി താരം റോബിന് ഉത്തപ്പയും സെഞ്ച്വറി അടിച്ചിരുന്നു.\nസച്ചിന് 109 റണ്‍സ് എടുത്ത് പുറത്താകാതെ നില്‍ക്കുന്നു. സച്ചിന്റെ ആറാം ഫസ്റ്റ് ക്ലാസ് സെഞ്ച്വറിയാണിത്. 189 പന്തില് നിന്ന് 10 ബൗണ്ടറികളുടെ പിന്‍ബലത്തിലാണ് അദ്ദേഹം നൂറ് കടന്നത്. ഇന്ന് മൂന്നിന് 276 റണ്‍സ് എന്ന നിലയിലാണ് കേരളം ബാറ്റിങ് പുനരാരംഭിച്ചത്.\nവിഷ്ണു വിനോദും മുഹമ്മദ് അസ്ഹറുദീനും പുറത്തായി. സച്ചിനൊപ്പം സല്‍മാന് നിസാറാണ് ക്രീസിലുള്ളത്. സല്‍മാന് 50 റണ്‍സ് എടുത്തിട്ടുണ്ട്. ഈ കൂട്ടുകെട്ട് 110 റണ്‍സാണ് സ്‌കോര് ബോര്‍ഡില് ചേര്‍ത്തത്.


Emalayalee.com - സീതാദേവി വെറും സ്ത്രീയായിരുന്നില്ല. എന്നിട്ടും!!....(മായ ബാലകൃഷ്ണൻ)\nസീതാദേവി വെറും സ്ത്രീയായിരുന്നില്ല. എന്നിട്ടും!!....(മായ ബാലകൃഷ്ണൻ)\nആദ്യമായി ഉത്തരരാമായണം വായിച്ചതിന്റെ സന്തോഷത്തോടെയാണ് ഇക്കുറി കർക്കടകം കടന്നുപോയത്.അച്ഛനുശേഷമാണ് ഞാൻ രാമായണവായന ഏറ്റെടുത്തത്. ആദ്യ ഒന്നു രണ്ടു വർഷങ്ങൾ തട്ടിയും തടഞ്ഞും തിരുത്തിയും പ്രയാസ വായനയായിരുന്നു.\nകൃത്യമായ ധാരണയില്ലാതെ യുദ്ധകാണ്ഡം, പട്ടാഭിഷേകം വരെ ഒരു മാസത്തിനകം കൊണ്ട് തീർക്കാനാവാതെ കഷ്ടപ്പെട്ടു. അവസാന അദ്ധ്യായം ആവുമ്പോൾ എല്ലാ പേജിൽനിന്നും എട്ടും പത്തും ശ്ലോകങ്ങൾവീതം റിലെ വായനയായിരുന്നു.\nസത്യംപറഞ്ഞാൽ എന്നെ സംബന്ധിച്ച് ഭക്തിയിലുപരി\nഭാഷാസ്വാധീനം ലഭിക്കുമെന്ന ആശയംതന്നെ യായിരുന്നു മുന്നിട്ടു നിന്നിരുന്നത്. അതുകൊണ്ട് തുടർന്നുപോവാൻ പ്രേരണയായി.\nഎന്നാൽ ആദ്യ ഒന്നുരണ്ടു വർഷങ്ങൾ കഴിഞ്ഞപ്പോൾ\nനാവ്, വരികളിൽ തട്ടിവീഴൽ നീങ്ങിക്കിട്ടി. ആയാസ വായനക്ക് കഴിഞ്ഞു. കഥയെക്കുറിച്ചും വരികളെക്കു റിച്ചും പേജ് സംബന്ധിച്ചും ധാരണ വന്നുകഴിഞ്ഞു. വായനയിൽ ആവേശം കണ്ടെത്താൻ സാധിച്ചു.\nചില ദിവസങ്ങളിൽ, വായനക്ക് കഴിയാത്ത സാഹചര്യം വരാനും സാധ്യതയുണ്ട്. അതു മുന്നിൽക്കണ്ട് പരമാവധി മറ്റു പ്രവർത്തനങ്ങളൊക്കെ മാറ്റിവെച്ച് കൂടുതൽ സമയം വായനക്ക് കൊടുത്തു.\nകഴിഞ്ഞ പ്രാവശ്യം കർക്കടകം കടക്കും മുൻപ് വളരെ ദിവസങ്ങൾ ബാക്കി. ഇക്കുറിയും അതുപോലെതന്നെ.\nഎങ്കിൽ ഉത്തരരാമായണം അതുംകൂടി അറിയാമെന്നു വിചാരിച്ചു വായിച്ചുതുടങ്ങി . തീർക്കാൻ 'ക്ഷ' കഷ്ടപ്പെട്ടു. ചില ഭാഗങ്ങൾ തൊട്ടുതടവി വായിച്ചുവിട്ടു.\nതാരതമ്യേന വായിക്കാൻ എളുപ്പമാണ് ആ3അദ്ധ്യായവും.\nഓരോ തവണയും വായിക്കുമ്പോൾ പുതിയ പുതിയ കാര്യങ്ങൾ ചിന്തിക്കാനും അറിയാനും കഴിയുന്നുണ്ട്.\nവായിച്ചു വായിച്ചു ഞാനും രാമന്റെയും രാമായണത്തി ന്റെയും ആരാധികയായി.\nഅപ്പോഴും ചില തല്ലുകൊള്ളി ചിന്തകൾ പൊങ്ങി വരുന്നു. ആരണ്യകാണ്ഡത്തിൽ മായാവേഷധാരിയായ മാരീചന്റെ കരച്ചിൽ കേട്ടു അത് രാമനല്ല, സഹോദരന്റെ ശബ്ദം അങ്ങനെയല്ലാ എന്ന് ലക്ഷ്മണൻ പറയുമ്പോൾ\nരക്ഷോജാതിയിലത്രേ നീയുമുണ്ടായി നൂനം\n"ഭ്രാതൃനാശത്തിനത്രേ കാംക്ഷയാകുന്നു തവ\nചേതസീ ദുഷ്ടാത്മാവേ! ഞാനതോർത്തീലയല്ലോ"!\nകാമസിദ്ധ്യർത്ഥമവൻ തന്നുടെ നിയോഗത്താൽ\nകൂടെപ്പോന്നിതു നീയും "രാമനുനാശം വന്നാൽ ഗൂഢമായെന്നെയും കൊണ്ടങ്ങു ചെല്ലുവാൻ" നൂനം എന്നുമേ നിനക്കെന്നെ കിട്ടുകയില്ലതാനുമെന്നു\nമൽ പ്രാണത്യാഗം ചെയ് വൻ ഞാനറിഞ്ഞാലും.\nചേതസീ ഭാര്യാഹരണോദ്യതനായ നിന്നെ\nസോദരബുദ്ധ്യാ ധരിച്ചിലാ രാഘവനേതും രാമനൊഴിഞ്ഞു ....\nഇത്തരംവാക്കു കേട്ടു സൗമിത്രി ചെവി രണ്ടും\nസത്വരം പൊത്തി പുനരവളോടുര ചെയ്താൻ.\nനിനക്കു നാശം അടുത്തിരിക്കുന്നിതുപാരം\nഎനിക്കു നിരൂപിച്ചാൽ തടുത്തുകൂടാതാനും\nഇത്തരം ചൊല്ലിടാൻ തോന്നിയതെന്തേ ചണ്ഡീ!\nധിക്ധ്വികത്യന്തം ക്രൂരചിത്തം നാരികൾക്കെല്ലാം?\nരാമനില്ലാതെ വന്നാൽ ലക്ഷ്മണന് സീതയെ തട്ടിയെ ടുക്കാൻവേണ്ടിയാത്രേ!!... രാമന്വേഷണത്തിന് പോവാൻ ലക്ഷ്മണൻ മടിക്കുന്നത്.\nസീതയെന്തിനാണ് ഇത്രയും പരുഷമായ വാക്കുകൾ ലക്ഷ്മണനു നേരെ പ്രയോഗിച്ചത്? എന്ന് എത്ര ചിന്തിച്ചിട്ടും ഒരുത്തരം മാത്രമേ എനിക്ക് തെളിയുന്നുള്ളൂ...\nവാല്മീകിയുടെ രചനാസങ്കേത പാടവം! അല്ലാതെ ആ സമയം സീതയെ ആ കാട്ടിൽ തനിച്ചാക്കി ലക്ഷ്മണൻ പോവില്ല. ലക്ഷ്മണനെ അകറ്റി മാറ്റാൻ മറ്റു മാർഗ്ഗമൊന്നും രചയിതാവിന് ഉണ്ടായില്ലെന്നുവേണം കരുതാൻ.\nസ്വന്തം പത്നിയെപ്പോലും ഉപേക്ഷിച്ച് സഹോദരനൊപ്പം വനവാസത്തിനു പുറപ്പെട്ട ലക്ഷ്മണന്റെ ഭ്രാതൃ ഭക്തിയും സ്നേഹവും മനസ്സിലാകായ്കയല്ല ....\nസീതാദേവി വെറും സ്ത്രീയല്ല. എന്നിട്ടും കോപംപൂണ്ടാൽ ഇങ്ങനെയും മൂഢയാവുമോ.. ?\nഅപ്പൊ വാല്മീകിക്ക് അവിടെ വേറെ മാർഗ്ഗമൊന്നും തെളിഞ്ഞില്ലേ... ?\nസീതയെ അതിക്രൂരയായി, പുരുഷ വിദ്വേഷിയാക്കി തീർക്കാമോ!!!??......\nഇപ്പൊ പെട്ടെന്ന് ഓർത്തത്, പത്രത്തിൽ\nഇന്ന് വായിച്ച ചിന്താശകലം:-\nകോപം അഗ്നിയാണ് , അതിൽ വീണാൽ നാശം മാത്രം ഫലം! എല്ലാം കത്തി ചാമ്പലാകും.\nസീതാദേവി വെറും സ്ത്രീയല്ല. എന്നിട്ടും!!!.....\nകോപംപൂണ്ടാൽ ഇങ്ങനെയും മൂഢയാവുമോ?...\nഎന്തായാലും അവിടെ തുടങ്ങി സീതയുടെ നം\n"ഭ്രാതൃനാശത്തിനത്രേ കാംക്ഷയാകുന്നു ചേതസീ ദുഷ്ടാത്മാവേ ഞാനതോർത്തീലയല്ലോ"!\n....... കൂടെപ്പോന്നിത്തു നീയും\nകൊണ്ടങ്ങു ചെല്ലുവാൻ നൂനം എന്നുമേ നിനക്കെന്നെ കിട്ടുകയില്ലതാനുമെന്നു ....മൽ പ്രാണത്യാഗം...\nസോദരബുദ്ധ്യാ ധരിച്ചിലാ രാഘവനും ...\nഇത്തരംകേട്ടു സൗമിത്രി ചെവി രണ്ടും പൊത്തി\nഎനിക്കു നിരൂപിച്ചാൽ തടുത്തുകൂടാ താനും\n...ഇത്തരം ചൊല്ലിടാൻ തോന്നിയതെന്തൂ...\n.... ക്രൂരചിത്തം നാരികൾക്കെല്ലാം ?\nരാമനില്ലാതെ വന്നാൽ ലക്ഷ്മണന് സീതയെ തട്ടിയെ ടുക്കാൻവേണ്ടിയാത്രേ...!!.\nസീതയെന്തിനാണ് ഇത്രയും പരുഷമായ വാക്കുകൾ ലക്ഷ്മണനു നേരെ പ്രയോഗിച്ചത്.? എന്ന് എത്ര ചിന്തിച്ചിട്ടും ഒരുത്തരം മാത്രമേ എനിക്ക് തെളിയുന്നുള്ളൂ...\nവാല്മീകിയുടെ രചനാ സാങ്കേത പാടവം ! അല്ലാതെ ആ സമയം സീതയെ ആ കാട്ടിൽ തനിച്ചാക്കി,\nലക്ഷ്മണനെ അകറ്റി മാറ്റാൻ മറ്റു മാർഗ്ഗമൊന്നും രചയിതാവിന് ഉണ്ടായില്ലെന്നുവേണം കരുതാൻ.\nസീതയെ അതിക്രൂരയായി , പുരുഷ വിദ്വേഷിയാക്കി തീർക്കാമോ!!!??......\nസംവാദങ്ങൾ ഇഷ്ടമാണ്... പക്ഷേ\nഎന്റെ മേല് ആരും മേടാൻ വരണ്ട ട്ടൊ ...\nഇപ്പൊ പെട്ടെന്ന് ഓർത്തത് , പത്രത്തിൽ\nകോപം അഗ്നിയാണ് , അതിൽ വീണാൽ നാശം മാത്രം ഫലം!\nകോപംപൂണ്ടാൽ ഇങ്ങനെയും മൂഢയാവുമോ.. ?\nഎന്തായാലും അവിടെ തുടങ്ങി സീതയുടെ സർവ്വനാശം!


ആലപ്പുഴ: കോവിഡ് സാഹചര്യത്തില് ഓണ്‍ലൈനില് സംഘടിപ്പിക്കുന്ന കേരളോത്സവം കലാമത്സരങ്ങള്‍ക്ക് നവംബര് 30 വരെ രജിസ്റ്റര് ചെയ്യാം. പഞ്ചായത്ത്, ബ്ലോക്ക് തല മത്സരങ്ങള് പൂര്‍ണ്ണമായും ഒഴിവാക്കി ജില്ലാതലത്തിലാണ് മത്സരങ്ങള് സംഘടിപ്പിക്കുന്നത്.\nമത്സരാര്‍ഥികള്‍ക്ക് നേരിട്ടും ക്ലബുകള് വഴിയും www.keralotsavam.com എന്ന വെബ്‌സൈറ്റിലൂടെ ഓണ്‍ലൈന് രജിസ്‌ട്രേഷന് നടത്താനാകും. ഇതിനുശേഷം രജിസ്റ്റര് നമ്പര്, കോഡ് നമ്പര് എന്നിവ ലഭിക്കും. കോഡ് നമ്പര് വ്യക്തമായി പ്രദര്‍ശിപ്പിച്ച് തയ്യാറാക്കുന്ന വീഡിയോകള് രജിസ്റ്റര് നമ്പര് ഉപയോഗിച്ച് ഓണ്‍ലൈന് ആപ്ലിക്കേഷനില് പ്രവേശിച്ച് ഡിസംബര് 10നുള്ളില് അപ്‌ലോഡ് ചെയ്യണം.\nപഞ്ചായത്തുകളില് നിന്നും ലഭിക്കുന്ന എന്‍ട്രികള് വിദഗ്ദ്ധ സമിതി പരിശോധിച്ച് ഒരു ഇനത്തില് അഞ്ചെണ്ണം വീതം ജില്ലാതല വിധി നിര്‍ണ്ണയത്തില് ഉള്‍പ്പെടുത്തും. ജില്ലാതലത്തില് ആദ്യ മൂന്നു സ്ഥാനങ്ങള് നേടുന്നവര്‍ക്ക് സര്‍ട്ടിഫിക്കറ്റും സമ്മാനത്തുകയും ലഭിക്കും.\nമത്സര ഫലങ്ങള് സംസ്ഥാന യുവജനക്ഷേമ ബോര്‍ഡിന്‍റെ വെബ്‌സൈറ്റിലും കേരളോത്സവം വെബ് ആപ്ലിക്കേഷനിലും പ്രസിദ്ധീകരിക്കും. ജില്ലാതലത്തില് ഒന്നാം സ്ഥാനം നേടുന്നവര്‍ക്ക് സംസ്ഥാനതല മത്സരത്തില് ജില്ലയെ പ്രതിനിധീകരിക്കാം. ഫോണ്- 0477 2239736, 9496260067.\nമലപ്പുറത്ത് അധ്യാപകൻ മൂന്നാം തവണയും പോക്സോ കേസിൽ അറസ്റ്റിൽ\nചണ്ഡീഗഡ് കരെ ആഷിഖിയിലെ പുതിയ ഗാന൦ റിലീസ് ചെയ്തു\nവിരാട് കോലി ഇന്ത്യയുടെ എക്കാലത്തെയും മികച്ച ടെസ്റ്റ്…\nജവഗല് ശ്രീനാഥിനേയും അജാസ് പട്ടേല്…


Apr 5, 2021, 10:49 am IST\nപത്തനംതിട്ട: പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച് ഗര്‍ഭിണിയാക്കിയ പശ്ചിമ ബംഗാള് മാള്‍ഡാ സ്വദേശിയായ പ്രതിയെ കോടതി 35 വര്‍ഷത്തെ കഠിനതടവിന് ശിക്ഷിക്കുകയും 50,000 രൂപ പിഴ വിധിക്കുകയും ചെയ്തു. പുളിക്കീഴ് പോലീസ് സ്റ്റേഷനില് 2019 ല് രജിസ്റ്റര് ചെയ്ത പോക്‌സോ കേസിലെ പ്രതി നരേന് ദേബ് നാഥി(30)നെയാണ് പത്തനംതിട്ട അഡിഷണല് സെഷന്‍സ് ഫസ്റ്റ് കോടതി (പോക്‌സോ സ്പെഷ്യല് കോടതി)ശിക്ഷിച്ചത്.\nപത്തനംതിട്ട ജില്ലയില് ഇതാദ്യമായാണ് കുട്ടികള്‍ക്കെതിരായ ലൈംഗിക അതിക്രമങ്ങള് തടയല് നിയമമായ പോക്‌സോ ഉള്‍പ്പെട്ട ഒരു കേസില് ഇത്തരമൊരു ശിക്ഷ വിധിക്കുന്നത്. ഇന്ത്യന് പീനല് കോഡിലെ വകുപ്പ് 376(3) പ്രകാരം 20 വര്‍ഷവും, 20,000 രൂപ പിഴയും, 376(2)(എന്) പ്രകാരം 10 വര്‍ഷവും, 20,000 രൂപ പിഴയും, 450 പ്രകാരം5വര്‍ഷവും 10,000 രൂപ പിഴയും ഉള്‍പ്പെടെയാണ് 35 വര്‍ഷം ശിക്ഷ വിധിച്ചത്. പിഴ അടക്കാതിരുന്നാല് മൂന്ന് വകുപ്പുകളിലായി 15 മാസം കഠിനതടവ് അനുഭവിക്കണം. പിഴത്തുകയില് 35,000 രൂപ ഇരയായ പെണ്‍കുട്ടിക്ക് നല്‍കാനും കോടതി വിധിച്ചു.\nകുറ്റകൃത്യം നടന്ന കാലം പരിഗണിച്ച കോടതി, പോക്‌സോ നിയമത്തിലെ നിര്‍ദിഷ്ട വകുപ്പുകള്‍ക്കുള്ള ചെറിയ കാലാവധിയേക്കാള് ബലാത്സംഗത്തിലെ വകുപ്പുകളിലെ കൂടിയ ശിക്ഷ പരിഗണിക്കുകയാണുണ്ടായത്. പ്രോസിക്യൂഷനുവേണ്ടി പബ്ലിക് പ്രോസിക്യൂട്ടര് പി.പി കിരണ്‍രാജ് ഹാജരായി. 2019 ജനുവരിയിലാണ് കേസിന് ആസ്പദമായ സംഭവം നടന്നതെങ്കിലും കേസ് റിപ്പോര്‍ട്ടായത് ജൂണിലാണ്.


actress Archives - Pathram Online\nയുവനടിയെ ഷോപ്പിംഗ് മാളില് അപമാനിച്ച സംഭവത്തില് രണ്ട് യുവാക്കളെ തിരിച്ചറിഞ്ഞു\nBREAKING NEWS December 20, 2020 0\nയുവനടിയെ കൊച്ചിയിലെ ഷോപ്പിംഗ് മാളില് വച്ചു അപമാനിച്ച സംഭവത്തില് പ്രതികളായ രണ്ട് യുവാക്കളെ തിരിച്ചറിഞ്ഞു. മലപ്പുറം പെരിന്തല്‍മണ്ണ സ്വദേശികളായ ഇര്‍ഷാദ്, ആദില് എന്നിവരാണ് കൊച്ചിയിലെ ഏറ്റവും തിരക്കേറിയ ഷോപ്പിംഗ് മാളില് വച്ച് യുവനടിയോട് അപമര്യാദയായി പെരുമാറിയത്. ജോലി ആവശ്യത്തിനായാണ് തങ്ങള് കൊച്ചിയിലെത്തിയതെന്നും തിരിച്ചു പോകാനുള്ള തീവണ്ടി...\nകൊച്ചി: തന്നെ അപമാനിക്കുന്ന ചോദ്യങ്ങള് പ്രതിഭാഗം അഭിഭാഷകര് ഉന്നയിച്ചിട്ടും വിചാരണക്കോടതി ഇടപെട്ടില്ലെന്ന്, ആക്രമിക്കപ്പെട്ട നടി ഹൈക്കോടതിയില്. കോടതി മുറിയില് കരയുന്ന സാഹചര്യം പോലും ഉണ്ടായെന്നും നാല്‍പ്പതോളം അഭിഭാഷകരുടെ മുന്നിലാണ് ഇതു നടന്നതെന്നും നടി ഹൈക്കോടതിയില് പറഞ്ഞു. വിചാരണക്കോടതി മാറ്റണമെന്ന് ആവശ്യപ്പെട്ടുള്ള ഹര്‍ജിയുടെ വാദത്തിനിടെയാണ് നടിയുടെ...\nമുംബെെ: നടി സെറീന വഹാബ് കോവിഡ് 19 ബാധയെ തുടർന്ന് ചികിത്സയിൽ. ശ്വാസ തടസ്സം നേരിട്ടതിനെ തുടർന്ന് നടത്തിയ പരിശോധനയിൽ കോവിഡ് സ്ഥിരീകരിക്കുകയായിരുന്നു. മുംബെെ ലിവാട്ടി ആശുപത്രിയിൽ നടിയെ പ്രവേശിപ്പിച്ചു. സെറീനയ്ക്ക് സന്ധികളിൽ കടുത്ത വേദനയും ശ്വാസതടസ്സവുമുണ്ടായിരുന്നു. ശരീരത്തിൽ ഓക്സിജന്റെ അളവും കുറവായിരുന്നു. പരിശോധനയിൽ കോവിഡ്...\nസൈബർ ആക്രമണം രൂക്ഷം; അവസാനം ഭാമ ചെയ്തത്…\nCINEMA September 21, 2020 0\nനടി ആക്രമിക്കപ്പെട്ട കേസിൽ കൂറുമാറിയ സംഭവത്തിൽ നടി ഭാമയ്ക്കെതിരേ രൂക്ഷ വിമർശനമാണ് ഉയരുന്നത്. ഭാമയുടെ നീക്കം കടുത്ത ആഘാതമാണ് ആക്രമിക്കപ്പെട്ട നടിയ്ക്കും അവർക്കൊപ്പം നിൽക്കുന്ന സഹപ്രവർത്തകർക്കും ആരാധകർക്കും നൽകിയത്. കാരണം നടിയുടെ അടുത്ത സുഹൃത്തായിരുന്ന ഭാമ. 2017 ൽ ആക്രമിക്കപ്പെട്ട സംഭവത്തിന് ശേഷം...\nലഹരിമരുന്ന്: നടിയുടെ ഫ്ലാറ്റില് റെയ്ഡ്; ചോദ്യംചെയ്യലിന് ഹാജരാകാന് നടി സഞ്ജനയോടും ആവശ്യപ്പെട്ടു\nബെംഗളൂരു ലഹരിമരുന്ന് കേസില് കന്നഡ സിനിമാമേഖലയിലെ കൂടുതല്‍പേര് കുടുങ്ങുമെന്ന സൂചന നല്‍കി സെന്‍ട്രല് കൈംബ്രാഞ്ച്. നടി രാഗിണി ദ്വിവേദിയുടെ യെലഹങ്കയിലെ ഫ്ലാറ്റില് സെന്‍ട്രല് ക്രൈംബ്രാഞ്ച് റെയ്ഡ് നടത്തുന്നു. ചോദ്യംചെയ്യലിന് രാഗിണി ദ്വിവേദി ഇന്ന് ഹാജരാകാനിരിക്കെയാണ് പരിശോധന. ഹാജരാകാന് ശനിയാഴ്ചവരെ സമയം ചോദിച്ചെങ്കിലും സെന്‍ട്രല് ക്രൈംബ്രാഞ്ച് നിരസിച്ചിരുന്നു....\nനടി മിയയുടെ മനസമ്മതത്തിലെ മനോഹര നിമിഷങ്ങൾ കോർത്തിണക്കിയ വിഡിയോ വ്ലോഗുമായി സഹോദരി ജിനി. മിയയെ ഒരുക്കുന്നതു മുതലുള്ള കാര്യങ്ങൾ വിഡിയോയിൽ കാണാം. പ്രശസ്ത മേക്കപ്പ് ആർട്ടിസ്റ്റ് ഉണ്ണിയായിരുന്നു മിയയെ ഒരുക്കിയത്. ജിനിയുടെ യുട്യൂബ് ചാനൽ വഴിയായിരുന്നു ഈ വിഡിയോ റിലീസ് ചെയ്തത്.


ജെ ഡി യുവിന്‍റെ എല് ഡി എഫ് പ്രവേശത്തോടെ യു.ഡി.എഫിന് നാശകാലം; കോടിയേരി ബാലകൃഷ്ണന് – TruevisionNews\nജെ ഡി യുവിന്‍റെ എല് ഡി എഫ് പ്രവേശത്തോടെ യു.ഡി.എഫിന് നാശകാലം; കോടിയേരി ബാലകൃഷ്ണന്\nതിരുവനന്തപുരം: ജെ ഡി യുവിന്‍റെ എല് ഡി എഫ് പ്രവേശത്തോടെ യു.ഡി.എഫിന് നാശകാലമാണെന്ന് കോടിയേരി ബാലകൃഷ്ണന്.ഇടതുമുന്നണിയിലേക്ക് തിരിച്ചുവരാനുള്ള ജെഡിയു നിലപാടിനെ സ്വാഗതം ചെയ്ത് സംസാരിക്കുകയായിരുന്നു സി.പി.ഐ.എം സംസ്ഥാനസെക്രട്ടറി കോടിയേരി ബാലകൃഷ്ണന്. യു.ഡി.എഫ് ശിഥിലമായിക്കൊണ്ടിരിക്കുന്നതിന്റെ സൂചനകളാണ് ജെ.ഡി.യു ഇന്നെടുത്ത തീരുമാനം.ഇനിയും ഇതുപോലെ മറ്റു ഘടകക്ഷികളും പാര്‍ട്ടിയില് നിന്ന് കൊഴിഞ്ഞുപോകും. ഇടതുമുന്നണിയിലേക്ക് പോകാനുള്ള തീരുമാനം ജെ.ഡി.യു സംസ്ഥാന സെക്രട്ടറിയേറ്റ് പ്രഖ്യാപിച്ചിരുന്നു. 14 ജില്ലാ പ്രസിഡന്റുമാരും പാര്‍ട്ടിയിലേക്കുള്ള മാറ്റത്തെ അനുകൂലിക്കുകയും ചെയ്തു. മുന്നണി മാറ്റത്തില് എതിര്‍പ്പ് പ്രകടിപ്പിച്ചിരുന്ന മുന് മന്ത്രി കെ.പി.മോഹനനും നിലപാട് മാറ്റിയതോടെയാണ് ഇടതു മുന്നണിയിലേക്ക് പ്രവേശിക്കുന്നതായി ജെ.ഡി.യു നേതൃത്വം അറിയിച്ചത്. ഇതുംസംബന്ധിച്ച തീരുമാനം 12 ന് തിരുവനന്തപുരത്ത് ചേരുന്ന ജെ.ഡി.യു സംസ്ഥാന കൗണ്‍സിലില് അന്തിമമാകും.\nനേരത്തേ എല്.ഡി.എഫ് വിട്ടുപോകാനുള്ള ജെ.ഡി.യു വിന്റെ തീരുമാനം പുനപരിശോധിക്കാന് അന്നേ തങ്ങള് പറഞ്ഞിരുന്നു. എന്നാല് ഇപ്പോള് അതിന് അവര് തയ്യാറായത് ഇടതുമുന്നണിയുടെ ശക്തി വര്‍ധിപ്പിക്കുന്നതിന് സാഹചര്യമൊരുക്കുമെന്നും കോടിയേരി പറഞ്ഞു. ജെ.ഡി.യു മായി കൂടിക്കാഴ്ച നടത്തിയ ശേഷമാകും എല്.ഡി.എഫിലേക്കുള്ള അവരുടെ പ്രവേശനത്തെപ്പറ്റി അന്തിമ തീരുമാനമെടുക്കുക.\nഎന്തായാലും അവര്‍ക്കുമുന്നില് തങ്ങള് വാതില് കൊട്ടിയടക്കില്ലെന്ന് കോടിയേരി പറഞ്ഞു. ഒരു ഉപാധികളും ആരും മുന്നോട്ട് വച്ചിട്ടില്ല. അതുകൊണ്ടുതന്നെ ജെ.ഡി.യു വിന്റെ രാഷ്ട്രീയനിലപാടിനെ സ്വാഗതം ചെയ്യുന്നുവെന്നും അദ്ദേഹം പറഞ്ഞു.\njdu, kodiyeri balakrishnan, politics


നയാ പാകിസ്‍താന്- ജനവിധിയുടെ ഉള്ളടക്കം\nപാര്‍ട്ടിയുടെ ശക്തികേന്ദ്രമായ ഖൈബര് പങ് തുങ്ക്വായിലെ ബഹുഭൂരിപക്ഷം സീറ്റുകളും നിലനിര്‍ത്തിയും പാകിസ്താന് മുസ്‍ലിം ലീഗിന്റെ ശക്തിദുര്‍ഗമായിരുന്ന പഞ്ചാബിലേക്ക് കടന്നു കയറിയുമാണ് പി.ടി.ഐ വിജയയാത്ര\n30 Jul, 2018 at 11:04 AM\nപാകിസ്‍താന്റെ നായക പദവിയിലേക്കുള്ള ഇമ്രാന് ഖാന്റെ വരവ് അപ്രതീക്ഷിതമായിരുന്നില്ല. എന്നാല് ഇത്ര വലിയ ജനപിന്തുണ ഈ തെരഞ്ഞെടുപ്പില് ഇമ്രാന് ലഭിക്കുമെന്ന് അധികമാരും കരുതിയിരിക്കില്ല. കേവല ഭൂരിപക്ഷത്തിന് തെഹ്‍രീക്കെ ഇന്‍സാഫ് പാര്‍ട്ടി(പി.ടി.ഐ)ക്ക് പന്ത്രണ്ട് സീറ്റിന്റെ കുറവുണ്ട്. മറ്റ് പാര്‍ട്ടികളുടെ പിന്തുണ തേടാതെ തന്നെ സ്വതന്ത്രരുടെ പിന്തുണ ഉറപ്പാക്കി ഈ കുറവ് പരിഹരിക്കാന് ഇമ്രാന് കഴിയും. പാകിസ്താനിലെ നാല് പ്രവിശ്യാ അസംബ്ലിയിലും പ്രാതിനിധ്യം ഉറപ്പിച്ചാണ് പാകിസ്താന് തെഹ്‍രീക്കെ ഇന്‍സാഫ് പാര്‍ട്ടി ഏറ്റവും വലിയ ഒറ്റ കക്ഷിയായി അധികാരത്തിലെത്തുന്നത്. പാര്‍ട്ടിയുടെ ശക്തികേന്ദ്രമായ ഖൈബര് പങ് തുങ്ക്വായിലെ ബഹുഭൂരിപക്ഷം സീറ്റുകളും നിലനിര്‍ത്തിയും പാകിസ്താന് മുസ്‍ലിംലീഗിന്റെ ശക്തിദുര്‍ഗമായിരുന്ന പഞ്ചാബിലേക്ക് കടന്നുകയറിയുമാണ് പി.ടി.ഐ വിജയയാത്ര. പരമ്പരാഗത രാഷ്ട്രീയ ശക്തികളായ പാകിസ്താന് പീപ്പിള്‍സ് പാര്‍ട്ടിയെയും പാകിസ്താന് മുസ്‍ലിം ലീഗിനെയും പിന്തള്ളി ഒരു ദേശീയ കക്ഷിയായി പാകിസ്താന് തെഹ്‍രീക്കെ ഇന്‍സാഫ് ഉയര്‍ന്നുവെന്നതും കൂടിയാണ് ഈ തെരഞ്ഞെടുപ്പിന്റെ ബാക്കിപത്രം.\nപത്ത് വര്‍ഷമായി തുടരുന്ന ജനാധിപത്യ പരീക്ഷണങ്ങളുടെ തുടര്‍ച്ചയുണ്ടാകണമെന്ന ജനാഭിലാഷം തന്നെയാണ് പാക് ജനവിധിയില് പ്രതിഫലിച്ചത്. പുതിയ പാര്‍ട്ടികളുണ്ടാക്കി വലിയ പ്രതീക്ഷകളോടെ തെരഞ്ഞെടുപ്പ് രാഷ്ട്രീയത്തിലിറങ്ങിയ തീവ്രമത സംഘടനകള്‍ക്ക് വലിയ തിരിച്ചടിയാണ് നേരിട്ടത്. മത, തീവ്രവാദ പശ്ചാത്തലമുള്ള സംഘടനകളുടെ 3459 സ്ഥാനാര്‍ഥികളാണ് മത്സര രംഗത്തുളളത്. ഇവരില് ബഹുഭൂരിപക്ഷവും ദയനീയമായി പരാജയപ്പെട്ടു.\nജമാഅത്തു ദഅവ തലവന് ഹാഫിസ് സഈദ് പിന്തുണച്ച അള്ളാഹു അക്ബര് തെഹ്‍രീക്ക് പാര്‍ട്ടിക്ക് ഒരൊറ്റ സീറ്റ് പോലും ലഭിച്ചില്ല. മാത്രമല്ല ഒരു ലക്ഷത്തി എഴുപത്തി രണ്ടായിരത്തോളം വോട്ട് മാത്രമാണ് ഈ പാര്‍ട്ടിയുടെ സ്ഥാനാര്‍ഥികള്‍ക്ക് ആകെ കിട്ടിയത്. ഇംഇയത്തുല് ഉലമ ഇസ്‍ലാം, തെഹ്‍രീക്കെ ലബൈക് ഇസ്‍ലാം, മജ്‍ലിസെ വഹ്ദത്തെ ഇസ്‍ലാം തുടങ്ങിയ തീവ്രനിലപാടുകാരായ പാര്‍ട്ടികള്‍ക്കെല്ലാം കൂടി ഒരു ലക്ഷത്തില് താഴെ വോട്ട് മാത്രമാണ് കിട്ടിയത്. താരതമ്യേന പുരോഗമനപരമായ നിലപാട് സ്വീകരിക്കുന്ന തെഹ്‍രീക്കെ ലബൈക്ക് പാകിസ്താനെയും ജനം പൂര്‍ണമായും തള്ളിക്കളഞ്ഞു. ദേശീയ അസംബ്ലിയിലേക്ക് 150 സീറ്റില് മത്സരിച്ച ഈ പാര്‍ട്ടി ഒരു സീറ്റില് പോലും വിജയിച്ചില്ല. സിന്ധ് പ്രവിശ്യാ അസംബ്ലിയിലേക്ക് നേടിയ2സീറ്റ് മാത്രമാണ് തെഹ്‍രീക്കെ ലബൈക്ക് പാകിസ്താന്റെ ആകെ സമ്പാദ്യം. നേരത്തെ തന്നെ പാകിസ്താന്റെ ജനാധിപത്യ പ്രക്രിയയില് സജീവ പങ്കാളികളായ മുത്തഹിദെ മജ്‍ലിസെ അമലിന് 13 സീറ്റ് മാത്രമാണ് കിട്ടിയത്. മുന് തെരഞ്ഞെടുപ്പുകളെ അപേക്ഷിച്ച് വലിയ പരിക്കേറ്റില്ലെങ്കിലും അഞ്ച് പാര്‍ട്ടികളുടെ ഈ മുന്നണിക്ക് പ്രതീക്ഷിച്ച നേട്ടം ഉണ്ടാക്കാനായിട്ടില്ല.\nതീവ്രമത സംഘടനകളുടെ രാഷ്ട്രീയപ്രവേശം താരതമ്യേന പുരോഗമന\nനിലപാട് പിന്തുടരുന്ന പരമ്പരാഗത മതരാഷ്ട്രീയ കക്ഷികള്‍ക്ക് കൂടി തിരിച്ചടിയായി. അതുപോലെ തന്നെ തെരഞ്ഞെടുപ്പിന് ശേഷം സൈന്യത്തിന് ഇറങ്ങിക്കളിക്കാനുള്ള അവസരം നല്‍കാതിരിക്കാനും വോട്ടര്‍മാര് ശ്രദ്ധിച്ചു. പാകിസ്താന് മുസ്‍ലിം ലീഗും പാകിസ്താന് പീപ്പിള്സ് പാര്‍ട്ടിയും തമ്മിലുള്ള നേര്‍ക്കുനേര് പോരാട്ടമെന്നതില് നിന്ന് മാറി ശക്തമായ ത്രികോണ മത്സരമാണ് ഇക്കുറി നടന്നത്. പാകിസ്താന് തെഹ്‍രീക്കെ ഇന്‍സാഫിന്റെ ശക്തമായ സാന്നിധ്യമാണ് പി.പി.പിക്കും പി.എം.എല്.എന്നിനും ഇടയില് അധികാരത്തിന്റെ വീതംവെപ്പ് അസാധ്യമാക്കിയത്. ഖൈബര് പങ്ക്തൂങ്ക്വക്ക് പുറത്തേക്ക് കൂടി പി.ടി.ഐയുടെ സാന്നിധ്യം ശക്തിപ്പെട്ടതോടെ ഒരു തൂക്ക് സഭയായിരിക്കും ഈ തെരഞ്ഞെടുപ്പിന്റെ ഫലം എന്ന് ഏറെക്കുറെ വ്യക്തമായിരുന്നു. അങ്ങനെ ഒരു രാഷ്ട്രീയ അനിശ്ചിതത്വമാണ് പാക് സൈന്യവും ആഗ്രഹിച്ചിട്ടുണ്ടാവുക. അതുകൊണ്ട് തന്നെയാകണം പല പ്രമുഖരെയും സ്വതന്ത്രവേഷം കെട്ടിച്ച് മത്സരംഗത്തിറക്കാന് സൈന്യം ചരടുവലിച്ചതും. എന്നാല് സൈന്യത്തിന് മേല്‍ക്കൈ ലഭിക്കുന്ന അത്തരമൊരു രാഷ്ട്രീയ കാലാവസ്ഥയിലേക്ക് തെരെഞ്ഞെടുപ്പാനന്തര പാക് രാഷ്ട്രീയം വീണു പോകരുതെന്ന് വോട്ടര്‍മാരുടെ ആഗ്രഹത്തിന്റെ പ്രതിഫലനം കൂടിയാണ് ഇമ്രാന് കിട്ടിയ വോട്ടുകള്.\nയുവാക്കളും പാകിസ്താനിലെ രാഷ്ട്രീയപ്രക്രിയയില് വലിയ താല്‍പര്യം കാണിക്കാതിരുന്ന നഗരകേന്ദ്രീകൃത മധ്യവര്‍ഗ്ഗ ജനവിഭാഗവുമാണ് പുതുതായി തെരഞ്ഞെടുപ്പിലേക്ക് വന്നത്.\nപാകിസ്താന്റെ തെരഞ്ഞെടുപ്പ് ചരിത്രത്തില് ഏറ്റവും കൂടുതല് സ്വതന്ത്ര സ്ഥാനാര്‍ഥികള് ജനവിധി തേടിയ തെരഞ്ഞെടുപ്പായിരുന്നു ഇക്കഴിഞ്ഞത്. ദേശീയ അസംബ്ലിയിലേക്ക് 160 സ്വതന്ത്രരില് 30 പേര്‍ക്ക് മാത്രമാണ് വിജയിക്കാനായത്. നവാസ് ഷെരീഫുമായി പിണങ്ങിപ്പിരിഞ്ഞ് ജീപ്പ് ചിഹ്നത്തില് മത്സരിച്ച് ചൌധരി നിസാര് അലി ഖാന് ദേശീയ അസംബ്ലിയിലേക്ക് മത്സരിച്ച രണ്ട് സീറ്റിലും തോറ്റു. 1985 മുതല് എല്ലാ തെരഞ്ഞെടുപ്പിലും ഇദ്ദേഹം ദേശീയ അസംബ്ലിയിലെത്തിയിരുന്നു. സൈന്യത്തിന്റെ പിന്തുണയോടെയായിരുന്നു മുന് ആഭ്യന്തരമന്ത്രി കൂടിയായിരുന്ന ചൌധരി നിസാര് ഈ തെരഞ്ഞെടുപ്പില് അങ്കം കുറിച്ചത്. നിലവില് സൈന്യത്തിന്റെ നല്ല കുട്ടിയാണ് ഇമ്രാനെങ്കിലും ദീര്‍ഘകാലം ആ രീതി തുടരില്ലെന്ന് പാക് രാഷ്ട്രീയം നിരീക്ഷിച്ചാല് മനസിലാകും. അതുകൊണ്ടുതന്നെ സ്ഥിരതയുള്ള ഒരു സര്‍ക്കാരുണ്ടാക്കാനായാല് പൂര്‍ണമായും സൈന്യത്തിന് കീഴടങ്ങാതെ തന്നെ ഭരണം നിയന്ത്രിക്കാന് ഇമ്രാന് ഖാന് കഴിയും.\nതെഹ്‍രീക്കെ ഇന്‍സാഫിന്റെ മുന്നേറ്റം\nനാല് പ്രവിശ്യനിയമനിര്‍മാണ സഭകളിലും പ്രാതിനിധ്യം ഉറപ്പാക്കി തികച്ചും ആധികാരിക ജയത്തോടെയാണ് പാകിസ്താന് തെഹ്‍രീക്കെ ഇന്‍സാഫ് പാര്‍ട്ടി പാകിസ്താനില് അധികാരത്തിലെത്തുന്നത്. പാക് ദേശീയ\nരാഷ്ട്രീയത്തില് താരതമ്യേന പ്രസക്തി കുറഞ്ഞ വടക്കുപടിഞ്ഞാറന് പ്രവിശ്യയായ ഖൈബര് പങ്തൂങ്ക്വയുടെ രാഷ്ട്രീയ കക്ഷിയെന്ന അപഖ്യാതി മാറ്റിയെഴുതാനും ഇമ്രാന് ഖാന് ഈ ജനവിധി സഹായിച്ചു. പാകിസ്താന് മുസ്‍ലിം ലീഗിന്റെ ശക്തികേന്ദ്രമായ പഞ്ചാബില് നേടിയ ഉജ്വല മുന്നേറ്റമാണ് ഇമ്രാന് അധികാരത്തിലേക്കുള്ള വഴി തുറന്നത്. ശെരീഫ് കുടുംബത്തിന്റെ കാല്‍ക്കീഴില് നിന്ന് പഞ്ചാബിലെ മണ്ണൊലിച്ച് പോകുന്നത് പാക് രാഷ്ട്രീയത്തിലെ പരമ്പരാഗത ശാക്തിക ബലാബലം കൂടി മാറ്റിയെഴുതി. യാഥാസ്ഥിതിക ഗ്രാമീണ ജനവിഭാഗങ്ങളുടെ രാഷ്ട്രീയകക്ഷി എന്നതില് നിന്ന് നഗര മധ്യവര്‍ഗ്ഗങ്ങളുടെ കൂടി പിന്തുണ ഇമ്രാന് നേടാന് കഴിഞ്ഞു. മാത്രമല്ല ഈ തെരഞ്ഞെടുപ്പില് പുതുതായി വന്ന 20 ശതമാനത്തിലധികം വോട്ടര്‍മാരില് ബഹുഭൂരിപക്ഷവും ഇമ്രാനെ പിന്തുണച്ചു എന്ന് വേണം കരുതാന്. യുവാക്കളും പാകിസ്താനിലെ രാഷ്ട്രീയ പ്രക്രിയയില് വലിയ താല്‍പര്യം കാണിക്കാതിരുന്ന നഗരകേന്ദ്രീകൃത മധ്യവര്‍ഗ്ഗ ജനവിഭാഗവുമാണ് പുതുതായി തെരഞ്ഞെടുപ്പിലേക്ക് വന്നത്. ഇവര് പാരമ്പര്യവാദികളായ പാകിസ്താന് മുസ്‍ലിം ലീഗിനെയോ അഴിമതിയുടെ നിഴലില് നിന്ന് ഒരിക്കലും പുറത്ത് കടക്കാന് കഴിയാതെ പോയ പി.പി.പിയെയോ പിന്തുണക്കാതിരുന്നത്\nസ്വാഭാവികമാണ്. അതേസമയം കഴിഞ്ഞ അഞ്ച് വര്‍ഷം പ്രതിപക്ഷത്തിരുന്നതിന്റെ ആനുകൂല്യവും ഇതുവരെ അധികാരത്തിന്റെ ഭാഗമാകാതിരുന്ന ബിലാവല് ഭൂട്ടോയുടെ രംഗപ്രവേശവും സിന്ധില് പിടിച്ചു നില്‍ക്കാന് പി.പി.പിയെ സഹായിച്ചിട്ടുണ്ട്. 1971ന് ശേഷം ഇതാദ്യമായാണ് പി.പി.പിയോ പാകിസ്താന് മുസ്‍ലിംലീഗോ ഇല്ലാത്ത ഒരു ജനാധിപത്യ സര്‍ക്കാര് പാകിസ്താനില് അധികാരത്തിലെത്തുന്നത്. ഭൂട്ടോ കുടുംബവും നവാസ് ശെരീഫ് കുടുംബവും പങ്കിട്ടെടുത്ത പാകിസ്താന് രാഷ്ട്രീയാധികാരത്തില് മൂന്നാമതൊരു അവകാശി കൂടിയെത്തിയെന്നതാണ് ഈ തെരഞ്ഞെടുപ്പിന്റെ ബാക്കിപത്രം.\nഇമ്രാന് ഖാനും ഗോള്‍ഡ്‍സ്മിത്തും 1995 ലെ വിവാഹ ദിവസം\nഒരു പക്ഷേ പി.പി.പിയെക്കാള് വലിയ ആഘാതം ഏറ്റത് പാകിസ്താന് മുസ്‍ലിം ലീഗിനാണ്. പാക് രാഷ്ട്രീയത്തിന്റെ ഹൃദയഭൂമിയായ\nപഞ്ചാബിലെ സ്വാധീനമായിരുന്നു മുസ്‍ലിം ലീഗിന്റെ ശക്തി. ആ ശക്തികേന്ദ്രത്തില് പാകിസ്താന് തെഹ്‍രീക്കെ ഇന്‍സാഫ് വിള്ളല് വീഴ്ത്തിയിരിക്കുന്നു.\nഇമ്രാന് മുന്നിലെ വെല്ലുവിളികള്\nദാരിദ്ര്യത്തില് നിന്നും അഴിമതിയില് നിന്നും പുതിയ പാകിസ്താനിലേക്ക്\nമാറാം എന്നതായിരുന്നു ഇമ്രാന് ഖാന് വോട്ടര്‍മാര്‍ക്ക് നല്‍കിയ പ്രധാന\nവാഗ്ദാനം. കഴിഞ്ഞ പത്ത് വര്‍ഷമായി അഴിമതിക്കെതിരെ നടത്തുന്ന\nപോരാട്ടം ഇമ്രാന് ഖാനെ പാകിസ്താനിലെ വലിയൊരു വിഭാഗം ജനങ്ങളുടെ ആരാധനാപാത്രമാക്കി മാറ്റിയിട്ടുണ്ട്. അധികാരത്തിന്റെ ഭാഗമായിട്ടില്ലാത്തതിനാല് അഴിമതിയുടെ പാപക്കറ ഇമ്രാന് മേല് പുരണ്ടിട്ടില്ല. ഈ പ്രതിച്ഛായയും വോട്ടായി മാറിയിട്ടുണ്ട്. പക്ഷേ ഇനി അധികാരത്തിന്റെ ഭാഗമാകുന്നതോടെ ആ ആനുകൂല്യങ്ങളൊന്നും ഇമ്രാന് കിട്ടില്ല. പി.പി.പിയും പാകിസ്താന് മുസ്‍ലിം ലീഗും പിന്തള്ളപ്പെട്ടെങ്കിലും ശക്തമായ രാഷ്ട്രീയാടിത്തറയുള്ള കക്ഷികളാണ്. അതുകൊണ്ട് തന്നെ പാര്‍ലിമെന്റിനകത്തും പുറത്തും ശക്തമായ ഒരു പ്രതിപക്ഷത്തെ ഇമ്രാന് നേരിടേണ്ടി വരും.\nസൈന്യത്തിന്റെ പിന്തുണ അധികകാലം ഉണ്ടാകാനിടയില്ല. യൂണിഫോമിട്ട ഭരണാധികാരികള്‍ക്ക് മുന്നില് മുട്ടിലിഴയുന്ന ഒരു പ്രധാനമന്ത്രിയാകും\nഇമ്രാനെന്ന് കരുതാനാകില്ല. അങ്ങനെ ചെയ്താല് രാഷ്ട്രീയ ആത്മഹത്യയാകുമെന്നതിന് ഇമ്രാന് പാക് രാഷ്ട്രീയത്തില് സമീപകാലത്ത് തന്നെ തെളിവുണ്ട്. മാത്രമല്ല പാകിസ്താനിലെ മത തീവ്രവാദ കക്ഷികളോട് കടുത്ത നിലപാട് സ്വീകരിക്കാതെ ഭരണം സുഗമമായി മുന്നോട്ടു പോകില്ല. രാജ്യത്തിനുള്ളിലും രാജ്യാതിര്‍ത്തി കടന്നും നടത്തുന്ന തീവ്രവാദ ആക്രമണങ്ങള്‍ക്ക് ആരോപണ നിഴലില് നില്ക്കുന്നവരാണ് ജമാഅത്തുദഅവ അടക്കമുള്ള തീവ്രവാദ സംഘടനകള്. ഇവരോട് പൊതുവെ കര്‍ക്കശ നിലപാട് സ്വീകരിച്ചയാളായിരുന്നില്ല ഇമ്രാന് ഖാന്. പക്ഷേ ഭരണാധികാരിയെന്ന നിലയില് ആ നിലപാട് തുടരാനാകില്ല. അന്തര്‍ദേശീയ സമ്മര്‍ദ്ദവും ഇക്കാര്യത്തില് ഇമ്രാന് മാനിക്കേണ്ടി വരും. ചുരുക്കത്തില് തീവ്രവാദ വിരുദ്ധ പോരാട്ടത്തില് അന്താരാഷ്ട്ര സമ്മര്‍ദ്ദത്തിനും ആഭ്യന്തര രാഷ്ട്രീയത്തിനുമിടയില് ഇമ്രാന് ഖാന് എന്ത് നിലപാടെടുക്കുമെന്നത് പ്രധാനമാണ്.\nആരോഗ്യ, വിദ്യാഭ്യാസ, തൊഴില് മേഖലകളില് ശക്തമായ ഇടപെടലുണ്ടാകുമെന്നതായിരുന്നു ഇമ്രാന് ഖാന്റെ പ്രധാന തെരഞ്ഞെടുപ്പ് വാഗ്ദാനം. ഒരു കോടി തൊഴിലവസരങ്ങള് സൃഷ്ടിക്കുകയും അരക്കോടി വീടുകള് നിര്‍മിച്ച് നല്‍കുകയും ചെയ്യുമെന്ന് തന്റെ നയാ പാകിസ്താന് കാമ്പയിനില് ഇമ്രാന് ഖാന് പ്രഖ്യാപിച്ചിട്ടുണ്ട്. തൊഴിലില്ലാപ്പടയുടെ ആധിക്യമുള്ള ഒരു രാജ്യമെന്ന നിലയില് ഈ പ്രഖ്യാപനങ്ങള് വലിയ പ്രതീക്ഷയോടെയാണ് പാക് ജനത കേട്ടത്. അതുകൊണ്ട് തന്നെ പൂര്‍ണമായും ജനങ്ങളെ നിരാശപ്പെടുത്താന് ഇമ്രാന് കഴിയില്ല. അതേസമയം ദുര്‍ബലമായ പാക് സമ്പദ് വ്യവസ്ഥയില് ഈ വാഗ്ദാനങ്ങള് എങ്ങനെ നടപ്പാക്കാന് കഴിയുമെന്ന ചോദ്യം ബാക്കിയാണ്. പ്രവാസി നിക്ഷേപം വര്‍ധിപ്പിച്ച് ജനപ്രിയ പദ്ധതികളിലേക്ക് കടക്കാമെന്നാണ് ഇമ്രാന് ഖാന് പ്രതീക്ഷിക്കുന്നത്. എന്നാല് ഗള്‍ഫ് രാജ്യങ്ങളിലെ സാമ്പത്തിക പ്രതിസന്ധിയടക്കം നിരവധി കാരണങ്ങളാല് വിദേശ നിക്ഷേപം ക്രമാനുഗതമായി കുറയുന്നതായാണ് കണക്കുകള്.2016നെ അപേക്ഷിച്ച് 2017ല് വിദേശ നിക്ഷേപത്തില് 19.82 ശതമാനം കുറവുണ്ടായെന്നാണ് സര്‍ക്കാര് തന്നെ പുറത്തുവിട്ട കണക്കുകള്. ഈ വര്‍ഷവും ഇത് താഴോട്ട് പോകാന് തന്നെയാണ് സാധ്യത. പാകിസ്താനുള്ള സൈനിക സഹായം ട്രംപ് ഭരണകൂടം വെട്ടിക്കുറച്ചതും സര്‍ക്കാരിന് തലവേദനയാകും. ഇത് മറികടക്കാന് ചൈനയുമായി ബന്ധങ്ങള് കൂടുതല് മെച്ചപ്പെടുത്തി ചൈനീസ് നിക്ഷേപം കൂടുതല് മേഖലകളിലേക്ക് വ്യാപിപ്പിക്കാനുള്ള നീക്കമാകും പുതിയ സര്‍ക്കാര് നടത്തുക.\nഅന്തര് ദേശീയ രാഷ്ട്രീയത്തില് പൊതുവെയും ദക്ഷിണേഷ്യന് രാഷ്ട്രീയത്തില് സവിശേഷമായും ചില സ്വാധീനം ചെലുത്തുന്നതാണ് പാകിസ്താനിലെ രാഷ്ട്രീയമാറ്റം. അയല്പക്ക ബന്ധങ്ങളില് പ്രത്യേകിച്ച്അഫ്ഗാനിസ്താനോടും ഇന്ത്യയോടും ഇമ്രാന് സര്‍ക്കാരിന്റെ നിലപാടെന്തായിരിക്കുമെന്ന് കാത്തിരുന്ന് കാണണം. ഇന്ത്യാ ബന്ധത്തില് നവാസ് ശെരീഫ് സര്‍ക്കാര് പുലര്‍ത്തിയ ഉദാരസമീപനമായിരിക്കില്ല ഇമ്രാന് ഖാന്റെ ഭാഗത്ത് നിന്നുണ്ടാവുകയെന്ന വിലയിരുത്തലുണ്ട്. തെരഞ്ഞെടുപ്പ് പ്രചാരണത്തിനിടെ നടത്തിയ കടുത്ത ഇന്ത്യാവിരുദ്ധ പ്രസ്താവനകളാണ് ഈ വിലയിരുത്തലിന് ആധാരം. എന്നാല് തെരഞ്ഞെടുപ്പ് ഫലസൂചനകള് വ്യക്തമായതിന് ശേഷം നടത്തിയ പ്രസംഗത്തില് ഇന്ത്യയുമായി ക്രിയാത്മകമായ ചര്‍ച്ചകള്‍ക്കുള്ള സന്നദ്ധത വ്യക്തമാക്കുന്ന നയതന്ത്ര ഭാഷയാണ് ഇമ്രാന്റെ ഭാഗത്ത്നിന്നുണ്ടായത്.\nകശ്മീര് തര്‍ക്കം മാറ്റിവെച്ച് വ്യാപാര വാണിജ്യ ബന്ധങ്ങള് കൂടുതല് ശക്തിപ്പെടുത്തുകയെന്ന പ്രായോഗിക നിലപാടിലേക്ക് പുതിയ സര്‍ക്കാര് വരുമോ എന്ന് കണ്ടറിയണം. കാരണം പാകിസ്താന്റെ വിദേശനയം ജനാധിപത്യ സര്‍ക്കാരുകള്‍ക്ക് മാത്രം തീരുമാനിക്കാന് കഴിയുന്നതല്ല. പാക് സൈന്യവും ഐ.എസ്.ഐയും വിദേശനയ രൂപീകരണത്തില് കൃത്യമായ സ്വാധീനം ചെലുത്തുന്ന ശക്തികളാണ്. ഇത്തരം ആഭ്യന്തര സമ്മര്‍ദ്ദങ്ങളെ അതിജീവിക്കാതെ അയല്പക്ക ബന്ധങ്ങള് മെച്ചപ്പെടുത്താനുള്ള കൂടുതല് നടപടികളിലേക്ക് കടക്കാന് പുതിയ സര്‍ക്കാരിന് കഴിയില്ല. അങ്ങനെയുള്ള ഒരു അതിസാഹസം ഇമ്രാന് ഖാന്റെ ഭാഗത്ത് നിന്ന് ഉണ്ടാകുമോ എന്ന് കാത്തിരുന്ന് കാണാം.


കനിമൊഴിയുടെ വീട്ടില് ആദായ നികുതി വകുപ്പ് റെയ്ഡ്; ബിജെപി പക വീട്ടുന്നുവെന്ന് ഡിഎംകെ\nMon Sep 28 2020 01:33:50 GMT+0530 (India Standard Time)\n'ബിജെപിയുടെ സംസ്ഥാനപ്രസിഡന്റും കനിമൊഴിയുടെ എതിര്‍സ്ഥാനാര്‍ത്ഥിയുമായ തമിഴിസൈ സൗന്ദര് രാജന് നിരവധി കോടി രൂപ സ്വന്തം വീട്ടില് സൂക്ഷിച്ചിട്ടുണ്ട്. അവിടെ എന്തുകൊണ്ട് റെയ്ഡുകള് നടത്തുന്നില്ല?' ഡിഎംകെ അദ്ധ്യക്ഷനും കനിമൊഴിയുടെ സഹോദരനുമായ സ്റ്റാലിന് ചോദിച്ചു.\nAPH16 April 2019 4:51 PM GMT\nതൂത്തുക്കുടി: ഡിഎംകെ തൂത്തുകുടി സ്ഥാനാര്‍ത്ഥിയും രാജ്യസഭാ എംപിയുമായ കനിമൊഴിയുടെ തൂത്തുകുടിയിലെ വീട്ടില് ആദായനികുതി വകുപ്പിന്റെ റെയ്ഡ്. തിരഞ്ഞെടുപ്പ് കമ്മീഷന്റെ ഫ്‌ലയിംഗ് സ്‌ക്വാഡും ആദായനികുതി വകുപ്പിന്റെ പത്ത് ഉദ്യോഗസ്ഥരും ചേര്‍ന്നാണ് റെയ്ഡ് നടത്തുന്നത്. വോട്ടര്‍മാര്‍ക്ക് വിതരണം ചെയ്യാന് പണം സൂക്ഷിച്ചിട്ടുണ്ടെന്ന് സൂചന കിട്ടിയതിനെത്തുടര്‍ന്നാണ് റെയ്‌ഡെന്നാണ് ആദായനികുതി വകുപ്പ് വൃത്തങ്ങള് പറയുന്നത്. സാധാരണ നടപടിക്രമമെന്ന് പറഞ്ഞ് ഏതാണ്ട് എട്ടേമുക്കാലോടെയാണ് ഒരു സംഘം ഉദ്യോഗസ്ഥര് കനിമൊഴിയുടെ വീട്ടിലെത്തിയത്.\nകണക്കില്‍പ്പെടാത്ത 11 കോടിയോളം രൂപ ഡിഎംകെ സ്ഥാര്‍ത്ഥിയുമായി ബന്ധമുള്ള ഒരു ഗോഡൗണില് നിന്ന് പിടിച്ചതിനെത്തുടര്‍ന്ന് തമിഴ്‌നാട്ടിലെ വെല്ലൂരിലെ ലോക്‌സഭാ തെരഞ്ഞെടുപ്പ് രാഷ്ട്രപതി റദ്ദാക്കി മണിക്കൂറുകള്‍ക്കകമാണ് ഡിഎംകെയുടെ ദേശീയ മുഖമായ കനിമൊഴിയുടെ വീട്ടിലും റെയ്ഡുകള് നടക്കുന്നത്.\nഅതേസമയം, തിരഞ്ഞെടുപ്പിന് മുന്നോടിയായി നടക്കുന്ന റെയ്ഡുകള് രാഷ്ട്രീയപകപോക്കലാണെന്ന ആരോപണവുമായി ഡിഎംകെ രംഗത്തെത്തി. ആദായ നികുതി വകുപ്പിനെ ബിജെപി രാഷ്ട്രീയ ആയുധമായി ഉപയോഗിക്കുകയാണ്. ബിജെപി നേതാക്കളുടേയോ സഖ്യകക്ഷി നേതാക്കളുടേയും വീടുകളില് ഇത്തരത്തില് റെയ്ഡ് നടക്കുന്നില്ല. 'ബിജെപിയുടെ സംസ്ഥാനപ്രസിഡന്റും കനിമൊഴിയുടെ എതിര്‍സ്ഥാനാര്‍ത്ഥിയുമായ തമിഴിസൈ സൗന്ദര് രാജന് നിരവധി കോടി രൂപ സ്വന്തം വീട്ടില് സൂക്ഷിച്ചിട്ടുണ്ട്. അവിടെ എന്തുകൊണ്ട് റെയ്ഡുകള് നടത്തുന്നില്ല?' ഡിഎംകെ അദ്ധ്യക്ഷനും കനിമൊഴിയുടെ സഹോദരനുമായ സ്റ്റാലിന് ചോദിച്ചു.\nഏപ്രില് 18നാണ് തമിഴ്‌നാട്ടില് തിരഞ്ഞെടുപ്പ്. പരസ്യ പ്രചാരണം അവസാനിക്കുന്നതിന്റെ തൊട്ടുമുന്‍പ് തന്നെ നടത്തിയ റെയ്ഡുകള് രാഷ്ട്രീയ ലക്ഷ്യത്തോടെയുള്ളതാണെന്ന ആരോപണം വ്യാപകമായിരിക്കുകയാണ്.\nraid dmk kanimozhi Loksaba election


ആദ്യ രാത്രിയിൽ പടക്കം പൊട്ടിച്ചു; വാക്കേറ്റത്തിനിടെ സ്ത്രീയ്ക്കു പരിക്ക്; വരന്റെ സുഹൃത്തുക്കൾക്കെതിരെ കേസ്\nവിവാഹാഘോഷവുമായി ബന്ധപ്പെട്ട് ആദ്യരാത്രി പടക്കം പൊട്ടിച്ചതിന് വരന്‍റെ സൃഹൃത്തുക്കള്‍ക്കെതിരേ കേസ്. രാമനാട്ടുകരയ്ക്കടുത്ത വൈദ്യരങ്ങാടി പട്ടാനിപാടത്താണ് സംഭവം.\nവിവാഹത്തിന് ശേഷം രാത്രിയില് വരന്‍റെ സുഹൃത്തുക്കള് ഒരുക്കിയ ആഘോഷ പരിപാടിയാണ് കേസില് അവസാനിച്ചത്. കഴിഞ്ഞ രാത്രി പത്തോടെ വീടിന്‍റെ കോലായില് കയറി സുഹൃത്തുക്കള് പടക്കം പൊട്ടിക്കുകയായിരുന്നു. ഇത് വരന്‍റെ ബന്ധുക്കള് എതിര്‍ക്കാനെത്തിയതോടെ ആഘോഷം വാക്കുതര്‍ക്കത്തിലേക്ക് മാറി.\nവാക്കേറ്റിത്തിനിടെയാണ് കുടുംബാംഗമായ സ്ത്രീക്ക് ചവിട്ടേറ്റത്. ഇതേതുടര്‍ന്ന ബന്ധുക്കള് ഫറൂക്ക് പോലീസില് പരാതി നല്‍കുകയായിരുന്നു. സംഭവത്തില് കണ്ടാലറിയാവുന്ന ആറു പേര്‍ക്കെതിരേ പോലീസ് കേസെടുത്തിട്ടുണ്ട്.\nRead more on: case


ജമൈക്ക: ലോകക്രിക്കറ്റിലെ ഇതിഹാസതാരങ്ങളിലൊരാളായ മൈക്കിൾ ഹോൾഡിംഗ് അന്താരാഷ്‌ട്ര ക്രിക്കറ്റ് കമന്ററി രംഗത്തു നിന്നും വിരമിച്ചു. കഴിഞ്ഞ 20 വർഷം കമന്ററി രംഗത്ത് സജീവ സാന്നിദ്ധ്യമായിരുന്നു. ലോകക്രിക്കറ്റിലെ പേടിസ്വപ്‌നമായിരുന്ന കരീബി യൻ പേസ് ബൗളർമാരിൽ ഒരാളായിരുന്നു ഹോൾഡിംഗ്.\nപ്രമുഖ കായിക മാദ്ധ്യമത്തിന് വേണ്ടി 66 കാരനായ ഹോൾഡിംഗ് ഭൂരിപക്ഷം അന്താരാഷ്‌ട്ര മത്സര വേദികളിലും നിറസാന്നിദ്ധ്യമായിരുന്നു. ഇന്ത്യയും ഇംഗ്ലണ്ടും തമ്മിൽ ഈ മാസം ഇടയ്‌ക്ക് വെച്ച് ഉപേക്ഷിച്ച പരമ്പരയിലും ഹോൾഡിംഗ് കായിക വിശേഷങ്ങൾ ക്രിക്കറ്റ് പ്രേമികളിലേക്ക് എത്തിച്ചിരുന്നു. വംശീയ വിദ്വേഷങ്ങൾക്കെതിരെ ശക്തമായി പോരാടി യിരുന്ന ഹോൾഡിംഗിന്റെ നിരീക്ഷണങ്ങളും മറുപടികളും ഏറെ ശ്രദ്ധനേടിയിരുന്നു.\nഇനി വേണ്ടത്ര മികവോടെ ഈ രംഗത്ത് തുടരാനാകുമോ എന്നതിൽ വലിയ ഉറപ്പില്ല. നിലവിൽ 66 വയസ്സായി. 46 വയസ്സുകാരനല്ല എന്ന തികഞ്ഞ ബോധ്യമുണ്ടെന്നും കമന്റേറ്റർമാർ കളിയുടെ എല്ലാ ആവേശവും കാണികളിലേക്ക് എത്തിക്കേണ്ടവരാണെന്നും ഹോൾഡിംഗ് പറഞ്ഞു. വെസ്റ്റിൻഡീസിനായി 60 ടെസ്റ്റുകളിലും 102 ഏകദിനങ്ങളിലുമായി 391 വിക്കറ്റുകൾ വീഴ്‌ത്തിയ മികച്ച ബൗളറായിരുന്നു.\nപാലക്കാട് സമാന്തര എക്‌സ്‌ചേഞ്ച് കേസ്:സിം കാർഡ് എത്തിയത് ബംഗലൂരുവിൽ നിന്ന്


ഭീമന്‍ഃ: പച്ചക്കറികളില് ഭീമനാണ് മത്തങ്ങ. അതിലേറ്റവും വലുതിന് 767 കിലോഗ്രാം തൂക്കമുണ്ടായിരുന്നു. 121 കിലോഗ്രാം തൂക്കം ഉണ്ടായിരുന്ന ഒരു തണ്ണിമത്തന് അവയുടെ കൂട്ടത്തില് ഏറ്റവും വലുതായിരുന്നു.\nരക്തക്കുഴലുകള്‍ഃ: ഒരു ശരാശരി മനുഷ്യന്റെ ശരീരത്തിലുള്ള രക്തക്കുഴലുകള് നീളത്തില് യോജിപ്പിച്ചുവെച്ചാല് ഏകദേശം ഒരു ലക്ഷം കിലോമീറ്റര് വരും. ശ്വാസകോശത്തില് മാത്രം ഈ ധമനികള് 2,400 ല് പരം കിലോമീറ്ററില് കൂടുതല് നീളം വരും.\nവിവാഹപ്രായം: ഇന്ത്യയിലെ വിവാഹപ്രായം പുരുഷന്മാര്‍ക്ക് ഇരുപത്തിയൊന്നും സ്ത്രീകള്‍ക്ക് പതിനെട്ടും ആണല്ലോ. ചൈനയില് പുരുഷന്മാര്‍ക്ക് ഇരുപത്തിരണ്ടും സ്ത്രീകള്‍ക്ക് ഇരുപതും ആണ് വിവാഹപ്രായമെങ്കില് പാകിസ്ഥാനില് അത് പതിനെട്ടും പതിനാറുമാണ്. കുവൈറ്റില് അവ യഥാക്രമം പതിനേഴും പതിനഞ്ചുമാണ്.\nകണ്ടക്ടറും ഡ്രൈവറും: തമിഴ് സിനിമയിലെ സ്റ്റൈല്‍മന്നന് രജനീകാന്ത് താരമാകുന്നതിനുമുമ്പ് ബസ് കണ്ടക്ടര് ആയിരുന്നെങ്കില് ടൈറ്റാനിക്, അവതാര് തുടങ്ങിയ ഹോളിവുഡ് സിനിമകളുടെ സംവിധായകനായ ജെയിംസ് കാമറൂണ് ഒരു സ്‌കൂള് ബസ് ഡ്രൈവറായിരുന്നു.\nഡ്രൈവിംഗ് പേടി: വാഹനമോടിക്കാന് പേടിയുള്ളവര് ധാരാളമുണ്ട്. ഡ്രൈവിംഗ് ലൈസന്‍സും 'സങ്കടിപ്പിച്ച്', വാഹനം വീട്ടില് വാങ്ങിവെച്ചിട്ട് ഓട്ടോറിക്ഷയില് ജോലിക്ക് പോകുന്ന പലരും അതില് പെടുന്നവരാണ്. വിഷമിക്കേണ്ട. ആല്‍ബെര്‍ട്ട് ഐന്‍സ്റ്റീനും അങ്ങനെയായിരുന്നു. അദ്ദേഹം വാഹനം ഓടിച്ചിട്ടേയില്ല.\nപണം കുഴിച്ചിടാന്‍ഃ: സ്വിസ് ബാങ്ക് അക്കൗണ്ട് ഇല്ലാത്ത ഇന്ത്യക്കാര് കള്ളപണം കുഴിച്ചിടാന് ഉപയോഗിക്കുന്നത് ഭൂമിയിടപാടുകളാണല്ലോ. എല്ലാം ബാങ്കുകളില് കൂടി വ്യവഹാരം നടക്കുന്ന പാശ്ചാത്യരാജ്യങ്ങളില് അതത്ര എളുപ്പമല്ലാത്തതിനാല് വിദേശങ്ങളില്‍നിന്ന് കലാസൃഷ്ടികള് വാങ്ങുകയാണ് ചിലര് ഉപയോഗിക്കുന്ന വഴി. ഈ കലാരൂപങ്ങള് കണക്കിലില്ലാത്തതായതിനാല് അവ മോഷ്ടിക്കപ്പെട്ടാല് ചിലര് പരാതി നല്‍കാറില്ല. കഴിഞ്ഞ പത്തുവര്‍ഷത്തെ കണക്കനുസരിച്ച് അഞ്ചുകോടിയില് കൂടുതല് വിലവരുന്ന മോഷ്ടിക്കപെട്ട കലാരൂപങ്ങളില് 30% മാത്രമേ തിരിച്ചെടുക്കപ്പെട്ടിട്ടുള്ളൂ.\nതുടക്കമല്ല പ്രധാനം: ഒരു ദിവസം ശരാശരി രണ്ടുലക്ഷം കോടി രൂപയുടെ വ്യവഹാരം നടക്കുന്ന ലോകത്തിലെ ഏറ്റവും വലിയ സ്റ്റോക്ക് മാര്‍ക്കറ്റ് ആയ NYSE (ന്യൂയോര്‍ക്ക് സ്റ്റോക്ക് എക്‌സ്‌ചേഞ്ച്) ആരംഭിച്ചത് ഒരു ചായക്കടയിലാണ്. അതുപോലെ കമ്പ്യൂട്ടര് സോഫ്റ്റ്‌വെയര് രംഗത്തെ അതികായരായ മൈക്രോസോഫ്റ്റ് ആരംഭിച്ചത് കാര് ഷെഡ്ഡിലും.\nതാടിയുള്ള പ്രസിഡന്റ്: പ്രബലരായ രണ്ട് പാര്‍ട്ടികള് നേരിട്ട് മത്‌സരിക്കുന്ന അമേരിക്കന് പ്രസിഡന്റ് തെരഞ്ഞെടുപ്പില്, തെരഞ്ഞെടുക്കപ്പെട്ട എല്ലാ താടിയുള്ള പ്രസിഡന്റുമാരും റിപ്പബ്ലിക്കന് പാര്‍ട്ടിക്കാരായിരുന്നു.\nകാര്‍ട്ടൂണ്‍ഃ: 1937 ല് ഡിസ്‌നി സ്റ്റുഡിയോ നിര്‍മ്മിച്ച 'സ്‌നോ വൈറ്റ് ആന്‍ഡ് ദി സെവെന് ഡ്വാര്‍ഫ്‌സ്' എന്ന ചിത്രമാണ് ഏറ്റവും ആദ്യത്തെ മുഴുനീള കാര്‍ട്ടൂണ് സിനിമ. അന്ന് 15 ലക്ഷം ഡോളര് ചെലവാക്കി നിര്‍മ്മിച്ച ചിത്രം 4,160 ലക്ഷം ഡോളര് വരുമാനമുണ്ടാക്കിയിരുന്നു. ചെലവാക്കിയതിന്റെ 277 ഇരട്ടി വരുമാനം.\n#: കമ്പ്യൂട്ടര് കീബോര്‍ഡില് മൂന്നിനു മുകളിലായി കാണുന്ന ചിഹ്‌നമാണ് '#'. ഹാഷ്, പൗണ്ട്, നമ്പര് സൈന് എന്നൊക്കെ അറിയപ്പെടുന്ന പുള്ളിക്കാരന്റെ യഥാര്‍ത്ഥ പേരാണ് 'ഒക്‌റ്റോടോര്‍ഫ്'.\nബാറുകളുടെ ലോക തലസ്ഥാനം: ജനസംഖ്യാനുപാതികമായി നോക്കിയാല് ഏറ്റവും കൂടുതല് ബാറുകളുള്ള സ്ഥലം കാനഡയിലെ നോവ സ്‌കോഷിയയിലുള്ള ഹാലിഫാക്‌സ് ആണ്. വെറും മൂന്നുലക്ഷം പേര് (പഴയ തൃശ്ശൂര് മുനിസിപ്പാലിറ്റിയിലെ ജനസംഖ്യ) താമസിക്കുന്ന അവിടെ 655 ബാറുകളുണ്ട്. ശക്തമായ നിയമങ്ങളും അവ നടപ്പാക്കുകയും ചെയ്യുന്നതിനാല് അവിടെ റോഡില് 'പാമ്പ്' ശല്യം ഇല്ലത്രേ.\n'മുടി' മേധാവിത്വം: മുടിയുടെ കനത്തിന്റെ കാര്യത്തില് പുരുഷന് മുന്നിലാണ്. പുരുഷന്റെ മുടിനാരിഴയുടെ കനത്തിന്റെ പകുതി മാത്രമേ വരൂ സ്ത്രീയുടെ മുടിനാരിഴയുടെ കനം.\nപെന്‍സില്‍ഃ: ഒരു പെന്‍സിലുകൊണ്ട് അന്‍പതിനായിരത്തിലധികം ഇംഗ്ലീഷ് വാക്കുകള് എഴുതാം. ഒരു പെന്‍സില് കഴിയുന്നതുവരെ നീണ്ട ഒരു വര വരക്കുകയാണെങ്കില് അത് അന്‍പത്തിയഞ്ചു കിലോമീറ്ററില് കൂടുതല് നീളം വരും.\nഹൃദയമുള്ളവന്‍ഃ: ഹൃദയമില്ലാത്തവന് എന്ന വാക്ക് ഒരു പെണ്‍നീരാളിക്ക് ചിന്തിക്കുവാന് എളുപ്പമല്ല. നീരാളികള്‍ക്ക് മൂന്ന് ഹൃദയങ്ങള് ഉള്ളതിനാല് ഒന്നോ രണ്ടോ ഹൃദയം മറ്റുള്ളവര്‍ക്ക് രഹസ്യമായി കൊടുത്താലും നീരാളി ഒരു ഹൃദയമുള്ളവനായിരിക്കും.\nആദ്യത്തെ ബില്ല്യണയര്‍ഃ: ഒരാളുടെ അധികൃത സമ്പത്ത് 5,400 കോടി രൂപയില് (100 കോടി ഡോളര്) എത്തിയാലാണ് ബില്ല്യണയര് (ശതകോടീശ്വരന്) ആകുന്നത്. അഴിമതിക്കാരുടേത് അനധികൃത സമ്പത്തായതിനാലാണ് അവരുടെ പേരുകള് ഈ ഗണത്തില് വരാത്തത്. ലോകത്തിലെ ഏറ്റവും ആദ്യത്തെ ബില്ല്യണയര് ആയിരുന്നു അമേരിക്കന് എണ്ണ വ്യാവസായിരുന്ന ജോണ്. ഡി. റോക്കര്‍ഫെല്ലര്.


മനുഷ്യത്വം കൈക്കോര്‍ത്തൂ, മരണമുഖത്തില് നിന്നും ഒരു കുടുംബം\nമനുഷ്യത്വം കൈക്കോര്‍ത്തൂ, മരണമുഖത്തില് നിന്നും ഒരു കുടുംബം ജീവിതത്തിലേക്ക്; കടലില് മനുഷ്യചങ്ങല തീര്‍ത്ത് ഒരു സാഹസിക രക്ഷാപ്രവര്‍ത്തനം\nഫ്ലോറിഡയിലെ പനാമ ബീച്ചില് തിരയില്‍പ്പെട്ട ഒരു കുടുംബത്തെ സ്വരക്ഷ പോലും നോക്കാതെ മനുഷ്യചങ്ങല തീര്‍ത്ത് രക്ഷിച്ച 80 ഓളം പേരുടെ പ്രവര്‍ത്തിയെ വാനോളംപുകഴ്ത്തുകയാണ് സോഷ്യല്‍മീഡിയ. മനുഷ്യത്വത്തിന്റെ വേരുകള് സമൂഹത്തില് നിലനില്‍ക്കുന്നു എന്ന് തെളിയിക്കുന്നതാണ് ഈ സംഭവം.\nരണ്ട് ആണ്‍കുട്ടികളും നാല് മുതിര്‍ന്നവരും ഉള്‍പ്പെട്ട ഒരു കുടംബമാണ് ശക്തമായ തീരമൂലം അപകടത്തില്‍പ്പെട്ടത്. മരണത്തെ മുഖാമുഖം കണ്ട ആ അപകടത്തില് നിന്ന് സ്വന്തം ജീവന്റെ രക്ഷപോലും നോക്കാതെയാണ് ഒരു കൂട്ടം ആളുകള് മനുഷ്യശൃംഖല രൂപികരിച്ച കടലിലേക്കിറങ്ങിയത്. റോബര്‍ട്ടോയുര്‍സ്രേയും കുടുംബത്തിലെ ആറു പേരുമാണ് തിരയില്‍പ്പെട്ടത്. മകന് ശക്തമായ തിരയില് മുങ്ങിപ്പോയതോടെയാണു പരിഭ്രാന്തി പരന്നത്. മകനെ രക്ഷിക്കാന് കുടുംബാംഗങ്ങളെല്ലാം കടലിലേക്കു നീങ്ങിയതോടെ അവരും കുടുങ്ങി. ഇതില് പ്രായമായ അമ്മൂമ്മയും ഉണ്ടായിരുന്നു.\nബീച്ചില് ഭക്ഷണം കഴിക്കാനെത്തിയ ജെസീക്ക സിംമോണ്‍സിന്റെ സമയോചിതമായ ഇടപെടലാണ് പിന്നീടു കണ്ടത്. നന്നായി നീന്താന് അറിയാമായിരുന്ന ജെസ്സിക്ക സിംമോണ്‍സും അവരുടെ ഭര്‍ത്താവുമാണ് രക്ഷാപ്രവര്‍ത്തനത്തിന് തുടക്കം കുറിച്ചത്. കടല്‍ത്തീരത്തു കിടന്ന നീന്തല് ബോര്‍ഡുമായി സിമണ്‍സ് കുട്ടികളുടെ അടുത്തേക്കു നീന്തിയെത്തി. പിന്നാലെ കൈകോര്‍ത്ത് പിടിച്ച് ചുറ്റും നിന്നവരും പ്രോത്സാഹിപ്പിച്ച കടലിലിറങ്ങി. എണ്‍പതു പേര് കടല്‍ത്തിരകളെ മുറിച്ച് വെള്ളത്തില് കുടുങ്ങിയവരുടെ അരികിലെത്തി. പിന്നെ ഓരോരുത്തരെയായി കരയിലെത്തിച്ചു.


Bigg Boss Fame Pearle Maaney's Thanks Post Get Viral | അഞ്ച് മാസം ഗര്‍ഭിണിയാണ് ഞാന്; സന്തോഷ വാര്‍ത്തകള്‍ക്കൊപ്പം ആ സ്‌നേഹത്തിന് നന്ദി പറഞ്ഞ് പേളി മാണി - Malayalam Filmibeat\n4 min ago വീണ്ടും വിവാഹ വേഷത്തില് ജയറാമിന്റെയും പാര്‍വതിയുടെയും മകള്; പട്ടുസാരി ഉടുത്ത് സുന്ദരിയായി മാളവികയുടെ ചിത്രങ്ങള്\n32 min ago പേരക്കുട്ടിക്കൊപ്പം നിഷാ സാരംഗ്, ഉപ്പും മുളകും താരത്തിന്റെ പുതിയ വീഡിയോ ഏറ്റെടുത്ത് ആരാധകര്\n| Published: Tuesday, October 20, 2020, 18:09 [IST]\nഗര്‍ഭിണിയായതോടെ അവതരിപ്പിച്ച് കൊണ്ടിരുന്ന പരിപാടികളില് നിന്നെല്ലാം മാറി നില്‍ക്കുകയാണ് നടിയും അവതാരകയുമായ പേളി മാണി. മാത്രമല്ല ഓരോ ദിവസവും തന്നിലുണ്ടാവുന്ന മാറ്റങ്ങള് സമൂഹ മാധ്യമങ്ങളിലൂടെ പങ്കുവെക്കാറുമുണ്ട്. കഴിഞ്ഞ ദിവസം പേളി ആദ്യമായി ബോളിവുഡില് അഭിനയിക്കുന്ന സിനിമയുടെ ട്രെയിലര് പുറത്ത് വന്നിരുന്നു,\n'ലുഡോ' എന്ന് പേരിട്ടിരിക്കുന്ന ചിത്രത്തിലൂടെയാണ് പേളി മാണിയുടെ ബോളിവുഡ് അരങ്ങേറ്റം. ട്രെയിലര് പുറത്ത് വന്നതോടെ സിനിമയെ കുറിച്ചും അല്ലാതെയുമായി നിരവധി അഭിപ്രായങ്ങളും സ്‌നേഹം നിറയുന്ന കമന്റുകളുമാണ് പേളിക്ക് ലഭിച്ചത്. ഇതോടെ ആരാധകര്‍ക്ക് നന്ദി പറയുന്ന പുതിയൊരു പോസ്റ്റുമായി എത്തിയിരിക്കുകയാണ് നടി.\n'കഴിഞ്ഞ ദിവസം മുതല് നിരവധി മെസേജുകളാണ് കുടുംബാംഗങ്ങള് അടക്കം എന്റെ പ്രിയപ്പെട്ടവരില് നിന്നും തനിക്ക് ലഭിക്കുന്നത്. ട്രെയിലറിന് താഴെയുള്ള കമന്റുകളിലൂടെയുള്ള അവരുടെ സ്‌നേഹം കാണുമ്പോള് സത്യമായിട്ടും തന്റെ കണ്ണ് നിറയുകയാണ്. എല്ലായിപ്പോഴും എന്റെ പ്രിയപ്പെട്ട പ്രേഷകരില് നിന്ന് സ്‌നേഹം ലഭിച്ചു. എന്റെ കുടുംബം ആണ് അവര്. സത്യമായിട്ടും ലുഡോയുടെ ട്രെയിലറിനു ലഭിച്ച അഭിപ്രായങ്ങള് വായിക്കുമ്പോള് എനിക്ക് സന്തോഷം കൊണ്ട് കണ്ണ് നിറയുന്നു.\nഇതെന്റെ ബോളിവുഡിലെ അരങ്ങേറ്റമാണ്. ഇങ്ങനെയൊരു അവസരം ലഭിച്ചതിനൊപ്പം നിങ്ങള് എല്ലാവരും എനിക്ക് നല്‍കുന്ന സ്‌നേഹത്തിനും പിന്തുണയ്ക്കും, ഞാന് തിരിച്ചും നിങ്ങളെയെല്ലാം എല്ലായിപ്പോഴും സ്‌നേഹിക്കുന്നു എന്നേ പറയാന് ഉദ്ദേശിക്കുന്നുള്ളു. എനിക്ക് ഈ അവസരം ലഭിച്ചത് നിങ്ങളുടെ എല്ലാ ആശംസകളും അനുഗ്രഹങ്ങളുമാണെന്ന് ഞാന് വിശ്വസിക്കുന്നു.\nഈ സിനിമ പോലും എന്നെ പിന്തുണച്ച നിങ്ങള് ഓരോരുത്തര്‍ക്കും സമര്‍പ്പിക്കുന്നു. എനിക്ക് എന്താണ് പറയേണ്ടത് എന്ന് അറിയില്ല. ഇപ്പോള് ഞാന് അഞ്ച് മാസം ഗര്‍ഭിണിയാണ്. ഈ സമയത്ത് നിങ്ങളെല്ലാവരും തന്ന ഈ സനേഹം എക്കാലത്തെയും മികച്ച സമ്മാനങ്ങളിലൊന്നാണ്. ഒരു മലയാളി ആയതില് അഭിമാനം തോന്നുന്നു. കാരണം പത്ത് വര്‍ഷമായി ഞാന് ഈ ഇന്‍ഡസ്ട്രിയില്. മലയാളികളില് നിറയെ സ്‌നേഹമാണ്. നിങ്ങളെല്ലാവരെയും ഞാന് സ്‌നേഹിക്കുകയും പ്രാര്‍ഥിക്കുകയും ചെയ്യുന്നു.\nലൂഡോ എന്ന ചിത്രത്തില് ഒരു മലയാളി നഴ്‌സ് ആയിട്ടാണ് ഞാന് അഭിനയിക്കുന്നത്. ആ വേഷം ചെയ്യുന്നതില് ഏറെ അഭിമാനമുണ്ട്. എന്നില് വിശ്വസിച്ച സംവിധായകന് അനുരാഗ് ബസുവിനോട് നന്ദിയുണ്ട്. നിങ്ങളില് ആരൊക്കെ നഴ്‌സായിട്ടുണ്ട്. അവര്‍ക്കെല്ലാം എന്റെ പ്രത്യേക സ്‌നേഹം തരുന്നു. ഇനി ആരെങ്കിലും ട്രെയിലര് കാണാനുണ്ടെങ്കില് കാണണമെന്നും പേളി പറയുന്നു. ജഗ്ഗാ ജാസൂസ് എന്ന ചിത്രത്തിന് ശേഷം അനുരാഗ് ബസു സംവിധാനം ചെയ്യുന്ന സിനിമയാണ് ലൂഡോ. പങ്കജ് ത്രിപാഠി, അഭിഷേക് ബച്ചന്, രാജ് കുമാര് റാവു, ആദിത്യ റോയ് കപൂര്, സാനിയ മല്‍ഹോത്ര, ഫാത്തിമ സന ഷെയ്ഖ്, രോഹിത് സുരേഷ് എന്നിവരാണ് ചിത്രത്തിലെ പ്രധാന കഥാപത്രങ്ങള്. വേഷങ്ങളിലെത്തുന്നുണ്ട്.\nBigg Boss Fame Pearle Maaney's Thanks Post Get Viral


1.8k Views by Blive News November 28, 2018, 7:57 am inEco-friendly News\nതിരുവനന്തപുരം: സംസ്ഥാനത്തുടനീളമുള്ള സ്‌കൂളുകളിലെയും കോളജുകളിലെയും എൻ എസ് എസ് വോളന്റിയർമാർ മുഖേന കൂടുതൽ ബോധവൽക്കരണ പ്രവർത്തനങ്ങൾ ഇക്കൊല്ലം നടപ്പിലാക്കുമെന്ന് ശുചിത്വ മിഷൻ എക്‌സിക്യൂട്ടീവ് ഡയറക്ടർ അജയകുമാർ വർമ്മ.\nതദ്ദേശ സ്വയംഭരണ സ്ഥാപനങ്ങൾ വഴി മാലിന്യ നിർമാർജനത്തിന് കൂടുതൽ ശ്രദ്ധ നൽകുകയാണ് ലക്ഷ്യം. എല്ലാ സർക്കാർ ഓഫീസുകളിലും ഈ വർഷം തന്നെ ഹരിതചട്ടം നടപ്പിലാക്കും. ഇതിനായി വലിയ പ്രചരണ പരിപാടി സംഘടിപ്പിക്കുമെന്നും അദ്ദേഹം പറഞ്ഞു.\nനിലവിൽ ഇതുവരെ 145 സർക്കാർ ഓഫീസുകളാണ് പൂർണമായും ഹരിത ചട്ടം പാലിക്കുന്നത്. മാധ്യമങ്ങൾ വഴി ഹരിതചട്ടത്തെ കുറിച്ച് കൂടുതൽ അവബോധം നൽകാനുള്ള പദ്ധതികളും നടപ്പിലാക്കും. തദ്ദേശ സ്വയംഭരണ സ്ഥാപനങ്ങളുടെ നേതൃത്വത്തിൽ പ്രചരണ പരിപാടികൾ മുന്നോട്ടു കൊണ്ടു പോകാനാണ് ലക്ഷ്യമിടുത്. ഇതിനായി തദ്ദേശ സ്ഥാപനങ്ങൾക്ക് എല്ലാവിധ സാമ്പത്തിക സഹായവും നൽകുമെന്നും അദ്ദേഹം വ്യക്തമാക്കി.\nഈ വർഷം ഇതുവരെ 3,323 ടൺ ജൈവ മാലിന്യമാണ് സംസ്‌കരിക്കാനായത്. ആകെയുണ്ടാകുന്ന ജൈവ മാലിന്യത്തിന്റെ 50 ശതമാനമാണിത്. ബാക്കിയുള്ളവ കൂടി സംസ്‌കരിക്കാനുള്ള ശ്രമം ഈവർഷം പൂർത്തിയാകും. അജൈവ മാലിന്യ സംസ്‌കരണം ഊർജിതമാക്കുന്നതിന്റെ ഭാഗമായി പഞ്ചായത്ത് അടിസ്ഥാനത്തിൽ ഹരിതകർമ്മ സേനയെ സുസ്ഥിരമായി നിലനിർത്തും.\nPrevious article സ്റ്റാര്‍ട്ടപ് യാത്ര ഗ്രാന്‍ഡ് ഫിനാലെ: അരുണിമ സി ആര് മികച്ച വനിതാ സംരംഭക\nNext article കൃഷി, തദ്ദേശ സ്വയംഭരണ വകുപ്പുകൾ പരസ്പര പൂരകങ്ങളാകണം: മന്ത്രി


കാർഷിക ഉത്പന്നങ്ങൾക്കു മാന്യമായ വില ലഭ്യമാക്കും: മന്ത്രി പി. പ്രസാദ് : Deepika.com Nattu Visesham\nSunday, September 26, 2021 1:12 AM IST\nചാലക്കുടി: കാർഷിക ഉൽപന്നങ്ങൾക്ക് മാന്യമായ വില ലഭ്യമാക്കുന്ന ആശയങ്ങൾ നടപ്പിലാക്കുമെന്നു കൃഷിമന്ത്രി പി. പ്രസാദ്.\nകാർഷിക വികസന കർഷക ക്ഷേമ വകുപ്പ് വെജിറ്റബിൾ ആന്‍റ് ഫ്രൂട്ട് പ്രമോഷൻ കൗണ്‍സിലിന്‍റെ സഹകരണത്തോടെ പരിയാരം വേളൂക്കര യിൽ ആരംഭിച്ച ബനാന ആന്‍റ് വെജിറ്റബിൾ പായ്ക്ക് ഹൗസിന്‍റെ ഉദ്ഘാടനം നിർവഹിച്ചു സംസാരിക്കുകയായിരുന്നു മന്ത്രി.\nസംഭരണം, സംസ്കരണം, വിപണനം എന്നിവ മുന്നിൽക്കണ്ടുള്ള പദ്ധതികളായിട്ടാണു സർക്കാർ മുന്നോട്ടുപോകുന്നത്. നമ്മുടെ ഉൽപന്നങ്ങളെ ലോക വിപണിയിൽ എത്തിക്കുകയെന്ന സ്വപ്നത്തിലേക്കാണ് കേരളത്തിന്‍റെ കാർഷിക സംസ്കാരത്തിന്‍റെ പുതിയ ചുവടു വയ്പ്പെന്നും മന്ത്രി കൂട്ടിച്ചേർത്തു.\nസംസ്ഥാനത്തെ രണ്ടാമത്തെ പായ്ക്ക് ഹൗസാണ് പരിയാരത്ത് പ്രവർത്തനം ആരംഭിച്ചത്. ദേവസ്വം മന്ത്രി കെ.രാധാകൃഷ്ണൻ മുഖ്യപ്രഭാഷണം നടത്തി. സനീഷ് കുമാർ ജോസഫ് എംഎൽഎ അധ്യക്ഷത വഹിച്ചു. പരിയാരം പഞ്ചായത്ത് പ്രസിഡന്‍റുമായ ശിവദാസൻ, ജില്ലാ പഞ്ചായത്ത് അംഗം ജെനീഷ് പി. ജോസ്, ബ്ലോക്ക് പഞ്ചായത്ത് അംഗം പി.പി. പോളി, വിഎഫ്പിസികെ ചീഫ് എക്സിക്യുട്ടിവ് ഓഫീസർ വി. ശിവരാമ കൃഷ്ണൻ, പ്രൊജക്ട് വണ് ഡയറക്ടർ ഷൈല പിള്ള, പ്രൊജക്ട്് ടു ഡയറക്ടർ സാജൻ ആൻഡ്രോസ്, ഡയറക്ടർ ബോർഡ് അംഗങ്ങളായ വി.കെ. ചാക്കോ, എം. ഗോപിദാസ്, സി. സുരേഷ് കുമാർ തുടങ്ങിയവർ സംസാരിച്ചു.\nപഴം, പച്ചക്കറി മേഖലയിൽ കയറ്റുമതി പ്രോത്സാഹിപ്പിക്കുക എന്നത ു ലക്ഷ്യമാക്കി ആരംഭിക്കുന്ന സംരംഭമാണ് ബനാന ആന്‍റ് വെജിറ്റബിൾ പായ്ക്ക് ഹൗസ്. പരിയാരം വേളൂക്കരയിൽ അൻപത് സെന്‍റ് സ്ഥലത്ത് 239 ലക്ഷം രൂപ ചെലവഴിച്ചാണ് അപേഡയുടെ സഹായത്തോടെ പായ്ക്ക് ഹൗസ് സജ്ജമാക്കിയത്. കേരള സ്റ്റേറ്റ് ഇൻഡസ്ട്രിയൽ എന്‍റർപ്രൈസസിന്‍റെ കണ്‍സൾട്ടൻസി സഹായത്തോടെയാണ് പായ്ക്ക് ഹൗസ് പണി പൂർത്തീകരിച്ചത്.


കേരളത്തില് കൊറോണ വൈറസ് ബാധ സ്ഥിരീകരിച്ചു. കേരളം അതീവ ജാഗ്രതയിൽ. -\nകേരളത്തില് കൊറോണ വൈറസ് ബാധ സ്ഥിരീകരിച്ചു. കേരളം അതീവ ജാഗ്രതയിൽ.\nകേരളത്തില് കൊറോണ വൈറസ് ബാധ സ്ഥിരീകരിച്ചു. കേരളം അതീവ ജാഗ്രതയിൽ. വുഹാന് യൂണിവേഴ്സിറ്റിയില് നിന്നെത്തിയ വിദ്യാര്‍ഥിനിക്കാണ് രോഗം സ്ഥിരീകരിച്ചത്. കേന്ദ്ര ആരോഗ്യ മന്ത്രാലയമാണ് ഇക്കാര്യം സ്ഥിരീകരിച്ചത്.\nകൊറോണ വൈറസുമായി ബന്ധപ്പെട്ട് കേരളത്തില് 806 പേരാണ് നിരീക്ഷണത്തിലുള്ളത്, അതിൽ പത്തുപ്പേർ മാത്രമാണ് ചികിത്സയിലുള്ളത്. 796 പേര് വീട്ടിലെ നിരീക്ഷണത്തിലാണ്. കൊറോണ വൈറസ് സ്ഥിരീകരിച്ച വിദ്യാര്‍ഥിയുടെ നിലഗുരുതരമല്ലെന്നും നിരീക്ഷണത്തില് തുടരുകയാണെന്നുമാണ് റിപ്പോര്‍ട്ട്. ഇന്ത്യയില് ആദ്യമായിട്ടാണ് കൊറോണവൈറസ് സ്ഥിരീകരിക്കുന്നത്. അതും കേരളത്തിൽ.\nകേരളത്തെ വിവരം അറിയിച്ചതായും കേന്ദ്ര ആരോഗ്യമന്ത്രാലയം വ്യക്തമാക്കി. സംസ്ഥാന ആരോഗ്യ മന്ത്രാലയം ഇക്കാര്യം ഔദ്യോഗിക പ്രതികരണം നടത്തിയിട്ടില്ല. തിരുവനന്തപുരത്ത് ആരോഗ്യമന്ത്രി ഉന്നതതല യോഗം വിളിച്ചു. ചൈനയില്‍നിന്നു തിരിച്ചുവരുന്നവര് മറ്റുസ്ഥലങ്ങളില് യാത്രചെയ്യാതെ നേരെ വീടുകളിലെത്തി സ്വയംപ്രതിരോധം തീര്‍ക്കണമെന്നും വീട്ടിനുള്ളില് ആരുമായി സമ്പര്‍ക്കമില്ലാതെ ഒരുമുറിയില്‍തന്നെ 28 ദിവസം കഴിയണമെന്നും ആരോഗ്യവകുപ്പ് നിര്‍ദ്ദേശിച്ചിട്ടുണ്ട്.\nലോകാരോഗ്യ സംഘടനയുടെ മാനദണ്ഡം അനുസരിച്ച് രോഗബാധിതൻ്റെ പേരോ മറ്റു വിവരങ്ങളോ പുറത്തുവിട്ടിട്ടില്ല. ഇന്ത്യയുടെ അയല്‍രാജ്യങ്ങളായി നേപ്പാളിലും ശ്രീലങ്കയിലും നേരത്തെ കൊറോണ വൈറസ് ബാധ സ്ഥിരീകരിച്ചിരുന്നു.\nTags : AlertConfirmsCorona VirusKeralapositive caseunique timesUnique Times Malayalam\nPrevious Postനടിയെ ആക്രമിച്ച കേസിൻ്റെ വിചാരണ ഇന്ന് ആരംഭിച്ചു.\nNext Postബജറ്റ് 2020 : 2025ല് നാലുകോടി തൊഴിലും 2030ല് എട്ടുകോടി തൊഴിലും ലക്ഷ്യം.


Infosys techie Swathi murder: cops say accused mentally unstable | ശിക്ഷ കുറയും; ചെന്നൈ ടെക്കിയെ കൊന്ന പ്രതിക്ക് മാനസിക രോഗമെന്ന് പോലീസ് - Malayalam Oneindia\n36 min ago ‘ശാസ്ത്രം വിശ്വാസമല്ല,പുതിയ ആചാരങ്ങൾ ഉണ്ടാക്കാതിരിക്കുക'; ദി ഗ്രേറ്റ് ഇന്ത്യൻ കിച്ചണെതിരെ ഹരീഷ് പേരടി\nശിക്ഷ കുറയും; ചെന്നൈ ടെക്കിയെ കൊന്ന പ്രതിക്ക് മാനസിക രോഗമെന്ന് പോലീസ്\nUpdated: Mon, Jul 4, 2016, 8:41 [IST]\nചെന്നൈ: ചെന്നൈയില് ഇന്‍ഫോസിസ് ജീവനക്കാരിയെ കൊലപ്പെടുത്തിയ പ്രതിക്ക് മാനസിക രോഗമാണെന്ന് പോലീസിന്റെ കണ്ടെത്തല് പ്രതിക്ക് ലഭിക്കേണ്ട ശിക്ഷ കുറച്ചേക്കുമെന്ന് റിപ്പോര്‍ട്ട്. തിരുനെല്‍വേലി സ്വദേശിയായ രാം കുമാറിനെ കഴിഞ്ഞദിവസമാണ് പോലീസ് അറസ്റ്റ് ചെയ്തത്. പ്രതിയുടെ മാനസികാവസ്ഥ ശരിയല്ലെന്നാണ് പോലീസിന്റെ കണ്ടെത്തല്.\nഅതേസമയം, പ്രതിക്ക് കൊലക്കയര് വാങ്ങി നല്‍കണമെന്ന് സ്വാതിയുടെ ബന്ധുക്കള് പോലീസിനോട് അഭ്യര്‍ഥിച്ചു. ഞായറാഴ്ച വിളിച്ചുചേര്‍ത്ത പത്രസമ്മേളനത്തിലാണ് സ്വാതിയുടെ ബന്ധുക്കള് പ്രതിക്ക് കടുത്ത ശിക്ഷ നല്‍കണമെന്ന് അഭ്യര്‍ഥിച്ചത്. പ്രതിയെ പിടികൂടിയതിന് അവര് പോലീസിന് നന്ദി പ്രകടിപ്പിച്ചു. പ്രതിയുടെ ശിക്ഷ ഒരു തരത്തിലും ഇളവു നല്‍കരുതെന്ന് ബന്ധുക്കള് വ്യക്തമാക്കി.\nതാന് അപകടത്തിലാണെന്ന് സ്വാതിക്ക് ബോധ്യമുണ്ടായിരുന്നതായി സ്വാതിയുടെ ഒരു ബന്ധു പറഞ്ഞു. ഒരാള് തന്നെ പിന്തുടരുന്നുണ്ടെന്ന് സ്വാതി സുഹൃത്തുക്കളോട് പറഞ്ഞിരുന്നതായി അദ്ദേഹം പറഞ്ഞു. ഇന്‍ഫോസിസ് ഓഫീസിലേക്ക് പോകുന്നതിനിടെയാണ് സ്വാതി നുങ്കംപാക്കം റെയില്‍വേ സ്റ്റേഷനില് സ്വാതി കൊല്ലപ്പെടുന്നത്.\nസ്വാതിക്കടുത്തെത്തിയ പ്രതി കൈയ്യില് കരുതിയ ആയുധം കൊണ്ട് യുവതിയെ വെട്ടിവീഴ്ത്തുകയായിരുന്നു. സംഭവത്തിനുശേഷം രക്ഷപ്പെട്ട രാം കുമാറിനെ കഴിഞ്ഞദിവസമാണ് പിടികൂടിയത്. പ്രണയാഭ്യര്‍ഥന നിരസിച്ചതിനാണ് സ്വാതിയെ കൊലപ്പെടുത്തിയതെന്നാണ് പ്രതി പോലീസിന് നല്‍കിയ മൊഴി. പോലീസ് പിടിയിലാകുമെന്നുറപ്പോയപ്പോള് ആ്ത്മഹത്യയ്ക്ക് ശ്രമിച്ച ഇയാള് ഇപ്പോള് ആശുപത്രിയില് ചികിത്സയിലാണ്.\ninfosys techie murder കൊലപാതകം ചെന്നൈ ഇന്‍ഫോസിസ് പ്രതി അറസ്റ്റ്\nInfosys techie Swathi murder: cops say accused mentally unstable


എന്ന് സ്വന്തം മിത്ര... : ഭാഗം4| Metro Journal Online\nഎന്ന് സ്വന്തം മിത്ര… : ഭാഗം 4\nഅമറും മിത്രയും തിരിച്ചെത്തുമ്പോൾ അവരെ കാത്ത് ഫ്ളാറ്റിന് മുന്നിൽ ഒരാൾ ഉണ്ടായിരുന്നു.. കഴിഞ്ഞ രണ്ടുവർഷം ആയി അവരെ അന്വേഷിച്ചു വരാൻ ആരും ഉണ്ടായിട്ടില്ല… ദൂരെ നിന്നെ അയാളെ കണ്ടതോടെ അമറിന്റെ നടത്തത്തിന്റെ വേഗത കുറഞ്ഞു…. ആരാ അമറു അത്… നമ്മുടെ ഡോറിന് മുന്നിൽ…. മിത്ര ചോദിച്ചു… പപ്പ… ആനിയുടെ പപ്പ… അവനിൽ പിടിച്ചിരുന്ന അവളുടെ പിടി പെട്ടന്ന് തന്നെ വിട്ടു…. അവളുടെ നടത്തത്തിന്റെ വേഗത അവൾ പോലും അറിയാതെ കുറഞ്ഞു….\nഎങ്ങനെയൊക്കെയോ നടന്ന് അവർ ആയാൾക്കരികിൽ എത്തി…. നിങ്ങൾ വരാൻ ഇത്രയും വൈകും എന്ന് പ്രദീക്ഷിച്ചില്ല…. ഒരുമണിക്കൂർ ആയി നിൽക്കുന്നു… മുഖത്ത് ഒട്ടും ദേഷ്യം ഇല്ലാതെ ചിരിച്ചുകൊണ്ട് അയാൾ പറഞ്ഞു… സോറി പപ്പ… അമർ വേഗത്തിൽ വാതിൽ തുറന്നു…. ഇതാണ് മിത്ര അല്ലേ…. അയാൾ അമറിനെ നോക്കി പറഞ്ഞു…. അവൾ തലയാട്ടി… അങ്കിൾ വരൂ… അവൾ അയാളെ അകത്തേക്ക് ക്ഷണിച്ചു…. വേണ്ട… അമർ വരൂ എനിക്ക് നിന്നോട് അൽപ്പം സംസാരിക്കാൻ ഉണ്ട്….\nഅവൻ മിത്രയെ ഒന്ന് നോക്കി അയാൾക്കൊപ്പം പുറത്തേക്കിറങ്ങി…. ഗാർഡനിലെ ബെഞ്ചിൽ പരസ്പരം സംസാരിക്കാതെ അവർ ഇരുന്നു…. ആനിയെ വീണ്ടും കണ്ടു അല്ലേ…. അയാൾ ദൂരേക്ക് നോക്കി ചോദിച്ചു… മ്മ്…. അവൻ മൂളി… ഒട്ടും പ്രദീക്ഷിച്ചില്ല അല്ലേ… മ്മ്….. അവൾക്കിവിടേക്ക് ട്രാൻസ്ഫർ ആയി… ഞാൻ കുറേ പറഞ്ഞു നോക്കി അക്‌സെപ്റ് ചെയ്യണ്ട എന്ന്…. കേട്ടില്ല മ്മ്… നീ ആകെ മാറിപ്പോയി അമർ…. എനിക്കറിയുന്ന അമർ ഇങ്ങനെ ആയിരുന്നില്ല… ഒത്തിരി സംസാരിക്കുന്ന..\nഎല്ലാവരെയും ചിരിപ്പിക്കുന്ന…. എല്ലാവരെയും സ്നേഹിക്കാൻ മാത്രം അറിയുന്ന അമർ…. രണ്ടു വർഷം കൊണ്ട് നീ ഒത്തിരി മാറിപ്പോയി… അവൻ മറുപടി നൽകിയില്ല.. രണ്ടു വർഷങ്ങൾക്ക് മുൻപ് എനിക്കറിയുന്ന ഒരു അമർ ഉണ്ടായിരുന്നു…. അവന് വേണ്ടി ആണ് എന്റെ മകൾ ഇന്നും കാത്തിരിക്കുന്നത്… ഞാനും… നിന്നോട് ക്ഷമിക്കാൻ ഉള്ള ഒരു മനസ് ഇപ്പോഴും അവളിൽ ഉണ്ട്…. അത്രയേറെ സ്നേഹിച്ചതല്ലേ നിങ്ങൾ രണ്ടുപേരും…. എനിക്കറിയാം അവൾ നിന്നെ സ്നേഹിക്കുന്നതിന് എത്രയോ മുന്നെ നീ അവളെ സ്നേഹിച്ചിരുന്നു….\nആ നിനക്ക് എങ്ങനെ സാധിച്ചു അവളെ ഒഴിവാക്കാൻ…. നീ നിന്റെ മനസാക്ഷിയോട് ചോദിച്ചു നോക്ക് മിത്ര എപ്പോഴെങ്കിലും നിന്റെ ആനിക്ക് പകരം ആയിട്ടുണ്ടോ എന്ന്…. അമറിന് മറുപടി ഇല്ലായിരുന്നു…. എന്റെ മകളുടെ വേദന കാണാൻ ഉള്ള ശക്തി ഇല്ലാത്തത് കൊണ്ടാണ് വീണ്ടും നിന്നോട് യാചിക്കാൻ വന്നത്.. എനിക്കുറപ്പുണ്ട് നീ ആനിയിലേക്ക് തിരിച്ചുവരാൻ ആഗ്രഹിക്കുന്ന ഒരു ദിവസം വരും… പക്ഷെ അപ്പോഴേക്കും കാലം ഒത്തിരി വൈകി പോയിരിക്കും… കൂടുതൽ ഒന്നും പറയാതെ അയാൾ എണീറ്റ് പോയി….\nഅമർ അവിടെ ചാരി ഇരുന്നു…. കരയാൻ വെമ്പി നിൽക്കുന്ന കണ്ണുകൾ അടച്ചു… അവന്റെ ഓർമ്മകൾ വർഷങ്ങൾക്ക് മുന്നെ ഉള്ള അവന്റെ ഹൈസ്ക്കൂൾ കാലങ്ങളിലേക്ക് പോയി… ആ പാവം ഒമ്പതാം ക്ലാസ്സുകാരനിലേക്ക്.. …. അതൊരു ജൂൺ മാസം ആയിരുന്നു… സ്കൂൾ തുറന്നു രണ്ടുദിവസമേ ആയിട്ടുള്ളു…. മഴക്കാലം അതിന്റെ വരവറിയിച്ച സമയം…. ആ വലിയ ഗവണ്മെന്റ് സ്കൂളിന്റെ നാലുഭാഗങ്ങളിലും ആയുള്ള ഓടിട്ട കെട്ടിടങ്ങളിൽ കുട്ടികൾ തണുത്ത് വിറച്ചിരുന്നു പഠിക്കുന്ന സമയം….\nമഴ വല്ലാതെ കൂടിയപ്പോൾ കുട്ടികളുടെ സന്തോഷം എന്ന പോലെ നീണ്ട മണി മുഴങ്ങി…. എല്ലാവരും കുടയും ബാഗുമായി വീട്ടിലേക്കോടിപോകുന്നതും നോക്കി അവൻ നിന്നു… അവരെ എല്ലാം കാത്തിരിക്കാൻ ഒരു വീടുണ്ട്… അമ്മയുണ്ട്… കുഞ്ഞനുജന്മാരും അനുജത്തിയും ഉണ്ട്…. ആരും ഇല്ലാത്ത തനിക്ക് എല്ലാം ഈ സ്കൂൾ ആണ്…. അവൻ ഈർപ്പം തങ്ങി നിൽക്കുന്ന പൊളിഞ്ഞു തുടങ്ങിയ ചുവരിൽ കൈ വലിച്ചു കൊണ്ട് നടന്നു…. ഇടിയും മിന്നലും ഓരോ നിമിഷവും ശക്തമായി കൊണ്ടിരിക്കുകയാണ്…\nമഴ മാറിയിട്ട് മെല്ലെ പോവാം എന്നവൻ തീരുമാനിച്ചു…. വരാന്തയുടെ അറ്റത്ത് ചാഞ്ഞു നിൽക്കുന്ന പേരമരത്തിലെ പേരക്കകളിൽ ആയിരുന്നു അവന്റെ കണ്ണ്… കയ്യെത്തുന്ന ദൂരത്തുള്ള ആ പേരക്ക അവൻ ചാടി പറിച്ചു… പകുതി പഴുത്ത ആ പേരക്കയും കടിച്ചുകൊണ്ട് അവൻ നടന്നു…. എട്ട് ബി ക്ലാസ്സിന് മുന്നിൽ എത്തിയപ്പോൾ അവൻ ഒരു നിമിഷം അവിടെ നിന്നു… ആർത്തുപെയ്യുന്ന മഴയുടെ ഇടയിലും ഒരു നേരത്ത കരച്ചിൽ അവൻ കേട്ടൂ… അവൻ ജനലിലൂടെ തല ഉള്ളിലേക്കിട്ടൂ….\nഏറ്റവും പുറകിലെ മൂലയിൽ ഒരു പെൺകുട്ടി കാലിൽ മുഖം പൂഴ്ത്തി കരഞ്ഞുകൊണ്ട് ഇരിക്കുകയാണ്… അവളുടെ സ്വർണനിറമുള്ള മുടി നോക്കി അവൻ ഒരു നിമിഷം നിന്നു…. കുട്ടി എന്തിനാ കരയുന്നേ… അവൻ അവൾക്കരികിൽ മുട്ട് കുത്തി ഇരുന്നു ചോദിച്ചു…. അവൾ മുഖം ഉയർത്തി… കരഞ്ഞു കലങ്ങിയ ആ നീലക്കണ്ണുകളിൽ അവന്റെ കണ്ണുകളും ഉടക്കി…. ജീവിതത്തിൽ ഇതുവരെ അവൻ ഇത്രയും മനോഹരമായ കണ്ണുകൾ കണ്ടിട്ടില്ലായിരുന്നു….\nഅവളുടെ മുഖം കരഞ്ഞു കരഞ്ഞു ചുവന്നിരുന്നു.. തുടുത്ത ആപ്പിൾ പോലെ…. അവൻ അവളെ കണ്ണെടുക്കാതെ നോക്കി… താൻ എന്നോ വായിച്ച കഥയിലെ നായിക സിൻഡ്രല്ലയെ അവന് ഓർമ്മ വന്നു…. അവളുടെ കവിളുകൾ പിടിച്ചു വലിക്കാൻ അവന് കൊതി തോന്നി… എനിക്ക്.. എനിക്ക് തണ്ടർ പേടിയാ… അവൾ കണ്ണീർ തുടച്ചു കൊണ്ട് പറഞ്ഞു… അത്രേ ഉള്ളോ…. ഇത് മഴക്കാലം അല്ലേ.. ഇനി എന്നും ഇങ്ങനെ ആവും… കുട്ടിക്ക് വേഗം വീട്ടിലേക്ക് പോയ്കൂടായിരുന്നോ… എന്നെ കൂട്ടാൻ പപ്പ വരും എന്ന് പറഞ്ഞിട്ടുണ്ട്…. അഞ്ചുമണിക്ക്… അത് വരെ സ്കൂളിൽ ഇരുന്നാൽ മതി എന്നാ പപ്പ പറഞ്ഞേ…\n← ഹിമാചൽപ്രദേശ് മുഖ്യമന്ത്രി ജയ്‌റാം താക്കൂറിന് കൊവിഡ് സ്ഥിരീകരിച്ചു\nഭദ്ര IPS : ഭാഗം3→


ഇടതിനെതിരെ കടുപ്പിച്ച് രാഹുൽ, അമിത് ഷാ വയനാട്ടിൽ, വടക്ക് അടിയൊഴുക്ക് ശക്തം | kerala assembly elections 2021 rahul gandhi amit shah in north kerala general picture\nഇടതിനെതിരെ കടുപ്പിച്ച് രാഹുൽ, അമിത് ഷാ വയനാട്ടിൽ, വടക്ക് അടിയൊഴുക്ക് ശക്തം\nകഴിഞ്ഞ ദിവസം വരെ ഇടതുപക്ഷത്തെ സഹോദരപക്ഷമെന്ന് വിശേഷിപ്പിച്ചിരുന്ന രാഹുൽഗാന്ധി കൊയിലാണ്ടിയിൽ സിപിഎമ്മിനെതിരെ നടത്തിയത് ശക്തമായ കടന്നാക്രമണമാണ്. ബിജെപിയും സിപിഎമ്മും ചങ്ങാതിമാരാണെന്ന് രാഹുൽ പറയുന്നത് ദേശീയതലത്തിൽ സിപിഎമ്മുമായി കോൺഗ്രസിനുള്ള കൂട്ടുകെട്ട് തൽക്കാലം മറന്നാണ്.\nKozhikode, First Published Apr 3, 2021, 3:19 PM IST\nകോഴിക്കോട്: കോൺഗ്രസ് മുക്തഭാരതമെന്ന് പറയുന്ന മോദി സിപിഎം മുക്തഭാരതമെന്ന ചോദ്യം എന്ത് കൊണ്ടുന്നയിക്കുന്നില്ല എന്ന് രാഹുൽഗാന്ധി. ആർഎസ്എസ് ഭീഷണിയായി കാണുന്നത് കോൺഗ്രസിനെ മാത്രമായത് കൊണ്ടാണിതെന്നും രാഹുൽ കൊയിലാണ്ടിയിലെ പൊതുയോഗത്തിൽ തുറന്നടിച്ചു. കേന്ദ്ര ആഭ്യന്തരമന്ത്രി അമിത് ഷായും ഇന്ന് വയനാട്ടിലും കോഴിക്കോടും പ്രചാരണത്തിനിരിക്കെ പല മണ്ഡലങ്ങളിലും മൽസരം മുറുകി. അടിയൊഴുക്കുകളും ശക്തമായേക്കുമെന്നാണ് സൂചന.\nകഴിഞ്ഞ ദിവസം വരെ ഇടതുപക്ഷത്തെ സഹോദരപക്ഷമെന്ന് വിശേഷിപ്പിച്ചിരുന്ന രാഹുൽഗാന്ധി കൊയിലാണ്ടിയിൽ സിപിഎമ്മിനെതിരെ നടത്തിയത് ശക്തമായ കടന്നാക്രമണമാണ്. ബിജെപിയും സിപിഎമ്മും ചങ്ങാതിമാരാണെന്ന് രാഹുൽ പറയുന്നത് ദേശീയതലത്തിൽ സിപിഎമ്മുമായി കോൺഗ്രസിനുള്ള കൂട്ടുകെട്ട് തൽക്കാലം മറന്നാണ്. ന്യൂനപക്ഷങ്ങൾ സംരക്ഷകരായി സിപിഎമ്മിനെ കാണേണ്ടതില്ല എന്നതാണ് രാഹുൽ ഗാന്ധി ഉദ്ദേശിച്ച മറ്റൊരു കാര്യം.\nകൊയിലാണ്ടിക്ക് പുറമേ, കുറ്റ്യാടി മണ്ഡലത്തിലെ പുറമേരിയിലും രാഹുലെത്തി. സീറ്റ് നിലനിർത്താൻ ലീഗ് കടുത്ത പോരാട്ടം നടത്തുന്ന മണ്ഡലമാണ് കുറ്റ്യാടി. കണ്ണൂരിലെ മലയോരമണ്ഡലങ്ങളിലും രാഹുലിന്‍റെ വരവ് വലിയ പ്രതീക്ഷയാണുണ്ടാക്കുന്നത്. ബിജെപിക്ക് വലിയ പ്രതീക്ഷയുള്ള കോഴിക്കോട് മണ്ഡലത്തിൽ അമിത് ഷായുടെ വരവ് വോട്ട് കൊണ്ട് വരുമെന്നാണ് നേതാക്കളുടെ വിലയിരുത്തൽ. നിർമ്മലാ സീതാരാമൻ പാലക്കാട്ട് പ്രചാരണം നടത്തി. ശബരിമലയും സോളാർ വിവാദവുമുയർത്തിയായിരുന്നു നിർമ്മലയുടെ പ്രചാരണവിഷയം.\nമുഖ്യമന്ത്രി ധർമടത്ത് ഇന്ന് തന്‍റെ മണ്ഡലത്തിലെത്തിയെങ്കിലും പൊതുപരിപാടികളിൽ പങ്കെടുത്തില്ല. സിപിഎമ്മിന്റെ പ്രമുഖനേതാക്കളെല്ലാം പരസ്യപ്രചാരണപരിപാടികൾ പൂർത്തിയാക്കിക്കഴിഞ്ഞു.\n60 സീറ്റുകളുള്ള വടക്കൻ കേരളത്തിൽ അവസാനമണിക്കൂറികളിൽ പകുതിയിലധികം സീറ്റുകളിൽ തീ പാറുന്ന പോരാട്ടമാണ്. ഉദുമ, കണ്ണൂർ, കൂത്ത് പറമ്പ്, വടകര, കോഴിക്കോട് നോർത്ത് കൊടുവള്ളി, തിരുവമ്പാടി, താനൂർ, പട്ടാമ്പി തുടങ്ങിയ സിറ്റിംഗ് സീറ്റുകളിൽ ഇടതുപക്ഷം കടുത്ത വെല്ലുവിളി നേരിടുന്നു. മഞ്ചേശ്വരം, പേരാവൂർ, അഴീക്കോട്, കുറ്റ്യാടി, പെരിന്തൽമണ്ണ, മങ്കട, തൃത്താല, പാലക്കാട് എന്നീ സിറ്റിംഗ് സീറ്റുകളിൽ യുഡിഎഫും വിയർക്കുകയാണ്. നിലമ്പൂരിലും കൽപ്പറ്റയിലും കൊയിലാണ്ടിയിലും മാനന്തവാടിയിലും ഒറ്റപ്പാലത്തും കോഴിക്കോട് സൌത്തിലും തവനൂരിലും മൽസരം മുറുകിയതോടെ പ്രവചനം എളുപ്പമല്ലാതായി.\nബിജെപി മഞ്ചേശ്വരത്തും ഷൊർണ്ണൂരിലും മലമ്പുഴയിലും പാലക്കാട്ടും കടുത്ത മൽസരം കാഴ്ച വെയ്ക്കുന്നുണ്ട്. ക്രിസ്ത്യൻ, മുസ്ലിം വോട്ടുകളിലും കോൺഗ്രസ്, സിപിഎം വോട്ടുകളിലും പല കാരണങ്ങളാൽ അടിയൊഴുക്ക് ഉണ്ടായേക്കാം. സ്ഥാനാർത്ഥികളെച്ചൊല്ലിയുള്ള സാമുദായിക ചേരിതിരിവ് വോട്ടെടുപ്പിലും പ്രകടമായേക്കും.\nവയനാട്ടിലും പാലക്കാട്ടും കണ്ണൂരിലെ മലയോരമേഖലയിലും കോൺഗ്രസിനകത്ത് നിന്ന് നിഷേധവോട്ടുകൾക്ക് സാധ്യതയുണ്ട്. പൊന്നാനിയിലും കണ്ണൂരിലും കോഴിക്കോട്ടും പാലക്കാട്ടും വോട്ട് ചോരാതിരിക്കാൻ സിപിഎം കടുത്ത പരിശ്രമത്തിലാണ്. പാർട്ടിയിലെ ഗ്രൂപ്പ് സമവാക്യങ്ങൾ വോട്ടെടുപ്പിൽ പ്രതിഫലിക്കാതിരിക്കാൻ ബിജെപിയും ശ്രമിക്കുന്നു. വാട്സാപ്പിലൂടെയും സമൂഹമാധ്യമങ്ങളിലുടെയും പ്രചരിക്കുന്ന അഭ്യൂഹങ്ങളും പഴയ വാർത്തകളും വോട്ട് ചോർത്താനുള്ള വഴിയായി മൂന്ന് മുന്നണികളും ഉപയോഗിക്കുന്നു.\nLast Updated Apr 3, 2021, 5:39 PM IST


കറിയൊന്നും വേണ്ട ഗോതമ്പ്പൊടികൊണ്ട് എളുപ്പത്തിൽ ഒരു ബ്രേക്ഫാസ്റ് 👌👌 - Classic Movies\nകറിയൊന്നും വേണ്ട ഗോതമ്പ്പൊടികൊണ്ട് എളുപ്പത്തിൽ ഒരു ബ്രേക്ഫാസ്റ് 👌👌\nഎന്നും ഒരേ ബ്രേക്ഫാസ്റ്റ് തന്നെ കഴിച്ചു മടുത്തോ. എങ്കിൽ വ്യത്യസ്തമായ ഒരു പലഹാരം പരിചയപ്പെട്ടാലോ. വ്യത്യസ്തത എല്ലാവർക്കുമിഷ്ടമാണ് അല്ലെ. ഗോതമ്പ്പൊടി ഉപയോഗിച്ച് വളരെ എളുപ്പത്തിൽ കിടിലൻ ബ്രേക്ഫാസ്റ്റ് എങ്ങനെയാണ് തയ്യാറാക്കുന്നതെന്ന് പരിചയപ്പെടാം.\nകറിയൊന്നും ഇല്ലാതെ തന്നെ കഴിക്കാൻ പറ്റിയ ടേസ്റ്റിയായ ഒരു പലഹാരമാണിത്. എങ്ങനെയാണ് തയ്യാറാക്കുന്നതെന്ന് വിശദമായി വീഡിയോയിൽ പറഞ്ഞുതരുന്നുണ്ട്. ഈ വീഡിയോ നിങ്ങൾക്കെല്ലാവർക്കും വളരെയധികം ഉപകാരപ്രദമാകുമെന്ന് കരുതുന്നു.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Shams Easy Recipes Malayalam ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. video credit : Shams Easy Recipes Malayalam\nഒരു തവണ ഉരുളക്കിഴങ്ങ് കൊണ്ട് ഇതുപോലെ ഉണ്ടാക്കി നോക്കൂ 👌👌 ചില്ലി പൊട്ടറ്റോ 😋😋


ജീവന് വച്ച് മാമാങ്കം; ഇന്ത്യന് സിനിമയിലെ വലിയ സെറ്റുകളിലൊന്ന് ഒരുങ്ങുന്നു | Mamangam | Mammootty\nസ്വന്തം ലേഖകൻ April 17, 2019 03:46 PM IST\nവിവാദങ്ങള് താണ്ടിയൊരുങ്ങുന്ന മാമാങ്കത്തിനായി കാത്തിരിക്കുകയാണ് മമ്മൂട്ടി ആരാധകർ. എം.പദ്മകുമാറിന്റെ സംവിധാനത്തില് ചിത്രത്തിന്റെ ഷൂട്ടിംഗ് പുരോഗമിക്കുകയാണ്. 18 ഏക്കര് വിസ്തൃതിയില് ചിത്രത്തിനായുള്ള കൂറ്റന് സെറ്റുയരുകയാണ്. ഇന്ത്യൻ സിനിമയിലെ തന്നെ ഏറ്റവും വലിയ സെറ്റ് വർക്കാണ്.\nകണ്ണൂർ, എറണാകുളം, ഒറ്റപ്പാലം, അതിരപ്പിള്ളി, എന്നിവിടങ്ങളിലായി ഷൂട്ടിംഗ് പൂർത്തിയാക്കി അവസാനത്തെ വലിയ ഷെഡ്യൂളിലേക്ക് അടുക്കുകയാണ് മാമാങ്കം. ഇന്ത്യന് സിനിമയിലെ ഏറ്റവും വലിയ സെറ്റ് വര്‍ക്കുകളിലൊന്നാണ് ചിത്രത്തിനായി ഒരുക്കിയിരിക്കുന്നതെന്നത് ആകാംക്ഷയേറ്റുന്നു. സാമൂതിരി ഭരണ കാലഘട്ടത്തിലെ ചാവേറുകളുടെയും മാമാങ്കത്തിന്റെയും കഥ പറയുന്ന സിനിമയില് മമ്മൂട്ടിക്ക് പുറമേ ഉണ്ണി മുകുന്ദനുമുണ്ട്. ചന്ദ്രോത്ത് പണിക്കര് എന്ന കഥാപാത്രത്തെയാണ് ഉണ്ണി സിനിമയില് അവതരിപ്പിക്കുന്നത്.\nകനിഹയും അനു സിത്താരയുമാണ് പ്രധാന സ്ത്രീ കഥാപാത്രങ്ങളെ അവതരിപ്പിക്കുന്നത്. തരുണ് രാജ് അറോറ, പ്രാചി ടെഹ്ലാന്, സുദേവ് നായര്, സിദ്ദിഖ്, അബു സലിം, സുധീര് സുകുമാരന് എന്നിവരും ചിത്രത്തിലുണ്ട്. കാവ്യ ഫിലിംസിന്റെ ബാനറില് വേണു കുന്നപ്പള്ളിയാണ് ചിത്രം നിര്‍മ്മിക്കുന്നത്.


CONSOLACE - Counselling Sevices at Trivandrum and Kottayam, Kerala - Family and Child Counselling | ഒളിച്ചോട്ടങ്ങൾക്ക് പിന്നിൽ...\nഅടുത്തിടെ എന്‍റെ കൗണ്‍സിലിങ് സെന്‍ററിലെത്തിയവരില് ഒരാള് ജിതേഷാണ്. നഗരത്തില് ഒരു മെഡിക്കല്‍ഷോപ്പ് നടത്തുകയാണ് അയാള്. ഭാര്യ ഒരു സ്വകാര്യ സ്ഥാപനത്തില് സൂപ്പര്‍വൈസറായിരുന്നു. ഇവര് വിവാഹിതരായിട്ട് പന്ത്രണ്ട് വര്‍ഷം കഴിഞ്ഞു. രണ്ടു പെണ്‍മക്കളാണ് അവര്‍ക്ക്. ഇരുവരും നഗരത്തിലെ ഒരു പ്രമുഖ സ്കൂളില് പഠിക്കുന്നു. പറയത്തക്ക പ്രശ്നങ്ങളൊന്നുമില്ലാതെ കുടുംബജീവിതം സന്തോഷകരമായി മുന്നോട്ടു പോകുകയായിരുന്നു. അതിനിടെ ഒരു ദിവസം ഭാര്യ ഏറെ വൈകിയിട്ടും ജോലിയില് നിന്ന് മടങ്ങിയെത്തിയില്ല. അമ്മയെ കാണാതായപ്പോള് മക്കള് അച്ഛനെ വിളിച്ചു കാര്യം പറഞ്ഞു. മൊബൈലില് വിളിച്ചപ്പോള് അത് സ്വിച്ച് ഓഫ് ചെയ്തിരിക്കുകയായിരുന്നു. അയാള് ഭാര്യ ജോലി ചെയ്തിരുന്ന സ്ഥാപനത്തിലെത്തി തിരക്കിയെങ്കിലും സമയത്തിന് തന്നെ അവിടെ നിന്ന് ഇറങ്ങി എന്ന മറുപടിയാണ് ലഭിച്ചത്. ഭാര്യ പോകാനിടയുള്ള സുഹൃത്തുക്കളുടേയും ബന്ധുക്കളുടേയും വീടുകളില് തിരക്കിയെങ്കിലും അവിടെയൊന്നും അവര് എത്തിയിട്ടില്ലായിരുന്നു. തുടര്‍ന്ന് ബന്ധുക്കളുടെ ഉപദേശപ്രകാരം അയാള് പൊലീസില് പരാതിപ്പെട്ടു. പൊലീസ് നടത്തിയ അന്വേഷണത്തില് ഭാര്യ, അവര് ജോലി ചെയ്തിരുന്ന സ്ഥാപനത്തിലെ ഒരു ജീവനക്കാരനോടൊപ്പം ഒളിച്ചോടിയതായി കണ്ടെത്തി. കുറച്ചു കാലമായി പ്രണയത്തിലായിരുന്ന ഇരുവരും മുന്‍കൂട്ടി ആസൂത്രണം ചെയ്ത് നടപ്പിലാക്കിയ പദ്ധതിയനുസരിച്ചാണ് നാടു വിട്ടത്. പൊലീസ് ഇടപെട്ട് അവരെ തിരികെയെത്തിച്ചെങ്കിലും ഭാര്യ ജിതേഷിനൊപ്പം ജീവിക്കാന് താത്പര്യമില്ലെന്ന നിലപാടാണ് സ്വീകരിച്ചത്. കേസും കോടതിയുമായി കാര്യങ്ങള് ഒരു വഴിയ്ക്ക് മുന്നോട്ടു നീങ്ങുന്നുണ്ടെങ്കിലും ജിതേഷ് മാനസികമായി ആകെ തകര്‍ന്നു പോയി. ജീവനുതുല്യം സ്നേഹിച്ച ഭാര്യ മറ്റൊരാളോടൊപ്പം പോയത് അയാള്‍ക്ക് ഉള്‍ക്കൊള്ളാന് കഴിഞ്ഞില്ല. തന്‍റെ പെണ്‍മക്കളുടെ ഭാവിയെ കുറിച്ചോര്‍ത്തും അയാള് ആശങ്കപ്പെട്ടു. പുറത്തേയ്ക്ക് ഇറങ്ങാനോ നാട്ടുകാരെ അഭിമുഖീകരിക്കാനോ അയാള് ഭയന്നു. മക്കളെ സ്കൂളിലും അയച്ചില്ല. കാര്യങ്ങള് മനസ്സിലാക്കിയ ബന്ധുക്കളില് ചിലരാണ് അയാളെ എന്‍റെ അടുക്കലെത്തിച്ചത്. കാര്യങ്ങള് കേട്ടപ്പോള് ജിതേഷിന് ചെറിയൊരു ഭാഗ്യം ഒപ്പമുണ്ടെന്നാണ് എനിക്കു തോന്നിയത്. കാരണം അയാള്‍ക്ക് ഭാര്യയെ മാത്രമേ നഷ്ടപ്പെട്ടിട്ടുള്ളൂ. സ്വന്തം ജീവനും മക്കളേയും നഷ്ടപ്പെട്ടിട്ടില്ല. കാമുകനൊപ്പം ജീവിക്കാന് വേണ്ടി ഭര്‍ത്താവിനേയും മക്കളേയും നിഷ്കരുണം കൊലപ്പെടുത്തിയ എത്രയോ കഥകള് അടുത്തകാലത്ത് പത്രങ്ങളില് നാം വായിച്ചിരിക്കുന്നു. എല്ലാ സുഖസൗകര്യങ്ങളുടേയും നടുവില് ജീവിക്കുന്നവര് പോലും ഒരു സുപ്രഭാതത്തില് എല്ലാം ഉപേക്ഷിച്ച് മറ്റൊരാള്‍ക്കൊപ്പം പോയി എന്നറിയുമ്പോള് കേള്‍ക്കുന്നവര്‍ക്ക് അത്ഭുതം തോന്നാം. എന്നാല് അവര് ആ തീരുമാനത്തിലേയ്ക്ക് എത്താനിടയായ സാഹചര്യങ്ങള് വിശകലനം ചെയ്യാന് ആരും താത്പര്യം കാണിക്കാറില്ല.\nനല്ല ജീവിതസാഹചര്യങ്ങളും സമൂഹത്തില് മാന്യമായ സ്ഥാനവും ഉള്ളവര് ഒളിച്ചോടുമ്പോള് വീട്ടുകാര്‍ക്കും നാട്ടുകാര്‍ക്കും ഉണ്ടാകുന്ന ഞെട്ടല് ചെറുതല്ല. യാതൊരു പ്രശ്നങ്ങളുമില്ലാത്തപ്പോള് എന്തിന് ഇവര് ഇത് ചെയ്തു എന്നായിരിക്കും അവരുടെ ചോദ്യം. മറ്റൊരു ബന്ധത്തില് അകപ്പെട്ടു പോകുന്നവര് വരുംവരായ്കകളെ പറ്റി അധികം ചിന്തിക്കാറില്ലെന്നതാണ് സത്യം. അവര് കാര്യങ്ങളെ യാഥാര്‍ത്ഥ്യബോധത്തോടെ നോക്കി കാണുന്നവര് ആയിരിക്കില്ല. മറ്റൊരാളിലേയ്ക്ക് ആകര്‍ഷിക്കപ്പെട്ടു കഴിഞ്ഞാല് ആ ബന്ധത്തില് നിന്ന് ലഭിക്കുന്ന സുഖവും സന്തോഷവും മാത്രമാണ് അവരുടെ മനസ്സില് ഉണ്ടാകുക. മിക്ക ബന്ധങ്ങളും ഒരു ഫോണ് വിളിയില് ആരംഭിച്ച് പിന്നീട് പിരിയാന് കഴിയാത്ത തലത്തിലേയ്ക്ക് വളരുന്നവയാണ്. ജീവിതത്തിലേയ്ക്ക് കടന്നു വരുന്ന ആ വ്യക്തിയുടെ സ്വഭാവമോ ജീവിതസാഹചര്യങ്ങളോ ജോലിയോ പോലും പലപ്പോഴും ഇവര് കണക്കിലെടുക്കാറില്ല. ഏതെങ്കിലും സാഹചര്യത്തില് ഇത്തരമൊരു ബന്ധത്തില് അകപ്പെട്ടു പോയാല് പിന്നീട് അവര് എടുക്കുന്ന തീരുമാനങ്ങളെല്ലാം വൈകാരികമായിരിക്കും. ഭര്‍ത്താവ്, കുട്ടികള്, വീട് എന്നതില് നിന്ന് പുറത്തു കടന്ന് താനും ആ വ്യക്തിയും മാത്രം ഉള്ളൊരു ലോകത്തിലായിരിക്കും അവരുടെ ജീവിതം. വെറുമൊരു ആകര്‍ഷണം എന്നതിനപ്പുറം ഇവര് തമ്മില് ആഴത്തിലുള്ള സ്നേഹബന്ധം ഉണ്ടാകാനുള്ള സാധ്യത വിരളമാണ്. അതുകൊണ്ടു തന്നെ മിക്കബന്ധങ്ങളുടേയും അവസാനം മറ്റൊരു വേര്‍പിരിയലോ ആത്മഹത്യയോ തന്നെയാവും. തുടക്കത്തില് തന്നെ തിരിച്ചറിഞ്ഞാല് ഇവരെ ജീവിതത്തിലേയ്ക്ക് മടക്കി കൊണ്ടു വരാന് എളുപ്പമാണെങ്കിലും ബന്ധം മുറുകിയാല് കാര്യങ്ങള് കൈവിട്ടു പോകും.\nപ്രായം ഒരു ഘടകമാണ്\nവിവാഹം കഴിഞ്ഞ് മക്കള് മുതിര്‍ന്നു കഴിഞ്ഞാല് ജീവിതത്തിലെ എല്ലാ ദിവസവും ഒരു പോലെയാകുന്നു എന്നൊരു തോന്നല് ചില സ്ത്രീകള്‍ക്കെങ്കിലും ഉണ്ടാകും. കുടുംബത്തിലെ ഉത്തരവാദിത്വങ്ങള് ക്കപ്പുറം ജോലിയോ ബിസിനസ്സോ ഒന്നും ഇല്ലാതിരിക്കുന്ന വീട്ടമ്മമാര്‍ക്കാണ് ഈ സമയത്ത് ജീവിതം കൂടുതല് വിരസമായി അനുഭവപ്പെടുക. ഭര്‍ത്താവും മക്കളും ജോലിയും പഠനവുമായി തിരക്കിലാവുകയും വെറുതെ സംസാരിച്ചിരിക്കാന് പോലും വീട്ടില് ആരും ഇല്ലാത്ത അവസ്ഥ വരികയും ചെയ്യുമ്പോള് മടുപ്പ് അനുഭവപ്പെടുന്നത് സ്വാഭാവികമാണ്. ഇതിനു പുറമേ പ്രായം കൂടുന്തോറും തന്‍റെ സൗന്ദര്യവും ആകര്‍ഷകത്വവും നഷ്ടപ്പെടുന്നു എന്നൊരു ചിന്തയും ഇവരുടെ മനസ്സിനെ അലട്ടുന്നുണ്ടാകും. ജോലിത്തിരക്കുകള്‍ക്കിടയില് സ്നേഹപൂര്‍വമുള്ള സംസാരങ്ങള് കുറയുകയും ലൈംഗികബന്ധത്തില് പഴയതു പോലെ താത്പര്യം കാണിക്കാതിരിക്കുകയും ചെയ്താല് അത് ഭര്‍ത്താവിന് തന്നോടുള്ള താത്പര്യക്കുറവായേ ഇവര് കണക്കാക്കൂ. ജീവിതത്തിലെ നല്ല ദിനങ്ങള് അവസാനിച്ചു എന്ന തോന്നലില് ജീവിക്കുമ്പോഴായിരിക്കാം പുതിയൊരാള് ജീവിതത്തിലേയ്ക്ക് കടന്നു വരുന്നത്. അയാളുടെ വാക്കുകളുടെ മാധുര്യവും ഫോണ്‍സംഭാഷണങ്ങളും കഴിഞ്ഞു പോയ കാലം തിരികെ വരുന്നു എന്നൊരു പ്രതീതി സൃഷ്ടിക്കും. ദിവസവും കാണുന്ന ഭര്‍ത്താവ് തന്‍റെ കുറ്റങ്ങളും കുറവുകളും മാത്രം പറയുമ്പോള് ജീവിതത്തിലേയ്ക്ക് കടന്നു വന്ന പുതിയയാള് തന്‍റെ സൗന്ദര്യത്തേയും കഴിവിനേയും അംഗീകരിക്കുന്നതും പുതിയ ബന്ധത്തിലേയ്ക്ക് ഇവര് എളുപ്പത്തില് ആകര്‍ഷിക്കപ്പെടാന് കാരണമാകും. ആദ്യം ഒരു കൗതുകമെന്ന പോലെ തുടങ്ങുന്ന ബന്ധം ഭര്‍ത്താവും വീട്ടുകാരും അറിയാതെ വളര്‍ന്ന് ഒടുവില് ഒളിച്ചോട്ടത്തില് കലാശിക്കുകയാണ് ചെയ്യുന്നത്. 'വെറുതെയിരിക്കുന്നവന്‍റെ തലച്ചോറ് ചെകുത്താന്‍റെ പണിപ്പുരയാണെന്ന (An Idle Brain is Devil's Workshop) ചൊല്ലാണ് ഇവിടെ പ്രസക്തം. ജീവിതത്തിന്‍റെ ഓരോ കാലഘട്ടങ്ങളിലും ഏതെങ്കിലും കാര്യങ്ങളില് വ്യാപൃതരായില്ലെങ്കില് അനാവശ്യമായ ചിന്തകള് നമ്മുടെ മനസ്സിലേയ്ക്ക് കയറി വരും. സ്ഥിരവരുമാനം ഉള്ള ജോലിയോ ബിസിനസ്സോ ചെയ്യാനായില്ലെങ്കിലും പുതിയകാര്യങ്ങള് പഠിക്കാനോ സന്നദ്ധസംഘടനകളുമായി ചേര്‍ന്ന് ജീവകാരുണ്യപ്രവര്‍ത്തനങ്ങള്‍ക്കോ ഒക്കെ സമയം വിനിയോഗിക്കാം.\nഇത്തരം ബന്ധങ്ങളില് അകപ്പെട്ടു പോകുന്നവരില് ചിലര്‍ക്കെങ്കിലും പിന്നീട് യാഥാര്‍ത്ഥ്യബോധം ഉണ്ടാകുമ്പോള് അതില് നിന്ന് മോചനം നേടണമെന്ന ആഗ്രഹം ഉണ്ടാകും. എന്നാല് പലര്‍ക്കും അതിന് കഴിയാറില്ലെന്നതാണ് സത്യം. മറുഭാഗത്തു നിന്നുള്ള ഭീഷണിയോ ഭയമോ ഒക്കെയാണ് കാരണം. സാഹചര്യവശാല് ഉടലെടുക്കുന്ന ബന്ധങ്ങള്‍ക്കപ്പുറം മനപൂര്‍വം സൗഹൃദം സ്ഥാപിച്ച് സ്ത്രീകളില് നിന്ന് പണവും സ്വര്‍ണ്ണവും തട്ടിയെടുത്ത് മുങ്ങുന്നവരും ഉണ്ടെന്നുള്ളത് മറ്റൊരു വശം. വെറുമൊരു സൗഹൃദത്തില് തുടങ്ങി പിന്നീട് പിരിയാന് പറ്റാത്ത പ്രണയത്തില് എത്തിനില്‍ക്കുന്ന ബന്ധങ്ങളുടെ കാര്യമെടുത്താല് പോലും പെട്ടന്നൊരു ദിവസം അതില് നിന്ന് പിډാറുക എളുപ്പമല്ല. നടന്നതെല്ലാം ഭര്‍ത്താവിനേയും വീട്ടുകാരേയും അറിയിക്കുമെന്ന ഭീഷണി ഒന്നു മാത്രം മതി അവരുടെ പിډാറ്റത്തെ തടഞ്ഞു നിര്‍ത്താന്. ചെയ്ത പ്രവര്‍ത്തി തെറ്റായി പോയി എന്ന് തിരിച്ചറിഞ്ഞാല് അത് തിരുത്താനുള്ള ആര്‍ജ്ജവമാണ് ഇവിടെ ആവശ്യം. കൂടുതല് കുഴപ്പത്തിലേയ്ക്ക് നീങ്ങുന്നതിന് മുന്‍പ് കാര്യങ്ങള് തുറന്നു പറഞ്ഞാല് ഭര്‍ത്താവിന് നിങ്ങളെ മനസ്സിലാക്കാന് കഴിഞ്ഞേക്കാം. എന്നാല് നേരിട്ട് കാര്യങ്ങള് പറഞ്ഞു ബോധ്യപ്പെടുത്താന് കഴിയില്ലെന്നു വന്നാല് വിശ്വസ്തരായ സുഹൃത്തുക്കളുടേയോ കൗണ്‍സിലറുടേയോ സഹായം തേടാം. അതേസമയം നോ എന്നു പറയാന് പേടിച്ച് ബന്ധം മുന്നോട്ടു കൊണ്ടുപോയാല് ഒടുവില് അതൊരു ഒളിച്ചോട്ടത്തിലോ ആത്മഹത്യയിലോ കൊലപാതകത്തിലോ പോലും കലാശിക്കാം.\nഇന്നലെ വരെ തനിക്കൊപ്പം ഉണ്ടായിരുന്നയാള് ഇന്ന് മറ്റൊരാള്‍ക്കൊപ്പം പോയി എന്നറിയുമ്പോള് ഏതൊരാളും മാനസികമായി തകര്‍ന്നു പോകും. പക്ഷേ ഇത്തരം സംഭവങ്ങളിലെല്ലാം പൊതുവായി കാണുന്ന ഒരു പ്രത്യേകത, ഭാര്യയുടെ ഭാഗത്തു നിന്ന് ഇത്തരം ഒരു പ്രവര്‍ത്തിയുണ്ടാകുമെന്ന് അയാള് മുന്‍പൊരിക്കലും ചിന്തിച്ചിട്ടുണ്ടാകില്ല എന്നതാണ്. കുറച്ചു കൂടി വ്യക്തമായി പറഞ്ഞാല് ജോലിയുടേയോ ബിസിനസ്സിന്‍റേയോ തിരക്കില് ജീവിക്കുമ്പോള് തന്‍റെ വീട്ടില് എന്തൊക്കെ നടക്കുന്നു എന്ന് അയാള് അറിയുന്നുണ്ടാകില്ല. വീടിനടുത്ത് മുറിയെടുത്ത് ഭാര്യയെ രഹസ്യമായി നിരീക്ഷിക്കുന്ന 'തളത്തില് ദിനേശന്' മാരാകണമെന്നല്ല ഈ പറഞ്ഞതിനര്‍ത്ഥം. പക്ഷേ വീടുമായും വീട്ടിലെ അംഗങ്ങളുമായും ദൃഢമായ ബന്ധം ഉണ്ടാക്കിയെടുക്കാന് കഴിയണം. ജോലി കഴിഞ്ഞ് മടങ്ങിയെത്തിയാല് ടി.വി കാണുകയോ സുഹൃത്തുക്കളോട് മൊബൈലില് സംസാരിച്ചിരിക്കുകയോ നെറ്റിനു മുന്നില് സമയം ചെലവിടുകയോ ചെയ്യുന്നവരാണ് ഭൂരിഭാഗം ഭര്‍ത്താക്കന്‍മാരും. ഭക്ഷണം കഴിക്കുമ്പോള് വീട്ടിലെ അംഗങ്ങളെല്ലാം ഒരുമിച്ച് ഇരിക്കുമെങ്കിലും അത് മിക്കപ്പോഴും ടി.വിയ്ക്ക് മുന്നിലായിരിക്കും. പരസ്പരം ഉള്ള സംസാരം കുറയാനും ജീവിതം യാന്ത്രികമായി മുന്നോട്ടു പോകാനും ഇത് ഇടയാക്കും. ദിവസത്തില് അരമണിക്കൂറെങ്കിലും ടി.വിയും ഫോണും മാറ്റി വച്ച് പരസ്പരം സംസാരിച്ചിരിക്കാന് സമയം കണ്ടെത്തണം. രണ്ടുപേരും ജോലിക്കാരാണെങ്കില് ഓഫീസില് നിന്ന് മടങ്ങിയെത്തിയ ശേഷം പാചകവും മറ്റു വീട്ടുജോലികളും ഒരുമിച്ച് ചെയ്യാം. ജോലികള് പങ്കിട്ടെടുക്കുമ്പോള് സ്നേഹവും കരുതലും കൂടും. ജോലിയ്ക്കിടയില് വീട്ടുവിശേഷങ്ങളും ഓഫീസ്കാര്യങ്ങളും പങ്കുവയ്ക്കുകയും ചെയ്യാം. എല്ലാ ദിവസവും അടുത്തു പെരുമാറുന്ന ഒരാളില് മാറ്റങ്ങള് സംഭവിച്ചാല് അത് തിരിച്ചറിയാന് എളുപ്പമാണ്. പങ്കാളി എന്തെങ്കിലും ഒളിയ്ക്കുന്നുണ്ടെന്ന് സംശയം തോന്നിയാല് തുടക്കത്തില് തന്നെ അത് ചോദിക്കാം. പരസ്പരം എന്തും സംസാരിക്കാനുള്ള അടുപ്പം നിങ്ങള്‍ക്കിടയില് ഉണ്ടെങ്കില് അവര് അത് തുറന്നു പറയുമെന്ന് ഉറപ്പാണ്. അവര് ഒന്നും തുറന്നു പറയാതിരിക്കുകയും എന്നാല് എന്തോ ഒളിക്കുന്നു എന്ന് വ്യക്തമായി ബോധ്യപ്പെടുകയും ചെയ്താല് അടുത്ത സുഹൃത്തുക്കളുടെ സഹായത്തോടെ അവരോട് സംസാരിക്കണം. മറ്റൊരു ബന്ധത്തിലേയ്ക്ക് അവര് വഴുതി വീഴുന്നു എന്ന് മനസ്സിലാക്കിയാല് ഒരു കൗണ്‍സിലറുടെ സഹായം തേടുന്നതാണ് അഭികാമ്യം.\nദൃഢമായ ബന്ധവും വിശ്വാസവുമാണ് കുടുംബബന്ധങ്ങളുടെ ആണിക്കല്ല്. അത് എക്കാലവും ഉറപ്പോടെ നിലനിര്‍ത്താനാണ് ഭാര്യഭര്‍ത്താക്കന്‍മാര് ശ്രദ്ധിക്കേണ്ടത്. ഒരേ വീടിനുള്ളില് പരസ്പരം അപരിചിതരായി ജീവിക്കുമ്പോഴാണ് മറ്റൊരാള്‍ക്ക് ജീവിതത്തിലേയ്ക്ക് കടന്നു കയറാന് അവസരം ഒരുങ്ങുന്നത്. അതിനാല് സ്നേഹവും കരുതലും എപ്പോഴും പങ്കാളിയ്ക്ക് നല്‍കാം. നിങ്ങള് അവരെ ജീവനു തുല്യം സ്നേഹിക്കുന്നുണ്ടെന്ന് ബോധ്യം വന്നാല് അവര് ഒരിക്കലും മറ്റൊരു വഴിയെ കുറിച്ച് ചിന്തിക്കുകയില്ല.